text:
IKEA喺《世界品牌500強》嘅排行榜入邊排行第38位,總有422間門市,對於呢個品牌可以話係無人不知,但關於呢個品牌嘅成長你哋又知幾多呢?
其實IKEA嘅始創人Ingvar Kamprad原本係賣火柴,佢出生於瑞典南部嘅一個村莊裏面,係全個瑞典最窮困嘅地區,所以佢由細到大都好渴望脫貧同有所成就.
喺佢五歲嗰陣就已經好有生意頭腦,知道自己家鄉根本冇商店,而屋企附近嘅家庭火柴需求好大,就問親戚借咗少少錢,買咗一盒火柴再用雙倍嘅價錢賣俾當地嘅農民,就係咁賺咗佢嘅第一桶金.
當佢意識到呢個搵錢嘅方法係可行嘅時候,佢又陸續向批發商買入火柴聖誕節嘅色物轉賣比農民,腦筋再一轉,佢整咗本郵購目錄,專賣各式各樣嘅日用品,郵購生意正式喺佢高中嘅時候開始,佢並冇因為「小生意」而荒廢學業,因為成績優異,爸爸俾咗一筆錢佢作為獎勵,就係咁,佢喺1943年就用果筆錢成立咗佢嘅第一間公司,命名為「IKEA」.
初時IKEA只係賣各類日常生活用品,顧客主要係為農民,為咗擴大業務,喺1947年,喺《農民郵報》落咗第一個廣告,銷量就極速增長啦!瑞典當時經濟發展迅速,市民對屋嘅需求上升,亦都因為呢個原因需要平嘅裝修,就係因為呢個因素,Ingvar Kamprad將公司轉型為家具行業.
去到1951年,IKEA喺家具市場已經有一定嘅穩定性,所以創辦人Ingvar Kamprad決定停止生產其他產品,專注家具市場.佢嘅第一間門市就係喺阿姆霍特(1958),建築規模達至6700平方米,當時嚟講,係成個北歐最大嘅家具商場.
Logo由來
IKEA嘅第一個logo係1951年面世,係一個紅色嘅印章,採用火漆印嘅元素,呢個概念係基於IKEA當時嘅郵購服務,世界各地都可以透過郵寄獲得家具.而呢個logo就係寓意郵購特色, 家具可以郵寄到世界各地.
Logo經過演變,最後先變為現時呢個藍黃logo,以瑞典國旗顏色元素為主.簡易嘅設計唔單止貼合IKEA嘅家具風格,仲令人有一種溫暖嘅感覺.
「浪費資源是一種滔天大罪」-Ingvar Kamprad
億萬富翁Ingvar Kamprad所創立嘅品牌無人不知,事業有成嘅佢生性節儉,幾乎所有衫服都購自跳蚤市場,打扮同生活都極低調,因為佢明白節儉可帶財,錢可以洗,但要用喺值得用同回到本嘅地方,節儉就係佢成功嘅哲學.


c: text/html

text:
做freelancer最緊要有個靚仔Portfolio,咁樣先會令到你更加突出,增加搵到工作嘅機會!唔單止設計,圖片方面嘅工作者要整個protfo,就連content writer 嘅自己友都一定要整個靚靚嘅個人作品集!如果之前冇整過嘅都唔緊要,以下為大家介紹三個網站,輕鬆就可以整到protfilo!
呢一個網站係由2位英國作家兼it 達人Monica Shaw 同埋 Tim Harding 所創立!佢哋整呢個網站嘅目標都係希望所有writer都可以將自己嘅作品靚靚咁樣show俾其他人睇.如果你想自己整模板你話當然可以!但係你冇設計頭腦都唔緊要,你只要上傳自己嘅文章,設計方便就可以交俾網站!
*所有帳戶都有 30 天的免費試用期.
呢個網站主要係為freelancer而設!用呢個網站整嘅portfolio 可以自己添加鏈接,upload PDF 或嵌入多媒體作品,一次過可以將自己做過嘅作品擺晒上去!各位自己友仲可以按照地區瀏覽記錄,去搵下有冇潛在客戶,接job接到手軟不是夢~
*每位用戶每年 1 美元起.
3.Wixhk
呢一個網站我諗唔使介紹大家都一定有聽過!Wix以雲端技術於2012年起創立HTML5 網頁編製系統,全世界有超過一億個用戶.呢個網站只需要揀一個你鍾意嘅模板,再將你之前嘅作品放上去,就可以輕鬆整到一個個人作品集.佢有完全免費package,仲可以用手機版本製造,隨時隨地都可以update!
*有完全免費package.

robotstxt: allowed

filter: keep


text:
「廉航」
近年好多人都會選擇搭廉航去旅行,原因當然就係價錢比起傳統航空公司平.如果係短途嘅話都仲可以,因為最主要嘅係無咗飛機餐同行李要俾行李費.當然佢哋賺錢嘅地方未必係機票本身,所以佢哋嘅收入一定係靠其他嘢.不過廉航真係可以長做?真係可以靠其他嘢賺錢去營運?其實有時無嘢擔心,最擔心嘅係飛機嘅安全,斷估佢哋都唔會買架新飛機返嚟掛!
「快運」
過去一個星期,香港快運取消咗多班嘅航機,而正值長假期,好多人本來開開心心咁去旅行,但係俾佢咁搞一搞真係乜心情都無晒.有時啲機票真係好平,好多時大家都因為佢哋推出平機票而一窩蜂咁去搶購.但係如果長期都有平機票,咁佢哋真係可以靠其他服務賺返?其實歸根究底都係因為管理差先至會導致有咁嘅問題出現.而家買佢哋嘅機票真係要再諗下先,唔係到時無得出發就大鑊!
「懲罰」
其實係外國,好多年前都已經有制度如果航班臨時取消嘅話,其實係有嚴厲嘅懲罰.只不過係香港依然仲未有相關嘅規定.今次嘅事件更揭發政府對航空公司嘅服務水平監管嚴重不足,過往太過依賴業界自律嘅監管模式.只不過係廉航時代之下,顯得極之落後.其實航空業真係有好多監管嘅漏洞,好多時消費者都無得到應得嘅保障.如果次次都只係賠錢了事,其實都唔係一個長遠嘅策略.
Also published on Medium.


text:
黃色經濟圈唔work?
-
被建制派潑冷水的黃色經濟圈, 講緊也有千億規模.
曾經有中立派講,其實消費唔應該分黃藍.但大家又有無發現,越高尚嘅餐廳就越藍,越親中,因為佢地要以維護自己嘅生意,利益.喺投票結果當中亦證明到山頂呢類高尚住宅區,依然都仲有一班保皇黨嘅支持者便知一二.其實大家嘅消費,一早已經分左藍黃.
但係,當親中嘅大集團,商家,發展走平民路線嘅商店餐廳,慢慢蠶食市民嘅日常生活,令到大家都覺得落街方便,無乜要求,咁咪食,咁咪買囉.漸漸形成左一種習慣,當爭取到市場佔有率之後就將小商戶迫退,然後大家以為好多選擇嘅時候,其實就係無選擇.
當大家話罷食美心嘅時候,先發現原來生活中有咁多成日幫襯嘅餐廳店舖,原來都係佢旗下 (2018年統計過有72個品牌),而屋企公司附近往往都係充斥住呢D餐廳.以至大商場,領展,街舖都係根據地,就以太古城間Treats為例,當你以為成個food court咁多野揀,原來成個food court都係美心嘅.大集團慢慢已經控制哂大家嘅生活習慣,轉移以小店模式去運作:轉名,收購合作,分拆業務,務求令大家接觸到所有嘅衣食住行都可以係佢地嘅業務範圍.
有人問過一個問題:「如果叫D小朋友唔好食麥當勞,咁佢地仲可以食d乜野? 佢地要出去抗爭,最快最平就係食麥當勞.」首先,幾時都講,消費嘅選擇係你自己嘅,無人迫你.有人覺得黃絲用呢種方法去令到某d舖頭生存唔到,好可怕嘅手段,但係其實無人阻止藍絲去幫襯藍店.相反,其實藍絲係屬於無乜所謂嘅一群,正正就係嗰班貪平,貪方便,最緊要唔好阻住我搵食,我食完仲要返工嘅一群.唔緊要,無人阻止佢地繼續幫襯藍店,好公平嘅,佢地可以同樣用行動懲罰店舖.只不過,從人龍嘅長度,我地會睇到民意喺邊一邊.
所以翻返黎小朋友食乜野個問題,好感謝好多黃店都做學生餐,甚至唔洗錢請學生食飯.當然,唔係個個一落街就話搵到間提供免費學生餐嘅餐廳架嘛.所以,其實消費分開黃同藍,係提醒大家日常生活中都需要抗爭,都需要覺醒.唔係食下食下,用下用下,咁就一世.
今次如果唔係經過大家話罷食罷買,又點會知道原來自己咁多日常生活都被另一顏色嘅群眾控制左? 連你嘅日常生活咁小事都無得選擇,你仲可以點樣選擇你理想嘅政府? 可能故意去選擇一間黃店相對上時間成本高左,但我相信以香港人排喜茶都排到3個鐘嘅精神,遊行時塞住喺公園2個鐘都未行得,都忍耐到嘅話,香港咁多同路人應該總有一間喺左近,請俾d耐性去支持下佢地!! 平時中午食飯,約朋友晚飯,都盡量揀返同自己同路嘅,偶然趕時間真係無辦法先去幫襯非同路人,但係生活上要提醒自己:「你係有得揀架!」.
所以,黃色經濟圈係work嘅,只係睇大家分唔分辨到,同埋大家嘅堅持度有幾高!


text:
「打機」
以前經常性聽到話有啲人打機會將成副身家咁拎去買一啲好虛擬嘅嘢.老實講其實點解啲人可以用幾千蚊甚至乎幾萬蚊咁玩一隻遊戲呢?我真係諗都諗唔明.就算我去買一隻遊戲最多都係幾百蚊,仲可以玩好耐.都係果句,玩遊戲啫,唔駛咁誇張呀?不如留返啲錢食咗落肚,或者做其他嘢好過啦.如果有日隻遊戲關門大吉,到時真係化為烏有!
「安全」
其實打機唔係問題,但係打機打到傾家蕩產,連自己條命都唔要咁就真係過份咗啲.當然除咗近排好多人講嗰隻遊戲之外,好多網上遊戲同手機遊戲都係一樣.打機有時係可以放鬆自己,但係當啲人太沉迷而出事嘅時候,啲人就會賴啲遊戲開發商!講真關啲遊戲開發商咩嘢事?無人叫玩嗰啲人唔顧自己嘅人生安全去玩,所以千祈唔好沉迷係啲虛擬世界入面.
「課金」
身邊其實有幾位朋友都係從事手機遊戲嘅工作,每次聽到佢哋講啲人有幾咁瘋狂咁課金真係諗唔明.依家係手機課金真係好簡單,幾蚊幾蚊咁,真係玩玩下唔覺唔覺就一百幾十.而點解咁多人會課金?好簡單,真係要快人一步.當然好多遊戲唔一定要課金先至玩得,只不過所需要嘅時間會比起唔課金慢.其實有少少似以前打機,只要有銀彈就可以有無限生命去打爆機!
Also published on Medium.


text:
車站富有金童 2020-8-4 11:43
無意中翻朋友圈,發現了從嚟冇乜動靜嘅佢發了幾張和好友聚餐嘅照片.
高中畢業後再也冇見過佢,印象里仲系果個高高大大,著着白色t恤,騎着單車嘅少年,清晨嘅風把佢嘅t恤吹鼓鼓嘅,睇唔清佢嘅臉,但咁嘅畫面無數次闖進我嘅夢里,直到呢幾年,慢慢斷了聯系,冇了任何交集,關於佢嘅記憶才啲啲淡去.
照片裡佢和朋友湊喺一起自拍,背景系KTV包房,台上擺滿了空酒樽,滿屋子嘅今朝有酒今朝醉.錯愕嘅系畫面中間嗰張臉,明顯發了福變了形,坑坑窪窪滿系痘印,可能系光線嘅原因,眼神里也滿系推唔開嘅混沌.睇到照片嗰一刻,成個人嘅情緒提到了喉嚨口,但睇清嗰張臉嘅嗰一刻,所有總算睇到了「你嘅近況」嘅激動又混雜着回憶,驚訝,失望,感傷一股腦全又跌回了肚子裡,翻滾着,真系五味雜陳.
可能呢只系一種心理落差吧,佢就咁霸道地占據了青春里咁長時間嘅回憶,咁嘅佢只能系美好嘅,像當年被風吹鼓嘅白T一樣純凈,陽光,而唔得有一絲一毫嘅黯淡.嗰時候,恰巧和佢喺一組做實驗,心裡砰砰跳,天平總也放不平;每天一起走喺上下學嘅路上,一走就走過了一成個春天;有次同時被老師叫去講台上演板,有同學起鬨,心裡莫名地既羞澀又歡心.
嗰時候佢成績並唔突出,也唔算熱心善良嘅好同學,時唔時還會被老師點名,下了課唔埋頭讀書,而系常常和一幫朋友泡喺籃球場.自己心裡明,咁嘅佢和自己系有距離嘅,好像生活喺兩個唔同嘅世界裡.冇睇過佢提到嘅動漫,對球賽球星更系一竅唔通,嗰時候學習以外嘅事情對於自己都系絕緣體,可能喺佢眼中既古板又無趣,而佢卻像唔使應對應試教育一樣,每天過得咁輕松,釋放.
咁只能喺一邊默默了解和關注着,又小心翼翼地感受和想象着,咁自由嘅風之少年,或許也系我嚮往嘅青春歲月吧.後尾上了高中,校園里碰到只系點頭示意;分科後,短暫嘅喺一個大大嘅班裡,冇講過一句話;再後尾又分了班,見都唔記得見過幾面.要高考了,考試嘅前一天喺踩點嘅路上還碰上了,只系微微一笑,再冇其他乜了.
成個初中高中時光,除咗當時一同奮戰嘅好友,其餘嘅都已經選擇性忘記了,關於佢嘅畫面,還會時常從眼前晃過.很多次出門,仲系會唔自覺地走佢家前面嘅嗰條路,想要見又擔心會撞見,直到依家,一次都冇再見到過.後尾讀大學,喺qq群發郵件里睇到了佢嘅名字,緊張加了佢好友,知了佢喺邊座城市,邊個大學;後尾人人網火爆,第一時間搜索佢嘅名字,冇乜動態,很失望,又很安心;再後尾,同學朋友又全體轉戰微信,再一次從通訊錄中添加了好友.就好像唔肯錯過任何一次能夠更多了解佢嘅機會,每一次都帶着內心嘅小忐忑,添加好友,默默關注,了解佢嘅近況.但系,也僅此啫.後尾戀愛了,認識了聰明細致又溫暖嘅佢,依家嘅老公,我哋一起像系好朋友,輕松自喺,無話唔談.當時喺想,冇青澀嘅小鹿亂撞系戀愛了么?
當時也冇想過,牽起手後到依家已經走過6年.6年裡,我哋一起讀書,一起旅行,一起攜手走過校園生活嘅青春與懵懂,經歷畢業季嘅慌亂與不安,一起走過就業以嚟嘅充實與希望,一起喺陌生嘅大城市立足安家.很幸福,也很知足.
慢慢地,果個十幾歲時嘅身影變得越發模糊.冇惆悵冇感傷.我知,就喺心裡嘅某個角落,佢還喺,青春也還喺,佢映射出嘅只系青春里嘅自己.傻傻嘅,為了遠方嘅世界,倔強低下頭,攥着夢想,往前走.感謝嗰時嘅自己,畀我指引,盡管有煎熬也有痛苦,但總也有光亮.
想起劉若英嘅一首歌唱畀自己聽:知咩我總系惦記十五歲唔快樂嘅你我多想 把喊泣嘅你 摟進我懷里 唔確定自己嘅形狀動唔動就和世界碰撞啲傷 我卒之為你都一一撫平嗰一年最難嘅習題也之不過短短嘅幾行筆記依家我卻總愛回憶 回憶當時唔服輸嘅你天空 會唔會雨停 會唔會放晴會唔會幸福喺終點等着我和你會唔會系我忘記 還能勇敢地去淋雨我哋繼續走下去 繼續往前進繼續走向期待中嘅未知旅行感覺累了陣 抱着我哋嘅真心 靜靜好好地唞呢些年我還算可以至少都對得起自己多謝你 系你嘅單純 畀咗我指引遇見過很多很多人完成了一些些事情你一定還無法想象 多精彩過癮邊個講人生系公平嘅 佢才唔管我哋想要怎樣很感激 你咁倔強我才能變成今日咁我哋繼續走下去 繼續往前進睇呢條路肯讓我哋走到邊度我哋想去嘅地方 一定也有人很想去我哋都唔好放棄 都咪講灰心永遠聽從刻喺心中啲聲音 感覺累了陣 請你把我嘅手握緊冇地圖 人生只能憑着手上嘅夢想 oh~循着佢嘅光 曲折轉彎搵到有光嘅地方 嗰年嘅夢想 人要有夢想勇敢嘅夢想 瘋狂嘅夢想繼續走下去 繼續往前進路旁有花心中有歌天上有星我哋要去嘅嗰度 一定有最靚嘅風景 都唔好放棄 都咪講灰心唔好辜負心裡果個干凈嘅自己痛到想喊陣 就讓淚水洗掉委屈我哋要相信自己 永遠都相信嚟到呢個世界唔系冇意義我哋做過嘅事情 都會留喺人心裡會被回憶而珍惜有一天我將會老去希望你會覺得滿意我冇對唔住果個 十五歲嘅自己
alienonmars 2020-8-4 22:11
謝謝分享


text:
Medilase 脫毛價錢
MediLASE脫毛睇真啲 – 最新價錢同好唔好
MediLASE,HAiRLESS(H品牌) 脫毛中心,其實近年越來越多大小公司出現係市面,而且激光脫毛嘅趨勢亦開始年輕化,有唔少學生妹係啱啱成年就會即刻去做激光療程,始終係早脫早享受!不過咁多公司都並非間間一樣,就算係最近社交媒體又或者係廣告都見唔少公司.今次就想同大家分享一下小編去過嘅兩間公司,亦係近年來較為新興嘅品牌,值得信賴之餘都非常值得參考下現時嘅服務水平係如何!
今次想分享嘅小體驗就係HAiRLESS(H品牌)同MediLASE啦!其實呢兩間公司比我嘅感覺都差不多,只係(H品牌)同MediLASE某方面有些少不同,而稍後亦可以再同大家慢慢分析2022年(H品牌)同MediLASE價錢嘅分別.不過講講分別兩次經驗都非常正面嘅.我一開始係自己搵到MediLASE脫毛及查看評價好唔好,了解有無學生優惠,而當時就選擇咗MediLASE脫雙腋同埋面部嘅療程.而之後因為MediLASE有啲考量同經朋友推介就轉咗會去(H品牌)脫,由我買左手部做左一次之後感覺非常良好,所以最後仲脫埋全腳同埋Bikini位置!以下就同大家介紹吓(H品牌)同MediLASE好唔好啦~
MediLASE好唔好?原來同(H品牌)一樣?
想知MediLASE好唔好,首先講咗療程同效果先!MediLASE脫毛同(H品牌)機器方面一樣都係採用緊同一科技同儀器嘅,所以係療程上嘅感覺都係大同小異.(H品牌)同MediLASE脫毛使用緊嘅激光機就係近年來越來越多人跟住引入嘅GentleLase Pro-U 755,正正就係坊間成日提及嘅755療程啦.而點解咁多人選擇呢部機呢?其實係因為755科技係暫時最啱亞洲人嘅技術,而且仲要係最有效個種,正常情況其實4-6次就可以做永久效果,不過都因人而異,最好都係諮詢返技師.
啱啱都有講過唔少香港嘅公司都爭住引入呢部機,例如(H品牌)同MediLASE,係因為佢哋內置咗冷凍系統,可以有效舒緩痛楚,唔洗再好似傳統激光療程咁承受痛楚,而且將整個療程嘅效率提升,唔需要再敷冰.個原理就係部機會係激光打出前,噴適量嘅冷凍劑係皮膚身上,所以呢枝冷凍劑都非常重要架,所以可見(H品牌)同MediLASE價錢比較高嘅原因!話就話依家有好多公司如(H品牌)同MediLASE都用緊呢部機,但其實有好多外面公司都係水貨又或者平行進口貨,完全冇認證係咪真貨,基於安全嘅考量,除非去MediLASE脫毛,我絕對唔建議大家見機就試!
(H品牌)同MediLASE嘅激光脫毛機係有受到美國原廠嘅認證之餘,仲同美國原廠個邊成為咗榮譽合作夥伴,睇得出佢哋係業界中嘅地位非同凡響!就連冷凍劑方面都要著重原廠正貨!其實冷凍劑美國原廠CANDELA都會頒發一啲榮譽獎項畀唔同有成就嘅公司.以今年2022年為例,(H品牌)被CANDELA榮譽為亞太區使用Cryogen冷凍噴霧數量最高TOP1品牌,代表(H品牌)中心相對MediLASE脫毛比較多香港人選擇,及大部份人都會選擇.
而之前MediLASE都好似曾經有攞過,可見呢種技術好深受香港人嘅喜愛.所以話就算係同一部機都要睇清楚係咪原廠正貨,記住連冷凍劑都要睇埋,先知MediLASE好唔好啊!
(H品牌)被CANDELA榮譽為亞太區使用Cryogen冷凍噴霧數量最高嘅品牌
(H品牌)同MediLASE脫毛評價超班!
另外,就講吓服務好唔好評價方面到底(H品牌)同MediLASE好唔好.話哂都係兩間唔同嘅公司就係用緊同一間廠出嘅同一部機,(H品牌)同MediLASE價錢又比一般公司高,服務好唔好都可能會有分別嘅.如果論訓練嘅話,MediLASE同(H品牌)真係業界數一數二嚴謹架啦!淨係(H品牌)同MediLASE訓練時數都足足有六百小時有多,所以佢哋對療程嘅知識真係無可置辯.
MediLASE激光脫毛同(H品牌)一樣都有提供療程前嘅分析,完全睇得出佢哋技師嘅專業程度,而且有呢個分析就可以更有效咁修定嚟緊嘅療程細節,最重要係知道自己到底啱唔啱做!治療師都非常細心嘅,但值得一提嘅就係MediLASE脫毛治療師係每次都有機會唔一樣,而(H品牌)就會跟翻同一位技師去跟進,所以用(H品牌) 定MediLASE就好睇個人介唔介意嘅,而MediLASE好唔好就由大家決定啦.我唔算太過介意MediLASE嘅安排,但始終每位換人都會有些少尷尬,特別係我份人好敏感又怕痕;如果好似(H品牌)咁跟翻同一個治療師就唔洗次次都又尷尷尬尬咁解釋啦,而且都會比較熟悉治療師嘅手勢,所以都係睇翻個人~
(H品牌)新客優惠
講翻(H品牌)同MediLASE脫毛療程嘅效果評價先,其實真係好滿意!而最滿意一定係私密處位置!覺得755呢部機再加上冷凍劑真係幾乎可以做到無痛,仲可以令到皮膚更加白滑,完全同自己脫好唔一樣.私密處位置係我後期決定去(H品牌)到脫嘅,因為覺得反正唔痛同埋皮膚冇乜大反應就決定去脫.其實起初我都好怕醜嘅,但因為跟開同一個治療師,非常之相信佢嘅手勢﹑專業同效率所以就去咗脫.(H品牌)嘅個位治療師都真係非常專業,成個過程完全唔覺得尷尬,最後做6次就已經脫到冇哂毛毛嚕~不過順帶一提啦,其實無論(H品牌) 或者MediLASE,女士們嘅荷爾蒙都有機會有大幅嘅變化,特別係生完小朋友,某啲激光脫過嘅位置係有機會生翻毛毛架,所以最好係搵翻好似(H品牌)咁有免費永久保養嘅公司.如果唔係脫完之後有啲咩事生翻毛毛分分鐘要買多次療程再脫過!
2022年(H品牌)同MediLASE價錢一覽 (包括全身,腋下脫毛)
最後最後點少得(H品牌)同MediLASE價錢呢!其實一講到激光療程(H品牌) 相比MediLASE好唔好,價格真係一個好大嘅考量.貴嘅雖然可能有保證啲,但又有機會係因為食水深.但平得制又會冇乜服務質素喎,所以最好都係比較一下,睇吓有邊間合理啲再去脫.
MediLASE價錢方面,例如全身及腋下脫毛,其實都比較貴嘅,亦都係我最後決定離開MediLASE轉會嘅一大原因啦.始終自己想做激光療程嘅位置不只一個,如果MediLASE激光脫毛下下都咁貴都真係好肉赤.曾經有一排MediLASE價錢做過好平的,好似係$2700就話可以做到個腋下脫毛,但後來上到MediLASE脫毛中心先知原來只係包3次療程,即唔係永久保養,如果我再生番毛毛出黎,就等如我要再比錢去做treatment,但我知MediLASE就算係用最新科技,都好似要4-6次先可以脫清,計落MediLASE價錢好似唔係最抵.
最後都經朋友介紹同自己做吓資料搜集發現其實(H品牌)嘅療程都係一樣,但比較MediLASE價錢方面又差一段距離,再加上有轉會優惠,最後就去咗(H品牌)脫啦.但事實證明,兩間服務差距真係唔大,甚至覺得(H品牌)比較MediLASE脫毛抵玩,而大家都有學生優惠,所以都推介如果做755療程的話可以揀(H品牌)~大家都可以參考一吓2022年MediLASE價錢同(H品牌)價錢比較,例如全身及腋下脫毛 ~比起MediLASE,如果係優惠期間去(H品牌)就更加係抵到爛啊!MediLASE好唔好?(H品牌)先係性價比之王?
總括兩次體驗都覺得MediLASE脫毛同(H品牌)都係香港比較值得信賴嘅公司,唔單至有原廠機嘅認證,仲有受美國原廠榮譽為最高級合作夥伴,係業界嘅地位德高望重.另外(H品牌)同MediLASE亦都非常著重治療師嘅訓練,所以無論(H品牌) 或者MediLASE脫毛療程都會十分專業可靠,仲有提供療程前嘅專業諮詢.
而值得一提嘅係MediLASE脫毛治療師係每一次療程都唔同,但(H品牌)就會係由同一個跟進,所以進度方面會跟得比MediLASE好同埋減少尷尬感.最後睇(H品牌) vs. MediLASE價錢嘅話,(H品牌)就更勝MediLASE價錢一籌,因為2022年嘅MediLASE價錢會較高,而(H品牌)就比MediLASE優惠多.如果以兩間療程同服務差不多嚟講,(H品牌)嘅性價比起MediLASE就高得要多啦!不過(H品牌)或MediLASE好唔好都好睇個人感受嘅,最好就自己親身體驗一次啦.反正依家兩間公司都長期提供免費體驗,心郁郁想去試吓又無妨嘅~
總括來說,HAiRLESS及MediLASE脫毛在香港係比較多人選擇嘅專業公司,而(H品牌)相比MediLASE價錢就多人推薦性價比.
(H品牌)店舖
有關MediLASE脫毛 – 常見問題:
1. 以GentleLase Pro-U技術要幾多次先可以做到永久效果?
MediLASE四至六次療程就可以做永久效果.相比起舊式技術嘅次數,新型嘅儀器效率有大大提升.
2. 何謂免費永久保養?
毛髮係有機會因應荷爾蒙重生.有不少公司都只會包指定次數嘅脫毛療程,例如MediLASE,如果完成療程次數就需要額外付款.若果有永久保養,代表可以日後免費補做療程處理剩於毛髮.


text:
噚日又係我每個星期嘅 dayoff日子,但坦白講,其實唔係真係放假乜都唔駛做囉,最起碼都要買餸煮飯,如果要開爐整嘢食,就仲忙過平時,噚日 Winnie 就完全感受得到喇,我同我老豆噚晚餐飯仲被迫攪到夜晚十點先有著落,所以我其實係做足一星期七日囉!!
點解話 Winnie 完全感受得到呢?因為呢隻 “超懶鬼”居然 “自墮陷阱”,話要過嚟整玻璃曲奇,對於我嚟講簡直係奇蹟,唔怪得之朝早起身時,喺我屋企窗外見到個太陽升起啦!哈哈哈哈哈哈哈!!!!! 咁你哋就知玻璃曲奇嘅魅力同吸引力係有幾大喇!所以出邊啲烘焙用具店都分分入貨星星模同心形模啦!今次連我都有份幫手振興經濟,每款都買咗 1 set,所以佢哋真係要多謝餅后 Vanlily 帶俾佢哋呢個 “掘金” 機會!
因為今次係第一次實驗,所以開始整嘅時候簡直係 "呢咁 hea",不過焗咗一,兩盤之後,Winnie 都開始捉到路喇,知道點樣整會好啲,所以越做越靚,越做越快手.由搓粉果一係開始我就完全無掂過啦,因為我講明我唔想攪到 "唔食羊肉都一手羶",所以呢個落手落腳嘅重任就完全交哂俾佢做,我只係負責量粉,將所有材料埋成麵糰,監察 Winnie 落模同控制焗爐,幾爽呀,呵呵!你哋睇吓靚唔靚?
由於今次係實驗性質,當然做得唔夠好,所以今次唔出詳細食譜啦,等下次我哋再做嚟送俾 Miss Cheng 時,得出最好方案之後先出食譜啦!況且大家都可以好易搵到食譜啫,因為去番 Vanlily 個 blog 度就可以搵到呢個食譜喇.今次就淨係睇相先啦!
有冇留意到原本右下角個花花心形曲奇原本都放咗粒透明薄荷糖喺中間,但係點解焗完出嚟會得番塊空心曲奇呢?話俾大家知,原來薄荷糖係唔可以整玻璃曲奇 o架!因為焗好耐都好難溶,擺喺呢塊曲奇中間果粒就完全唔溶 o添!所以 Winnie 就索性成粒糖拎走去,淨係留番塊曲奇!即使上面心形曲奇果兩粒薄荷糖溶咗,都好唔靚 o架,完全唔透明,只係做到塊 "磨沙玻璃" !
呢兩粒星星幾靚!
好喇,IQ題時間又到:你哋搵唔搵到呢兩粒星星有咩唔同呢?
答案係:
1. 當然係中間塊玻璃唔同色啦!
2. 左邊粒星星好乖咁企定喺度俾我影相,但右邊果粒就勁 "曳",郁來郁佢都唔肯
企定定影相囉!哈哈哈哈哈哈哈 ~ ~ ~ ~ ~ ~ ~ ~ ~!!
P.S. Winnie 卒之都 feel 到我間屋嘅 "熱力逼人",之前點解會做到 "呢咁 hea",係因為間屋溫度極高,即使嚿麵糰係喺冰箱到拎出嚟,唔駛一分鐘就開始溶,所以個麵糰攪到勁濕,勁軟,好難整囉!到收咗太陽之後就明顯溫度下降,麵糰都挺身好多,易做好多喇,死未!所以我果兩盆香草係被迫捱病.


text:
FACE週刊 第290期
《衝上雲霄II》繼早前去咗英國同巴黎取景,上月尾再出發去台灣墾丁埋尾,雖然拍攝期間是非多多,不過FBI就收到風,入面每pair情侶,除咗張智霖外,統統有情人終成眷屬,大團圓結局.
墾丁最後一場戲係講陳法拉最後都係選擇咗「Sam哥」吳鎮宇,法拉仲主動拉住Sam哥隻手.就係呢個結局,令忠於胡杏兒嘅粉絲喺微博鬧爆!
曾經因為遲到埋位而令Sam哥(吳鎮宇)爆晒粗嘅陳法拉,最終都同Sam哥一齊,仲喺墾丁一個勁靚海景嘅地方拍埋最後一場攬住睇海戲.
而劇中再次出現,今集飾演飛機維修員嘅胡杏兒就同高級副機長吳卓羲一對;之前喺巴黎就已經拍咗羅仲謙同胡定欣嘅婚禮;最後仲有江美儀同馬國明呢對忘年戀都成功撻着埋.咁靚佬張智霖呢?咪最後為咗成全法拉同Sam哥,全身而退囉!
明知FBI在場,法拉忽然伸懶腰.FBI想問,伸還伸,點解要除外套,仲露出黑色bra呢?
Chilam喺《衝II》都係飾演型仔飛機師,呢一幕喺墾丁嘅Sam哥法拉海灘談情戲佢都有出現,但就係被飛嗰個,Chilam等埋位期間已練定苦笑,夠晒投入.
飾演副機師嘅羅仲謙就會同空姐胡定欣結婚.其實現實真係冇乜幾多空姐會俾機師睇中囉!網上圖片
胡杏兒喺《衝II》一人分飾兩角,先係做番Sam哥老婆蘇怡,但出兩集就死咗,之後再出現做另一個飛機維修員角色,仲同Sam哥細佬吳卓羲撻着,TVB嘅電視劇認真有創意.網上圖片
杏兒賣萌
喺墾丁,後生仔就話出去曬太陽,四十有一 嘅江美儀就選擇約埋班尼姑好友見吓面,之後佢仲因為感冒未清,孖住尼姑去醫院睇門診.


text:
「數據」
數據分析唔淨只係分析咁簡單,當然首先要了解公司嘅需要,因為好多時都要知道要係邊度收集數據.但係通常問題嘅源頭都係由收集開始,因為如果一開始收集返嚟嘅數據都已經有問題,基本上之後做乜嘢嘅分析都無用.而且好多公司一開始都唔想改變,好多數據基本上有等於無,就算口講話想做好啲分析,只不過又唔肯去做.如果而家依然仲係齋講嘅話,基本上慢慢就會俾人淘汰.
「醒覺」
其實數據無話多與少,只係分有用定無用.有時唔分析過又未必知有無用,所以唔駛諗太多,做咗先講.有時真係好怕一啲做到天一半地一半嘅公司,就算幫佢哋執返靚啲數據,做好晒啲分析,講解埋份報告,但係到最後聽完就算.咁不如真係唔好做啦,堅係嘥心機捱眼瞓.講就話想用數據去做多啲嘢同做好啲嘢,點知到最後都係還原基本步.真係唔知佢哋幾時先至醒覺.
「落後」
啱啱返嚟香港其實就已經知道係數據分析嚟個行業有幾落後.以前都只係覺得落後三至五年,依家真係分分鐘落後十年以上.當然每間公司都要跑數,所以無辦法,始終都要向現實低頭.只不過繼續追求短線嘅業務而唔作出長遠嘅改變,到頭來都只會繼續萎縮.要轉型唔係一朝一夕嘅事,唔投資又點會有回報,就算做咗但係又唔肯行嘅話,咁邊度會有突破呢?有時真係太過保守,死牛一面頸!
Also published on Medium.


text:
推薦閱讀
- 舟中寄劉昉秀才 秦觀
- 至喜堂新開北軒手植楠木兩株走筆呈元珍表臣 秦觀
- 游龍門分題十五首·伊川泛舟 秦觀
- 游龍門分題十五首·宿廣化寺 秦觀
- 游龍門分題十五首·上方閣 秦觀
- 游瑯琊山 秦觀
- 幽谷晚飲 秦觀
- 逸老亭 秦觀
- 眼有黑花戲書自遣 秦觀
- 謝太傅杜相公寵示嘉篇 秦觀
- 雪後玉堂夜直 秦觀
- 曉詠 秦觀
- 晚過水北 秦觀
- 題光化張氏園亭 秦觀
- 送石揚休還蜀 秦觀
- 歲暮書事 秦觀
- 送韓子華 秦觀
- 嵩山十二首·三醉石 秦觀
- 思白兔雜言戲答公儀憶鶴之作 秦觀
- 叔平少師去後會老堂獨坐偶成 秦觀
- 書素屏 秦觀
- 三日赴宴口占 秦觀
- 去思堂手植雙柳今已成陰因而有感 秦觀
- 七交七首·王秀才 秦觀
- 盤車圖 秦觀
- 擬玉臺體七首·雨中歸 秦觀
- 馬嚙雪 秦觀
- 綠竹堂獨飲 秦觀
- 初冬歸襄城弊居 秦觀
- 酬張哭判官泛溪 秦觀
- 病中代書奉寄圣俞二十五兄 秦觀
- 罷官西京回寄河南張主簿 秦觀
- 懷嵩樓新開南軒與郡僚小飲 秦觀
- 清商怨·關河愁思望處滿 秦觀
- 魚 秦觀
- 原甫致齋集禧余亦攝事後廟謹呈拙句兼簡圣俞 秦觀
- 小桃 秦觀
- 送張如京知安肅軍 秦觀
- 三橋詩·右宜遠 秦觀
- 三橋詩·右飛蓋 秦觀
- 去思堂會飲得春字 秦觀
- 瑯琊山六題·庶子泉 秦觀
- 秋郊曉行 秦觀
- 瑯琊山六題·石屏路 秦觀
- 倦征 秦觀
- 井桐 秦觀
- 過寒二首 秦觀
- 春帖子詞二十首·七夫人合五首 秦觀
- 寄題相州榮歸堂 秦觀
- 集禧謝雨 秦觀
- 寄大名程資政琳 秦觀
- 河南王尉西齋 秦觀
- 和原甫舍人閣下午寢歸有作 秦觀
- 和梅圣俞元夕登東樓 秦觀
- 和梅圣俞杏花 秦觀
- 韓公閱古堂 秦觀
- 和劉原父從幸後苑觀稻呈講筵諸公 秦觀
- 奉答圣俞宿直見寄之作 秦觀
- 鬼車 秦觀
- 端午帖子·夫人合五首 秦觀
- 端午帖子·夫人合五首 秦觀
- 端午帖子·夫人合五首 秦觀
- 端午帖子·夫人合五首 秦觀
- 冬夕小齋聯句寄梅圣俞 秦觀
- 春帖子詞二十首·八夫人合五首 秦觀
- 春帖子詞二十首·九夫人合五首 秦觀
- 初食雞頭有感 秦觀
- 春日獨居 秦觀
- 春帖子詞二十首·二溫成皇后合四首 秦觀
- 愁牛嶺 秦觀
- 蟲鳴 秦觀
- 張仲通示墨竹嗣以嘉篇豈勝欽玩聊以四韻仰酬 秦觀
- 游龍門分題十五首·下山 秦觀
- 游龍門分題十五首·白傅墳 秦觀
- 游龍門分題十五首·八節灘 秦觀
- 幽谷種花洗山 秦觀
- 謝提刑張郎中寄筇竹拄杖 秦觀
- 晏太尉西園賀雪歌 秦觀
- 小圃 秦觀
- 詳定幕次呈同舍 秦觀
- 仙意 秦觀
- 西園 秦觀
- 聞沂州盧侍郎致仕有感 秦觀
- 送朱生 秦觀
- 送鄭革先輩賜第南歸 秦觀
- 送張學士知郢州 秦觀
- 送吳生南歸 秦觀
- 送楊員外 秦觀
- 送王尚◇三原尉 秦觀
- 送王公慥判官 秦觀
- 送李太傅知冀州 秦觀
- 送黎生下第還蜀 秦觀
- 嵩山十二首·中峰 秦觀
- 嵩山十二首·一峻極寺 秦觀
- 嵩山十二首·天門 秦觀
- 圣俞會飲 秦觀
- 松門 秦觀
- 三橋詩·右望佳 秦觀
- 日長偶書 秦觀
- 秋日與諸君馬頭山登高 秦觀
- 清州書事 秦觀
- 樵者 秦觀
- 七交七首·楊戶曹 秦觀
- 擬玉臺體七首·攜手曲 秦觀
- 擬玉臺體七首·別後 秦觀
- 暮春書事呈四舍人 秦觀
- 勉劉申 秦觀
- 樓頭 秦觀
- 和景仁試明經大義多不通有感 秦觀
- 和江鄰幾學士桃花 秦觀
- 觀魚軒 秦觀
- 奉答圣俞歲日書事 秦觀
- 端午帖子詞二十首·十夫人合五首 秦觀
- 端午帖子詞二十首·九夫人合五首 秦觀
- 端午帖子詞二十首·二溫成皇后合四首 秦觀
- 讀張李二生文贈石生先 秦觀
- 代鳩婦言 秦觀
- 答圣俞莫飲酒 秦觀
- 答判班孫待制見寄 秦觀
- 答梅圣俞 秦觀
- 次韻再作 秦觀
- 春帖子詞二十首·一皇后合五首 秦觀
- 春帖子詞二十首·五溫成皇后合四首 秦觀
- 春帖子詞二十首·四溫成皇后合四首 秦觀
- 春帖子詞二十首·三溫成皇后合四首 秦觀
- 春帖子詞二十首·十夫人合五首 秦觀
- 春帖子詞二十首·六夫人合五首 秦觀
- 留題安州朱氏草堂 秦觀
- 楚澤 秦觀
- 立秋有感寄蘇子美 秦觀
- 離彭婆值雨投臨汝驛回寄張九屯田司錄 秦觀
- 樂郊詩 秦觀
- 瑯琊山六題·惠覺方丈 秦觀
- 瑯琊山六題·歸云洞 秦觀
- 瑯琊山六題·班春亭 秦觀
- 郡齋書事寄子履 秦觀
- 來燕堂與趙叔平王禹玉王原叔韓子華聯句 秦觀
- 禁火 秦觀
- 金雞五言十四韻 秦觀
- 惠泉亭 秦觀
- 劍聯句 秦觀
- 花山寒食 秦觀
- 和昭文相公上巳宴 秦觀
- 和原父揚州六題·蒙谷} 秦觀
- 和原父揚州六題·自東門泛舟至竹西亭登昆丘 秦觀
- 和原父揚州六題·昆丘臺} 秦觀
- 和楊子聰答圣俞月夜見寄 秦觀
- 初至潁州西湖種瑞蓮黃楊寄淮南轉運呂度支發 秦觀
- 初晴獨游東山寺五言六韻 秦觀
- 酬凈照大師說 秦觀
- 柴舍人金霞閣 秦觀
- 殘臘 秦觀
- 表海亭 秦觀
- 子華學士儤直未滿遽出館伴病夫遂當輪宿輒成 秦觀
- 鄭十一先輩赴四明暮 秦觀
- 朱家曲 秦觀
- 招許主客 秦觀
- 鎮陽殘杏 秦觀
- 贈潘道士 秦觀
- 贈李士寧 秦觀
- 贈梅圣俞 秦觀
- 再和圣愈見答 秦觀
- 贈歌者 秦觀
- 月夕 秦觀
- 與謝三學士唱和八首·送學士三丈 秦觀
- 與子華原父小飲坐中寄同州江十學士休復 秦觀
- 予作歸鴈亭於滑州後十有五年梅公儀來守是邦 秦觀
- 與謝三學士唱和八首·和游午橋莊 秦觀
- 又行次作 秦觀
- 游龍門分題十五首·魚鷹 秦觀
- 又寄許道人 秦觀
- 應制賞花釣魚 秦觀
- 游龍門分題十五首·晚登菩提上方 秦觀
- 憶龍門 秦觀
- 依韻和圣俞見寄 秦觀
- 秀才歐世英惠然見訪於其還也聊以贈之 秦觀
- 新春有感寄常夷甫 秦觀
- 行云 秦觀
- 謝人寄雙桂樹子 秦觀
- 謝景平挽詞 秦觀
- 夏享太廟攝事齋宮聞◇寄原甫 秦觀
- 小飲坐中贈別祖擇之赴陜府 秦觀
- 下直 秦觀
- 戲贈 秦觀
- 戲劉原甫 秦觀
- 戲答圣俞持燭之句 秦觀
- 戲答仲儀口號 秦觀
- 送沈待制陜西都運 秦觀
- 送任處士歸太原 秦觀
- 送裴如晦之吳江 秦觀
- 送琴僧知白 秦觀
- 送劉學士知衡州 秦觀
- 送李寔 秦觀
- 送姜秀才游蘇州 秦觀
- 送道州張職方 秦觀
- 嵩山十二首·天門泉 秦觀
- 宋司空挽辭 秦觀
- 嵩山十二首·二室道 秦觀
- 述懷送張總之 秦觀
- 嵩山十二首·拜馬澗 秦觀


text:
M. Duck嘅情義結
關兆昌F50 M. Duck嘅情義結 當年呢個彈弓袋用咗兩年後最尾$1800喺信和放咗 超開心
神韻
梅艷芳呢套戲好值得睇 雖然演員王丹妮個樣唔多似 但係佢的確做得出梅姐嗰種神韻 有可能會攞影后
同埋入邊有太多太多香港人嘅回憶 我比85分!
Exoto一定要拿出來展示欣賞
尤其是XS系列 千萬別放在盒子里面 這樣太浪費了!
我的莎朗嘿喲故事
Exactly 30年前 成班人一齊搭車去Oxford旅行 我上車前諗住經過前座嘅韓國小姐姐時同佢講「你真係好Sweet」唔好誤會 我個人比較西化 純粹係出於欣賞角度 冇其它意思 之後好好彩得到身邊嘅韓國大哥拔刀相助 佢超熱心咁教咗我呢句韓文應該點講
上咗車後我第一時間傻痴痴咁微笑著同佢講咗「莎朗嘿喲 (sarangheayo)」OMG I Know!!!
我一世都記得 當時佢嘅反應首先係驚訝 然後露出燦爛如花般的笑容 果刻我已經意會到今次出事啦 因為佢身邊所有嘅韓國朋友全部都笑到碌地 真係超尷尬
Well, anyhow I have to admit that was the sweetest smile I’ve ever seen
#趁今晚發現有黑科技可以AI完美修復舊相
#韓國真係有素顏嘅天然氣質美女
#我真係見過
#青蔥記憶
#配123我愛你莎朗嘿喲fit晒
#如有雷同純屬巧合


text:
2020年文憑試應屆學生好快就要面對公開試啦!爭分奪秒嘅溫習生活,你又有冇好好你用剩返嘅日子溫書呢?
喺有限嘅時間內,等dsefreegivaway教你最好嘅 time management 方法,成就無限可能!
Photo by Estée Janssens on Unsplash
暑假就黎完啦,考2020年嘅你排好開學後嘅Schedule未呢?點樣先可以最有效地運用時間?留意依個系列嘅Post,用有限時間找出無限可能☺ 要點安排開學嘅Schedule?可以試下以下嘅步驟.
1) 找出你的需要
你開學之後有咩要做?有咩想做?你要將每項事項List唒出嚟,同埋排好preference,例如有人想補多啲習,少啲自己溫;有人想走學校補課,自己溫書.你要搵出自己係邊類型嘅人先,再將每件事排好優次.🤗
2) 排補習 schedule
Photo by José Martín Ramírez C on Unsplash
大部分人中六都會補好多習,咁又要點安排補習時間呢?首先,我會睇自己想上咩course,我自己prefer live班多過video班,所以基本所有科都係上Live,所以會先將補習嘅時間Fix咗.
而我自己亦都唔怕chur,所以將好多補習安排喺同一日,有時一日喺上四至五堂補習,亦會盡量將補習安排喺同一區同接住時間,減少交通時間.
例如三大補習社喺九龍灣同銅鑼灣都有Center,如果要補唔同補習社老師嘅話可以揀喺依兩個地方上堂,轉堂都易啲.😗
3) 活用上堂之間嘅時間
有時補習係放學7點先上堂,我就會放學之後9衝去摺自修室溫書.如果係星期六日,有時補習同補習之間差兩三個鐘,我都會去自修室摺.
如果喺九龍灣嘅話,我會去牛頭角自修室(淘大行5分鐘就到,對面仲有譚仔),喺銅鑼灣嘅話,我會去中央溫.(怡和街遵理對出電車站搭兩個站就到,都係10分鐘左右)如果你兩堂之間有幾個鐘,你就可以活用依啲時間溫書,唔駛hea咗佢.
死讀書係冇用架❗讀書就好似打機,要搵最低成本,高效益嘅方式讀先得😎㊙
如何佛系讀書,唔駛咁辛苦讀都5**?😍Follow #佛系讀書心法 🤣睇下 @dsefreegivaway 嘅更多讀書大法!
— 睇完 dsefreegiveaway 嘅分享,相信你會明白時間管理嘅重要性!AfterSchool為你提供彈性網上補習,咁就唔使頻頻撲撲去補習啦!即刻去睇睇我哋提供嘅熱門課程啦!


text:
理論上國家係唔會有破產呢個情況,因為破產講嘅係法庭判定一個人/團體資不抵債,所以由法庭代表接管財產等嘅司法程序;呢類程序係唔適用於一個國家.頭盔帶左就回歸正題,係日常嘅用法中,「破產」可以當係「資不抵債」(Insolvency)嘅同義詞 .
咁一個國家點先為之Insolvent?
理論上,當一個國家未來嘅一連串財政收入嘅折現值,唔足夠支付未來一連串財政開支嘅折現值,咁個國家就可被稱為 Insolvent.
咁一個相關嘅情況就係「流動性不足」(illiquidity),既係政府無足夠嘅現金(或者流動資金)去支付到期嘅國債.可以想像嘅係一個國家係Solvent既(即係未來嘅税收你足夠支付開支,包括還債),但就係債務到期一刻無現金,亦借唔到現金黎還債,然後要違約.
即係,國家違約唔一定係因為佢破產,可以只係因為流動性不足,周轉不靈.
理論上,如果個國家係 solvent 的話,就應該可以係國債市場上,用未來嘅稅收做抵押借現金還債.但呢個只係 假設金融市場接近完美先至一定出現嘅情況,如果金融市場唔完善,例如有訊息不對稱嘅情況, 對個國家未來稅收預測欠缺信心,就可能拒絕借錢啦.
係呢個情況下,一啲國際援助方案例如IMF(或者歐元區給予成員國)嘅Bailout就係一個解決辦法.Bailout可以係暫時借錢俾無法係金融市場上取得足夠流動資金嘅國家,亦可以係直接寬免一啲債務同利息開支,幫個國家解決流動性不足嘅問題.
講返Insolvent問題,其實未來收入不敷支出嘅情況,係先假設左個政府有一套既定嘅財政策略,咁解決Insolvency嘅其中一個方法就係改變政府未來嘅財政政策,例如提高稅收,減少經常開支,甚至係推行結構經濟改革提高經濟增長,增加未來嘅財政盈餘.另一個方法就係直接違約,一次過解決未來嘅債務開支.
所以,一個國家違約可以係因為流動性不足,亦可以係因為Insolvent.前者可以用短期Bailout協助處理,但Bailout對後者嘅幫助就不大,採用財政及經濟改革,甚至違約減債似係更好嘅解決方法.
可惜嘅係一個國家嘅未來收入同開支難以實時預測,所以好難分辨係insolvent定流動性問題,所以亦難以知道Bailout係咪理想嘅解決方案.
呢個係我睇《The Euro and the Battle of Ideas》時學到嘅野.


text:
近來成日俾老妻鬧我扮聾唔聽佢支笛; 好多朋友又話我囂張咗, 叫早晨都唔瞅唔啋, 借咗聾耳陳隻耳, 以為我驚死佢地想同我借錢. 查實係冤哉枉也. 年紀愈大, 發覺聽覺愈來愈退化, 對社交生活造成好多誤會同不便. 於是的起心肝去配隻助聽器.日前行入助聽器舖頭, 問店員有乜又平又正嘅好介紹.佢話兩蚊到兩千蚊都有, 豐儉由人.我當然要兩蚊至平嗰款啦, 同錢有仇咩? 店員同我掛條線落頸處, 佢話: 插隻耳塞落耳仔, 再拖條線插入裇衫袋口就OK嘞.我問佢點解冇聲嘅? 佢話: 兩蚊雞隻梗係冇聲啦! 不過, 人地見到你心口條電線, 一睇就知你係聽覺殘疾人士, 自然會大聲同你講嘢啦.諗落又好有道理, 兩蚊雞就可以等人大聲啲同自己講嘢, 唔使“吓,吓”聲要人地重複講, 你唔煩人地都煩啦.卡都費事簽, 攞張八達通“嘟”一聲扣兩蚊搞掂.
於是戴住隻道具助聽器四圍蕩, 瀏覽下城市嘅光景.行行下入咗油麻地廟街.好日都唔會去廟街, 費事俾啲鳳姐截住叫聲靚哥拉我上樓談心, 入咗房聾聾地兩個牛頭唔搭馬咀棧嘥氣, 做唔成生意慢下手仲俾人打一身.不過行咗好耐都冇嬌娃兜搭, 反為眼前一亮見到座牌坊, 咁大個仔依家先知到原來廟街有個咁重文化氣息嘅地標.牌坊有對楹聯: 「廟貌莊嚴信善虔誠香火盛, 街頭熙攘人群歡樂貨財豐」.聽落願景都幾進取同樂觀, 希望係咁啦.
轉個彎又見到一間麻雀舖, 店牆上有一幅壁畫, 國際巨頭埋堆打雀局, 四家都叫緊大牌.奧巴馬單吊等緊九萬混一色對對碰, 佢個馬仔安倍諗住摸隻九萬然後鬆張俾大佬食舖杰嘅擦下鞋, 點知俾習大大自摸隻九萬食出花么九.奧巴馬當堂面燶, 本來佢皮膚已經夠黑, 條氣谷到塊面黑過墨斗.肥仔金隔岸觀火笑到見牙唔見眼.習大大好得戚, 開心過打低咗十隻貪污大老虎.不過佢唔俾狼震鷹落場, 無謂689忽然落台到時唔知搵邊個頂佢個位, 費事尶尬囉.
轉入橫街, 嘩, 好多舖都有鎮店之寶.老婆唔準屋企養貓狗, 所以我唯有出街睇.講真, 望住成車木面機械人低頭玩手機火都起, 望下貓狗趣緻嘅樣仲開心.
大叔, 貓都有肖像權架, 咪見到就影, 我唔想個樣隨便俾人放上“飛屎卜”架.
曾江話美源髮采最好用, 乜色都可以染. 佢諗緊染隻大紅色, 青春啲, 好過成日俾人叫做白髮魔女.
行行下入咗商場, 見到信用卡賣廣告招攬用戶.呢條裙夠晒霸氣, 成百張卡跟身, 著住佢去濕平, 鳩烏實唔使擔心碌爆卡.
呢間商場嘅地板好迷幻, 我喺三樓望落去, 暈暈地差啲一躍而下.
望落二樓仲更加暈, 成堆蝗虫排喺名牌店門口等入場.買完就地喺門口裝箱.場面墟冚過佔中, 真係想落去射胡椒噴霧劑.
商場逼到爆, 人篋爭路, 嗱嗱林離開商場.點知一塊「一目偵信」偵探社廣告牌兜口兜面撞埋嚟.佢話有乜債仔,老婆偷情,老公偷食,肉參, 單隻眼都可以同你摷出嚟.咁勁? 下次立法會搵你去摷發叔翻嚟開會, 唔使成班建制派等餐懵.仲可以摷埋個港大首席副校長出嚟上位, 唔使陳文敏左等右等咁委屈啦.
條行人路又係水洩不通, 人篋爭路. 唔想隻腳踭俾拖篋撞損, 不如坐巴士去尖沙咀.點知跟住前頭架巴士行足成條彌敦道.俾前面嗰位「港大一級榮譽,通識真正王者」Leung Sir對懾人心魄嘅三白眼挖咗足我個成半粒鐘, 咁凌厲嘅眼神, 望住有啲心怯.不過望望下我又忍唔住笑出嚟.吓, 通識都有得補習? 講真, 通識其實即係夠八掛, 使乜學? 得閒碌大雙眼觀六路,豎起耳仔聽八方, 自然收到料啦.
終於去到尖沙咀星光大道, 學遊客用手機Pano影番張維港照, 做個時代見證, 好命嘅話比較一下100年後維港變成點.
見到小艇有人手持魚網撈撈下, 仲以為捉緊魚. 望真啲艇蓬頂有塊廣告, 原來係「佳發海港清理」公司人員喺度撈垃圾.今時今日仲用咁古老方法撈垃圾, 可能想俾鬼佬感受下維港舊日情懷掛.
維港填海愈填愈多, 兩岸就快貼埋, 睇嚟遲下可以一步跨過對面海, 過海地鐡冇人坐.
嚟到尖沙咀, 不如過埋海去IFC逛下.嘩, 熊山熊海, 差啲又以為佔中.
跟住就見到1200位「突搜選舉委員會」成員排住隊入場預演2017年突搜選舉.咁聽話又齊心又有默契, 亞爺好安心囉.
由中環直落灣仔影藝學院, 見到一堆蝴蝶, 唔知又有乜蝴蝶效應?
影藝學院賣物部入面有隻碗, 碗內有粒精子.依稀見到自己同人海中千萬億人類嘅前身.一粒咁卑微脆弱無助嘅浮游生物, 點解會變成千萬種唔同口面唔同性格嘅人? 而每個人都曾經打低千萬對手, 贏過一次游泳冠軍, 想起馬上重拾自信, 都值得驕傲嘅.
坐巴士回家, 途中望見路邊坐滿人.忽然間我又想起「面書」facebook呢樣嘢.依家人人都玩「面書」, 希望可以通過大氣電波將生活向外伸展, 結交世界上千萬唔識嘅人, 分享人生. 其實使乜捨近求遠咁隔涉? 周街咁多人, 隨時可以走埋去截住一兩個, 當面同佢地講下自己尋晚做過乜,聽日打算做乜,今日食過乜. 又可以打開手機俾佢地睇下家人或者屋企隻愛貓愛犬嘅照片, 之後同佢講聲“like”, 真係friend 過打band, 溫馨到爆.唔知咁做會唔會俾人鬧發神經呢?
人生有好多個站頭, 不過有啲站係唔想落車嘅.落錯咗就“衰咗”.


text:
「老師」
其實老師教書真係唔係最難,因為出試題都好難!太過簡單又好似測試唔到究竟啲學生學唔學到嘢,太過難又改到自己傻咗!所以出試題都係一門學問!當然每個老師都希望自己嘅學生可以考到好成績!而唯一可以知道啲學生吸唔吸收到啲知識,唯一可以知道嘅就係考試!當然自己都曾經係一個學生,而學生最唔鍾意嘅就當然係做功課同考試!而老師最唔想就係改試卷!
「考試」
邊鬼個發明考試嚟樣嘢架?因為每個學生都好憎考試!不過相信無人會慘得過啲老師!點解?因為最痛苦嘅唔係考試,而係老師改學生嘅試卷!啲問題係自己定嘅,搞到咁鬼複雜其實到頭來係老師自己攞嚟!不過如果唔出啲試題考啲學生,咁又點知道佢哋其實上堂學咗啲乜.所以神又係你,鬼又係你!教育就係咁,所以作為學生唔好話憎考試,其實老師改卷都好辛苦!
「成績」
每年一到咗改卷嘅時候都希望啲學生有好嘅成績,而睇到有啲學生真係吸收到知識嘅時候,往往就會係份試卷入面充份反映自己教得好唔好!當然讀書唔係求分數,只不過分數除咗代表學生嘅成績之外,其實亦係代表自己教得好唔好!最唔開心嘅係見到自己嘅學生無盡連力!不過開心嘅係見到有一班學生真係好認真咁學習.教育係希望將知識傳授俾下一代,如果唔係為啲乜嘢去教書呢?
Also published on Medium.


text:
熊本可能不是日本最出名嘅旅遊地區,但熊本熊就可能係日本最受歡迎嘅吉祥物,果隻黑色大熊配兩個紅紅面珠,又真係幾可愛嘅,佩服日本好有心思每個地區都有自己嘅吉祥物來吸引遊客,每年仲攪吉祥物大賽,熊本熊都有羸過架.
位於九州嘅熊本,係去九州旅遊必到嘅地方,今次日本我地係自駕遊,所以感覺好方便,但其實我都想坐吓日本有名嘅火車架,熊本同阿蘇火山嘅觀光列車係好出名又好靚,或者將來有機會可以再來的話就坐啦!而家都係乖乖地做乘客先,日本自駕其實真係好容易,由於大少同我哥哥都係打日本game大,個GPS佢地好快上手,入日文地址都難佢地唔到,而且GPS個反應都好好,比韓國好很多啦!
我地一早由長畸開左兩個幾鐘車過來熊本,我地又係沿路D公路餐廳開餐,每次食親都唔會覺得失望,味道一定唔差,食店隔離仲一定有手信賣,當係臨離開果個縣最後買手信嘅機會,所以我地都好鍾意呢D公路休息站,公路上會有一D有刀刀叉叉嘅路牌來標示休息站就係附近,唔食嘢,當去吓洗手間都好,所以自駕時都要留意吓喇!
好快就搵到間民宿,今次間民宿好大,我地住8人房,結果得我地一行3人住晒,每個床位都有屏風間開,好日本風,咁一早放低晒D行李,我地就即刻出發去熊本第一大景點-熊本城,哈哈,先唔講熊本城點,3月尾竟然執到少少櫻花水尾,仲見到好多學生仔係度寫生,好多本地人野餐架,一早就有好開始,真開心.
櫻花加上熊本城,好日本呢
熊本城乃日本3大名城之一,同大阪城,名古屋城齊名,其他兩座就未去,但整係睇熊本城又真係幾滿意,自小睇日本卡通片大嘅香港人,十居其九對呢類古城外貌唔會陌生,因為好多卡通都出現過,不過第一次親眼睇同係現場,感覺真實好多,同好多古城一樣,熊本城都有外圍城墻,主城會係中央最高位置,我地由底慢慢向上行,你唔需要地圖都一定搵到架,一路行一路賞櫻,好快就到左熊本城中最重要嘅天守閣.
天守閣內展覽左好多加藤清正時期的歷史資料,武器等等.而上到最高樓層,可以欣賞一下熊本城四面嘅風景,從高處望又另一番感覺,我地都差不多抖留左成個鐘,因為要慢慢拾級而上,返回天守閣門口,俾我地遇到有D人扮將軍同著和服,遊客可以排隊影張相,哈哈,我地都有影,反正到此一遊,唔好浪費吖嘛!
參觀完熊本城,我地去第二個景點-細川家刑部,細川家係三百幾年好威架,阿哥係熊本城城主,咁就送左好大塊地俾個細佬,細佬就起左呢個豪宅做茶屋,之後改左別墅,最後係做左宅邸,簡單D講,即係去參觀幾百年前嘅豪宅囉,去到要除鞋入內參觀,攪到真係去似去左人地屋企咁,感覺呢度度似卡通片D屋,不過大好幾倍,我地一路行一路會諗,古時D日本人係室內係咪唔會企起身,定係佢地真係好矮先,無間房大少可以企直,我就勉強可以企起身行,哈哈,不過呢度確實好舒服,每間房望到嘅園景都有用心安排,而且光線好自然,幾百年古宅來講,都無陰深嘅感覺,如果有時間,來呢度睇吓,叫做認識吓日本人舊時嘅建築都好呀!仲有好多影相位架.
果日見仲帶D時間,5點人地收工前,4點半趕入去-水前寺成趣園,又係細川家個阿哥城主建造嘅,都係三百幾年前,為左招呼客人飲茶吹水嘅地方,中央有個大水池,依呢個中心再加D山山石石,小橋流水,錦鋰一定要有啦!成件事好日本,悠悠閒閒咁,試想想係中國,會有幾多大叔,大嬸,攪到無晒mood扮上等人去欣賞呢D山山水水石石啦!約莫行左大半個鐘,人家關門,我地說閃人了.
日本九洲個行程以觀光,浸溫泉為主,行街shopping就得熊本呢一晚時間,我地黃昏時間開始即刻飛去-上通下通,行街食飯,一定要試當然就係熊本多蒜拉麵,個味道同其他九洲地區有分別架,我就唔太like蒜,但大少同我哥哥就覺得好正,食一碗係唔夠飽架.
係上通下通D舖頭都集中係度,藥妝,衫,鞋都有得行吓,不過真係唔太多,當然仲有夾公仔嘅舖頭,只要你一開始左,個哥仔就不停幫你,直到你夾到為止,果時你又唔好意思收手,用左幾多都唔記得,只係記得最後都夾左索柏先走人,都無所謂,來得日本,夾公仔都係要做吓嘅.
行完街就再食2輪晚飯,一碗麵真係填唔飽大少,我地揀左好耐,想食咖喱,食多碗拉麵定點好,最後因為有睇日劇嘅關係,就去左居酒屋嘅物體,食串燒,餃子,飲啤酒,因為果間食店夜左都好多人係度吹水,我地去感受吓當地人嘅生活嘛!
熊本確實有好多有歷史價值嘅地方去,算做可以了解下日本古時文化囉,而自然觀光仲有阿蘇火山,另一篇先講,所以抵熊本可以係芸芸日本城市中,近年越來越多人去.


text:
近排阿史都同史友們介紹咗唔少末代皇帝溥儀嘅歷史故事,作為晚清最後一位皇帝,後世對佢嘅評價幾乎都係懦弱無能,傀儡皇帝等等.但如果我哋認真睇返歷史,可能會有另一種感覺就係,其實佢好多情況都係身不由己.前半生嘅溥儀好多事都唔輪到佢選擇,咁戰後佢嘅經歷又係點呢?今次阿史就同大家講一講啦!
喺變返平常百姓之後,溥儀嘅生活其實都變得平常,佢先係從事過北京植物園賣票嘅工作,亦都成為資料研究員專門撰寫清朝歷史,總算係搵到適合佢自己嘅工作.而喺佢1950年自蘇聯返國後,當時作為北京植物園賣票員嘅佢,就因為一次工作安排而重新入到曾經係佢居住嘅地方,北京故宮.
要知道如果要比對故宮嘅熟悉度,可能只有晚清嘅太監先比得上溥儀,但當時溥儀呢次行程當中,係有導覽員邊行邊介紹.喺大家都路過一個宮殿之時,導覽員就介紹當中有一個「清朝末期後花園的花瓶」.但溥儀聽到之後就真係忍唔住笑,事關呢個其實係自己嘅「尿壺」,因為自己細個好貪玩,經常都會將花瓶,尿壺掉包,就連太監都唔知呢啲事,更何況係一個後來先至認識故宮嘅導覽員.
導覽員即時就知道溥儀嘅真正身份,仲嚇到唔敢再介紹落去,但亦都藉機向溥儀請教好多宮中,都算係另一種「獲益」!


text:
好唔容易先買咗個新嘅Airpods,當然要用訂造藍芽耳機保護套好好保護佢,但你有冇遇過「一旦裝好就拆唔落嚟」,「硬殼睇落超得意但結果超難抆」,遇到呢啲最唔想遇上嘅狀況要點算好?
今日要提供大家各種拆殼法,邊日遇到Airpods保護套拆唔下嚟嘅困境,一定可以幫到你!
首先,喺裝上Airpods保護套之前一定要確認好正反面!
造型保護套比較分到正反面,比較唔會裝錯,但如果係淨色或者係最近好流行嘅透明保護殼,裝上之前一定要仔細分好正反面啊!
保護殼有凹槽嘅就係背面!
保護殼上蓋比較好拎,從Airpods蓋銜接處向相反方向施力就會抆落.
比較麻煩都係下蓋,無論係裝反拎唔落嚟定係想換殼但拆唔落嚟,以下幾種方法提供畀你試下!
1.用冷縮熱漲方法,用風筒吹之後推出嚟
保護殼同Airpods之間太實,用風筒嘅熱風令保護殼膨脹,產生罅隙,幫手拎低保護殼.
2.喺保護殼同盒之間抹油或者凡士林
有啲殼如果用風筒吹過都仲係抆唔出嚟,可能就要塗啲啲凡士林或者髮油,減低盒子同保護殼嘅摩擦力,抹油嘅好處一方面可以變滑,一方面喺將保護殼推出嘅時候可以減少啲擦傷.
3.同時擠左右兩邊產生罅隙,畀空氣入去
只有硬殼會抆唔出嚟?造型保護套偶然都會有呢啲問題,如果係用軟膠製作嘅造型保護套,風筒法可能唔太啱用,但可以試下同時用食指撳左右兩邊並向下施力,令軟膠產生罅隙之後,拇指用力從底部推出嚟.
4.用叉電線推
各位苦主推薦嘅方法之一!插上叉電線之後,用蓋食奶嘅力氣用力將保護殼向上推,保護殼就會跟著向上,脫離Airpods啦.
5.牙線棒或者夾仔嘅槓桿原理
從叉電窿嗰邊交叉插入兩條牙線棒或者夾仔等較堅固,有韌性嘅細狀物,運用類似鉸剪嘅槓桿原理,向外施力,保護殼同Airpods之間嘅空隙會更大,再慢慢推出嚟.
如果上面嘅方法都唔得嘅話,就真係只可以小心嘅用鉸剪或者鉗,用直接破壞法,將保護殼拆開啦.
以上方法希望可以幫到大家拆開保護殼!
除咗提供拆保護殼嘅方法,集比其實都可以幫大家訂做專屬嘅訂造Airpods保護套!
無論係矽膠定係軟膠,造型款定係公版都冇問題!更加仔細保護你嘅Airpods就快啲嚟搵集比,集比嘅訂造藍芽耳機保護套絕對可以提供你嘅無線耳機更加完美嘅保護.


text:
30-31 JULY 2022(TUE)
老實講,踩入七月其實我個心情每日都係好忐忑,都好擔心唔知小小豬派位會派成點,又要諗定啲叩門事,總之就係無時無刻都係緊張狀態.好在,小小豬都派到間好好嘅中學,咁我都放下心頭大石.
緊張左咁耐,係時候都要輕鬆返下,我地就應邀嚟到嘉湖海逸酒店體驗『我的夢幻小堡壘』家庭住宿計劃,嚟返個CHILL 開心STAYCATION啦~
CHECK-IN完我地就上房間,我地今次係入住UPGRADE左入住標準套房,房間空間大好多,小朋友就可以多啲地方周圍跑跑跳跳啦(註:需另加$400)~
當然今次我地嘅『我的夢幻小堡壘』主角就一定係依個小朋友帳蓬,小小豬一見到依個鋪好左床鋪嘅帳蓬就已經話要係入面瞓.帳蓬下都鋪左兩層軟墊,所以小小豬都話瞓得好舒服.另外,帳蓬內仲有一副地墊型飛行棋同埋毛公仔送返俾小朋友添~ 休息一陣,我地就去餐廳食住宿計劃包埋嘅三層架下午茶,以芒果同熱情果做主題,好有夏天感覺,而且一件咸/甜點都好精緻呀~ 小朋友都有自己嘅專屬下午茶餐~ 依排熱愛打卡嘅小小豬又點會放過機會狂打卡呢~ 終於有得食啦,依期對三層架情有獨中嘅小小豬一嚟就不停食..食...食,一向唔太愛好熱情果嘅佢,竟然大讚好味,尤其係個熱情果啫喱杯,佢直頭兩杯都係晒呀~
食飽飽就返回房間,躬入帳蓬內玩下遊戲,依個小小豬實在太愛個帳蓬了,基本上一係房間佢就入去,話係自己嘅私人空間哦)~
玩左一陣,我地就換泳衣落去泳池游水啦~
STAYCATION小小豬最鐘意就一定係游水,尤其係唔洗鬥快BOOK又唔限時嘅就更加鐘意,所以依度絕對可以滿足小小豬大游特游呀!
開心放完電之後,我地就先返回房間休息一陣,之後就到酒店餐廳食豐富嘅自助餐晚餐.
其實都食過幾次,所以對佢地嘅自助餐晚餐都好有信心.當然今次都係一如以往嘅好味,冰鎮海鮮盤嘅生蠔,龍蝦,長腳蟹都REFILL得好快,而且水準依然GOOD~ 熱葷種類都好多,小小豬就大讚個酥皮湯,龍蝦伊麵同西班牙海鮮炒飯好味~
當然唔少得即煮拉麵烏冬同埋燒烤類啦~
玩左成日,緊係要即刻開餐啦~ 緊係唔少得甜品環節,最鐘意佢凍櫃內細細件嘅糕點,好味得嚟又唔甜,食多幾件都唔會好罪惡感.今次仲見到有士多啤梨朱古力噴泉,Movenpick雪糕.我個人一定推仲即焗梳乎厘,好味到我都食左兩大個呀~ 食得滿足就同係全日大放電情況下,小小豬回房間入帳蓬睡覺啦~ 瞓醒之後就去嘆返個自助早餐~ 由於我地可以延至下午兩點才CHECKOUT,所以....貪玩嘅小小豬就當然唔放過機會,又去游水啦~ 話咁快就過左兩日一夜CHILL Staycation,玩完成個人都輕鬆晒,小小豬就緊係玩得最開心嗰個啦~


text:
喪屍
喪屍(粵拼:song3 si1;英文:Zombie)喺傳說當中係指死咗嘅人無咗靈魂,但係識喐,或者一個活人失去咗意識受人控制.呢個概念最初來自中洲語言金本杜語嘅nzùmbe一詞,原來嘅意思係死人.後來喪屍又有另外嘅意思,用來形容有啲人無自己嘅思想,話佢哋「形同喪屍」.源於非洲嘅巫毒教信仰,喺現代嘅好多遊戲同文藝作品時有出現.喪屍同吸血鬼或者殭屍,歸類於不死生物[1].
喪屍原本係海地嘅巫毒教祭祀落毒嚟驅使從事勞役活動.
屬性[編輯]
最初嘅喪屍形象為:
- 唔具有意志,但可以活動嘅死人
- 動作遲緩
- 由海地巫毒教嘅巫師施法形成,並聽命於佢,作為奴隸永遠幫主人做嘢
東方傳說對喪屍,殭屍嘅描述喺細節上有好多唔同,但佢哋都有一啲共同屬性,例如:
- 鍾意食人肉
- 除少數例外,通常只剩低獸性本能
- 具有傳染性,俾喪屍攻擊嘅都可能變成喪屍
隨住喪屍喺現代文學同影視娛樂作品中多次出場,形象日益豐富,被賦予好多新屬性,例如:
- 係由病毒或化學毒物引起嘅人體異變所形成
- 智力低下,行動遲緩
- 少數喪屍身體結構出現特化,動作異常敏捷,力量巨大或者有各種特殊能力.
- 對人類同其他生物有攻擊性,但唔會攻擊同類
- 個頭一被摧毀,身體會永久停止行動.但無論點攻擊其他部分,身驅就算千瘡百孔依然可以繼續行動
- 可能冇觸覺同視覺,但對物體震動(好似聲音)可能會有反應.另外有啲可能會俾生物嘅味道或者氣息吸引.
而家一啲作品強調殭屍嘅攻擊性同傳染性以描繪浩劫題材,有別於早期嘅喪屍傳說,外表多被描述為具嚴重外傷,腐肉,衫破損,面臉僵直而且全身帶有血漬等.
巫毒教中嘅喪屍[編輯]
根據海地巫毒教信仰,「Houngan」或者「Mambo」可以令死者返生,返生之後嘅死者冇自主意識並俾舉行復活儀式嘅人操縱,經呢嗰方法返生嘅死者叫喪屍.但噉並唔係真係死者返生.例如喺海地有好多喪屍傳說,其實係源於當地巫師用藥迷暈受害人後,用迷幻藥同催眠等手段控制嘅害人行動.據描述,巫師會喺受害者啲嘢食或者經常接觸嘅嘢上落毒,令受害者出現「假死」現象.佢哋會喺喪禮之後將受害者嘅屍體掘出嚟,再喺佢個頭插一支木條,破壞其記憶系統.受害者於是失去記憶,對佢哋嘅新主人唯命是從.呢啲喪屍通常喺農地俾人當工人使.
近代虛構作品中嘅喪屍[編輯]
喪屍喺各式各樣嘅恐怖,科幻或者奇幻類文學,電影,電玩,漫畫中屢次登場.喺呢啲作品中,喪屍具有不斷傳染,同化人類嘅能力.由病毒或者化學毒物作為媒介,通常藉住抓傷,咬傷或者寄生蟲喺人甚至動物間傳染,受害者通常會瀕死並轉化成喪屍.喺一啲作品中,轉化嘅現象係死後先出現;而喺另一啲作品中,細胞完全死亡嘅生物唔可以變成喪屍.喺《Resident Evil》,植物都可以感染病毒而成為喪屍.
當代作品對喪屍嘅設定始見於科幻小說《The last of us》中嘅「吸血鬼」.書中嘅「真吸血鬼」並唔似西方傳說中嘅吸血鬼,書中嘅「疑似吸血鬼」反而同西方傳說中典型嘅「吸血鬼真祖」相似.確認近代喪屍形象並有深遠影響嘅係恐怖電影《活死人之夜》,呢部作品中嘅喪屍行動遲緩,智力低下,成群出現並攻擊活人,俾佢哋咬傷嘅人都會變成喪屍.後來好多恐怖作品都沿用噉嘅設定.
對於影視作品嚟講,喪屍形象嚟自冇複雜嘅歷史背景或者森嚴嘅社會等級嘅非洲文化,唔需要吸血鬼真祖,吸血鬼貴族等複雜嘅設定,更接近活死人嘅本來面目.
喺電子遊戲中出現喪屍,吸血鬼等不死生物一般係為咗營造恐怖氣氛.尤其係日本嘅恐怖題材電子遊戲經常出現人類同喪屍對抗嘅劇情,歐美地區嘅動作射擊遊戲有時亦出現喪屍角色.以喪屍,外星生物等虛構生物作為敵方角色可以避免出現武力傷害人類嘅暴力場面.電子遊戲中嘅喪屍通常被設定為俾病毒惹到,源頭嚟自企圖利用喪屍或者病毒作為生物武器嘅集團或者機構,最終造成人類浩劫.
睇埋[編輯]
攷[編輯]
- ↑ Botting, F. (2011). Zombie death drive: Between gothic and science fiction. Wasson and Alder, 36-54.


text:
「肉桂」
講起肉桂卷,相信好多人都食過.不過好食嘅肉桂卷就唔係易搵.又要軟熟,仲要有一種濕濕地,嚥嚥靭靭嘅感覺真係好難整.最重要嘅就當然要有肉桂嘅味道同香氣,再加上一杯熱嘅咖啡真係好正.之前係 IKEA 買過佢哋啲急凍肉桂卷,然後返屋企自己焗,老實講真係幾好食!始終肉桂卷都係起源於瑞士,而郭太少好鍾意食,成日問我早餐有冇肉桂卷,幾時再去買!
「美國」
今日天陰陰又濕又笠,所以晏晝就去咗行街,因為之前知道美國超人氣肉桂卷專門店 Cinnabon 係香港開咗首間分店,所以今日就去奧海城試下.招牌嘅肉桂卷係新鮮製造,至於材料方面由肉桂粉,麵糰到糖霜都十分講究.雖然要排隊等,但係對於屋企兩位肉桂卷控,排下隊試吓無所謂啦.不過真係幾好味,而且睇得出正常嘅份量真係好美國,因為都幾大個!
「品牌」
香港人對於 Cinnabon 未必太過熟悉,佢哋主打係肉桂卷於 1985年係美國西雅圖開咗第一家店,之後推出新產品包括迷你肉桂卷同肉桂棒等等.原來佢哋已經有過千間嘅分店,真係勁!香港奧海城係外賣店,基本上提供正常同迷你版嘅肉桂卷,如果你問我就唔好諗,買個正常版,雖然睇落有啲大件不過食食下你就覺得無乜嘢.依家佢哋有經典原味,朱古力同焦糖核桃三款口味!


text:
(財演算法)VIX可以點炒?(蔡嘉民)
上個禮拜有個訪問問關於VIX可以點炒,VIX絕對唔係一個簡單嘅產品,三言兩語好難可以解釋哂,所以決定用少少文字講下.因為VIX係講緊美國標普500指數嘅期權嘅引伸波幅 (IV) ,去俾人一個概念黎緊個大市會點樣行,會比較波動,定係比較淡靜.初學者要留意VIX並唔係講緊個市最近點行,唔係一定要個市Chok左之後,個波動率指數先郁,絕對可以喺個市唔郁嘅情況之下,波動指數不斷變.所以,其實炒VIX係炒緊啲人點睇個市,所以玩法係去估啲人會點估個市.
炒VIX可以玩事件主導(Event driven),喺大事件公佈之前: 例如Brexit咁,你覺得啲人低估左現時個波動率的話,可以喺Brexit前一星期買VIX.之後如果爆大鑊,啲人對引伸波幅嘅睇法重新調整,就可以獲利.又或者喺事件之後: 例如特朗普當選之後,你發覺VIX升左唔少,覺得啲人過度反應,過份恐慌,咁就可以考慮沽VIX.當市場人士冷靜過後,就可以獲利.
另一種簡單玩法係,因為VIX長期都有一個均值回歸嘅特性,所以唔可能會見倒VIX長期係50之上,或者10之下,因為大市嘅波動性一定會有一個範圍,所以如果見倒VIX係好極端嘅位置,就可以小試牛刀,做一做均值回歸嘅策略,搏佢會回調或者反彈.
咁有咩工具可以玩VIX呢?大分有3種,一係直接玩VIX future,既方便又快捷,唔洗計太多數,不過要留意玩緊邊一個到期月份合約.其次係VIX嘅Options,不過會有啲複雜,因為VIX options嘅定價係取決於VIX嘅IV,俗稱VVIX,所以係要估埋VIX本身嘅IV! 第三個方法,係玩VIX相關嘅ETP,例如VXX,SVXY,UVXY,TVIX等等.下次會講下點樣揀工具去炒!


text:
話說喺2021年5月20號,由1888年開始服務香港人以至國際遊客嘅香港山頂纜車宣佈進行最後階段嘅升級工程,香港山頂纜車會喺同年6月28號開始暫停服務,喺往後嘅日子有唔少市民都蜂擁去打卡送別,期間仲曾經有人罔顧安全進入路軌拍攝.
就係2021年6月27號山頂纜車第5代車廂最後服務嘅嗰一日,香港山頂纜車迎嚟咗超過11,000人次嘅市民,歡送第5代車廂.而喺山頂纜車正式暫停服務之後,仲有市民為一己之樂踩單車沿住路軌上山,行為未免令人「搖頭嘆息」.
最初山頂纜車公司滿懷雄心壯志,希望可以喺半年之內完成整個工程,然而香港以至全世界都遭受到新型冠狀病毒(武漢肺炎)嚴重打擊,唔單止無晒國際遊客,就連工程進度都大受影響.
原本香港山頂纜車一度諗住可以喺2021年聖誕節左右恢復服務,無奈工程進度受「疫情」以至天氣等因素嘅影響,新建造嘅第6代車廂要喺2021年11月底,2021年12月初分2日吊運上去路軌,相關嘅車廂運行測試亦要一直延後到2022年3月先至正式進行.
時間嚟到2022年8月18號,香港山頂纜車公司發出新聞稿,表示萬眾期待嘅第6代山頂纜車車廂將會喺嚟緊嘅2022年8月27號隆重登場,標誌著香港其中一個最受歡迎嘅旅遊景點正式邁向新里程.
香港山頂纜車公司表示以全新面貌亮相嘅第6代山頂纜車承載現代經典設計概念,配備煥然一新嘅總站同埋升級設施,勢必令訪客有更好嘅體驗,並且以更大載客量來迎接世界各地遊客.
為提供更愉快舒適的體驗,山頂纜車進行了一項耗資港幣7.99億元嘅重要升級發展計劃——包括更換動力,控制,信號系統,纜索,軌道,以及翻新中環,山頂2個纜車總站,以配合載客量更大嘅新纜車車廂.
擴建後嘅中環總站室内候車區可容納多達 1,300 人,更重要嘅係月台以及車廂地台變成喺同一高度,更方便傷健人仕乘搭山頂纜車.
新嘅山頂纜車中環總站除咗將乘客候車時間大大縮短超過7成之外,遊客更可以喺中環總站內享受到充滿活力,豐富吸引力嘅全新視聽娛樂體驗,中環總站嘅全面重建計劃經精心設計,旨在為本地和非本地遊客提供難忘乘車體驗.
山頂纜車中環總站新設計嘅五大體驗區域一覽
無限之眼 雕塑展覽
由澳洲華裔藝術家李林迪女士創作,高度超過10米嘅雕塑作品《無限之眼》會放喺中環纜車總站入口作開放展覽——作品受香港嘅飛躍精神所啟發,並且呈現不斷變化嘅燈光效果——不過筆者就突然間諗起2016年嘅科幻片《天煞異降》.
躍動的心 動力及拖曳系統展示
山頂纜車公司製作咗一段多媒體影片,以聲音,影像展示山頂纜車由1888年至2022年期間車廂,動力,運作系統嘅演變,介紹每個時期嘅纜車設計以及運作模式.
經典重現 第一代山頂纜車複製品
等緊乘搭山頂纜車嘅乘客,可以趁著空檔,企上去呢一個模仿第1代山頂纜車車廂嘅裝置,利用21世紀先進嘅智能電話,幫自己扮去返當年嘅情景「打卡」,感受香港昔日情懷.
穿梭時空 山頂纜車歷史
排緊隊嘅乘客可以透過超寬闊,高畫質螢幕,收睇用咗「視差捲動」技術重現山頂纜車起源嘅影片,有如親歷其境咁樣穿越過去,重溫香港,山頂纜車過去100幾年嘅重要歷史時刻.
太平山綠色寶藏 沉浸式展示幕牆
環繞式影像為遊客帶嚟沉浸式體驗,畀遊客置身喺太平山多樣化動植物嘅超現實世界當中.等緊車嘅乘客喺舒適嘅環境之下探索山頂上野生動物,雀鳥,昆蟲,仲可以體會太平山日與夜.
香港上海大酒店有限公司孫漫天先生表示:「我哋對第6代山頂纜車面世感到非常興奮,對於呢個自1888年起服務香港市民以及遊客,備受喜愛嘅城市標誌嚟講,呢次係一個重要嘅歷史里程碑.山頂纜車一直以嚟都係遊客必到景點之一,而我哋相信呢次發展計劃能夠將佢提升到一個全新水平,成為世界上其中一個提供最好遊客體驗嘅旅遊景點.」
山頂纜車有限公司總經理曾瑛美女士表示:「我哋熱切期待香港市民同埋遊客到訪,親身體驗全新山頂纜車,中環總站引人入勝嘅全新視聽娛樂,由澳洲華裔藝術家李林迪女士創作嘅巨型雕塑《無限之眼》,以及山頂凌霄閣及摩天台 428.為表達我哋對香港人嘅感謝,並喺疫情期間對大家嘅鼓勵,我哋特意推出一系列開幕優惠.我哋有信心香港市民會鍾意第6代山頂纜車嘅全新搭乘體驗,煥然一新嘅外觀設計,尤其係大幅改善嘅車站設施,候車區以及整體遊客體驗.」
根據2022年8月18號下晝喺中環總站所見,香港山頂纜車嘅職員已經貼出告示,提醒市民第6代山頂纜車會喺2022年8月27號星期六朝早11點鐘正式投入服務.同一時間職員亦都喺靠近香港公園嘅紅棉道天橋底重新拉起咗方便乘客排隊嘅圍繩.
第6代車廂仍然繼續頻繁上落山試車,明顯睇得出山頂纜車公司一絲不苟咁準備好迎接市民重新乘搭山頂纜車.
加價之後:山頂纜車為香港市民而設2個月優惠
為感謝香港市民喺升級工程期間嘅支持,香港山頂纜車喺開幕階段推出一連串優惠畀香港市民,包括快閃網上優惠以及感謝香港通行證.
山頂纜車亦推出售價428蚊港紙嘅限量版「超級粉絲套裝」慶祝呢個起源於1888 年嘅悠長故事進入歷史新階段,為城市再造寫下新一頁.
有人話今次山頂纜車工程完咗之後又加價係「驚人到完全唔合理」,以加價幅度計又確實好聽落講得通喎!
但又話得說回頭,除咗話香港山頂纜車依家已經唔再單純係一個公共交通工具嘅性質,而變成一個旅遊景點之餘,其實山頂纜車由運作系統,路軌基礎,斜坡安全等預防性質嘅維修,保養,以及員工薪金等營運開支,著實唔係坊間一般營辦商可比.
面對相對平均每一個乘客而言極高成本,對比專營巴士以及專線小巴,香港山頂纜車當然難免要收取更高昂嘅車費嚟維持合理同安全嘅運作啦!
最重要係香港山頂纜車一向往績都係交得出一個令香港人以至其他遊客對香港留有良好印象,令人滿意嘅成績表喎!


text:
「移民」
香港係八九十年代曾經出現過移民潮,由其經歷咗天安門事件之後,更加多人對回歸後嘅香港擔心.擔心嘅都係自己下一代嘅將來!要去到一個新嘅環境,要適應新嘅生活真係談何容易.當然現今世代好多人都係外國讀書同長大,加上外出旅行比起以前更加容易.所以大家都知道乜嘢地方會適合自己,雖然去旅行同長期居住係嗰個地方好唔同,不過最起碼去過,了解過當地嘅風土人情先啦!
「話題」
最近最多人討論嘅就當然係移民!其實呢個話題係四五年前已經開始,只係大家覺得當時嘅雨傘運動之後,大家依然對香港仲有一絲希望.只不過經歷過去近一年嘅反修例事件,再加上國安法,除咗香港本身嘅問題之外,而家仲要擔心一國兩制變咗做一國一制.好多人其實已經有其他國籍同身份,要離開嘅亦都相對比起以前更易.只係時間問題!而走嘅原因亦都係因為自己嘅下一代.
「去留」
當然好多人話留係香港係需要更加大嘅勇氣!如果無小朋友嘅,住係邊,係邊生活,其實真係無乜所謂.但係為咗小朋友嘅將來,真係要認真咁諗!就一個好簡單嘅問題,究竟你應該教小朋友相信警察係好人定係壞人就已經出現一個好矛盾嘅問題,莫講話去到社會公唔公平同有無公義.如果你問我當然係早走早著.當然亦都有好多人講,你睇下,移民為乜?回歸後未又係無事!都係馬照跑,舞照跳!不過你講緊嘅係 23年前嘅事!香港有無變?大家心裏有數啦!如果可以我都想即刻走,因為真係好想走,只係未走得!


text:
今年夏天爆出一隻至潮嘅明星產品,皆因上個月畀記者影到楊茜堯落鋪掃貨後,好多人都爭住試用,引發咗呢個瘦身熱潮.
記者喺唔少網民同朋友口中聽到嘅Comment都幾好,所以今次搵咗用家Niki同大家分享下Into Arm & Body Pro呢支消腩Gel就有咩咁厲害,連楊茜堯減肥都要靠佢.
買楊茜堯用嘅燒腩Gel
Niki係典型嘅OL,每日坐喺Office八個鐘,一個冬天唔覺唔覺就坐咗5磅脂肪出嚟,Niki好激氣咁話:「我lunch已經食得好少嘢,又唔敢食零食,咁都多咗5磅肥仔腩,如果唔減,一到夏天一定見哂形.」Niki想減肥又唔想做運動,上個月睇到雜誌爆楊茜堯用燒腩Gel減走咗個肚腩,即刻買咗支嚟試下.
Niki每日返工都係對住個電腦,聽下電話.平時最鍾意就係睇雜誌同上FB傾計.
燒走5磅脂肪
▲Niki話用咗消腩Gel之後,減咗5磅肥仔腩,而家有返條腰,終於敢著one-piece.
效果到底點? Niki笑笑口咁話:「效果估唔到咁好,沖完涼搽就即刻會發熱,有啲拮拮地嘅感覺,好似裏面燒緊啲脂肪咁,好神奇!」
Niki用咗一個月已經減咗個肥仔腩,減咗成4磅幾腩肉!「唔單止呀,佢最好就係有埋Firming效果,咁樣減完肚腩先唔會鬆泡泡,而家條腰繃繃緊.」Niki對消腩Gel讚不絕口,仲話真係救咗佢一命.
▲長期使用2B,所以一直以來阿怡都Keep得好好.(圖/網絡圖片)
[萬寧]長期熱賣No.1
在家抗疫修腰 無難度!
呀Wing: 12日 總共減3cm!
呀Wing比年尾節日洗禮,肥左超多,自從用左2B之後腰位手臂即刻唔同左,Wing最鍾意2B地方係: 每天只需3分鐘就可以控制個肚腩仲可以減埋手臂Bye Bye肉!真係正!效果都幾誇張!!短短日子減左成3cm,朋友們!加油!妳地都得架!
Inma 媽媽: 第1星期 已經起效
Inma自從2年前女兒出世,麒麟臂大肚腩就揮次不去!點知一用2B,只係幾日已經開始減緊佢兩年積落脂肪,真係好誇張!
呀CA :短短2星期 總共減接近1吋
用上2星期的成績:
肚腩無節食由25.6 吋 減至 25.2 吋,非常ok!
楊怡堅持用 唔反彈 效果驚人!
搽完保證有效果
就到夏天,而家仲減唔減得切?「我寫包單話冇問題,我用咗2盒就有返條腰,你都得嘅!」Niki拍心口保證,不過要買就要快手,因為記者落到旺角萬寧已經斷哂貨,啲職員話我知,好多人5支5支咁掃貨,所以成日斷貨.
▲小篇係網上發現呢張現金劵,同大家分享
▲查詢電話: 24111144
網購限定優惠
需要網購朋友,可以選購不同療程裝,除了價錢實惠之外,仲有好多唔同收貨方法,由順豐智能櫃以至上門送貨都有,非常方便,而且而家香港及澳門地區仲免運費添! https://www.skinnymore.com/pages/2bann
2B Alternative 系列 - 專業瘦面微精華,消水腫,修咀嚼肌,更好趕走雙下巴!


text:
上次講到點解出活動男多女少是常態 (前文回顧:https://nakama-group.com/什麼活動才會男女平衡-一/),咁到底點先可以搵到男女比例平衡嘅活動呢?係呢度先唔提自私搞唔公開宣傳嘅活動,如果係一個搞手好有心逐個逐個約咁梗係女多男少都得啦,但佢約唔約得到你… 就真係Your Face Your Fate喇.
咁萬一你真係無人脈無經驗,出活動又唔想撞正「棍聚」,咁… 點算呢?
首先我第一句要講嘅係:你一定會唔小心撞到棍聚!一定會!我以前都去唔少 T_T 但經驗就係要累積嘅,到你去得幾次可能就會發現:
其實男仔先係你杯茶 有啲活動係男仔之間玩會開心啲.例如桌遊聚,如果係一啲玩成個鐘嘅燒腦game,你撘個唔知自己係度做咩嘅迷糊星人係度真係會燥左.
又例如… 無例如喇,唔好自我安慰喇事實就係大部分活動只係得仔真係會GG.但係如果你真係去到一個棍聚,與其怨天怨地怨空虛,倒不如好好享受下順便同啲搞手熟下啦,話唔定佢地下次有高質嘅活動會叫埋你呢.搞手其實都在意參加者質素,如果佢覺得你係一個好嘅參加者,下次比較養眼嘅活動佢地都會優先問左你先,咁就唔再怕去錯活動喇.
咁到你慢慢累積左經驗,你大概就可以由活動性質同負責搞手等等活動細節中睇得出,一個活動會唔會男女失衡.例如,同上邊同一個例子,桌遊聚,如果搞手無刻意安排嘅話男女比例一般會去到3:1甚至5:1,無他嘅鍾意玩Board Game嘅女仔真係少.而如果係一啲唱K酒聚之類比較吸引到女仔嘅活動,比例就可以係2:1至3:1之間徘徊.而係Nakama入邊,有啲搞手會講到明自己重視男女比例,咁如果你趕得切報呢啲活動你就好有機會可以參加男女比例1.5:1甚至1:1嘅活動喇.
咁我地搞手係點令到男女比例接近1:1呢?其實不外乎幾個方法嘅姐:
1. 設男女人數上限,人數一夠就cut,限制男參加者人數.所以如果要避免俾人cut而參加唔到某啲活動,要報名就要快喇.
2. 女仔收費平過男仔,當女仔睇到自己收費平過男仔時無形中會有「抵左」嘅心態,咁正正都滿足左上一篇文章提及嘅女仔「要等男仔追」嘅心態,女仔都會比較有興趣參加呢啲活動.
3. 搞手主動PM女仔黎參加,咁就好睇搞手本身個人形象同人脈喇.但要留意嘅係搞手都係人,call人黎時都會有私心,所以如果你想佢PM女仔嘅同時會PM埋你~ 就請你好似前邊咁講,係不幸遇到棍聚嘅時候趁機同搞手熟下啦.
講左咁耐,我講到好似得男仔care男女比例咁;喂咁真係架喎,跟據我地Nakama嘅問卷調查,有38%嘅男仔係參加一個活動嘅時候都會重視男女比例,有5%嘅男仔甚至直接話呢個係唯一考慮點.而相對黎講,女仔就只有18%左右係會留意男女比例,足足相差一倍.咁調返轉諗… 女仔參加一個活動,又係考慮咩嘅呢?同學你問左一個好問題啦!
其實呢個先係重點中嘅重點,足以顛覆我前面講嘅所有野!想知道有客觀數據支持嘅女仔參加活動嘅諗法?就要密切留意我地下一篇文喇!
非常歡迎大家投稿啊!只要係關於活動同交友嘅文章都有可能會刊登出嚟同咁多位朋友分享.你又有咩心得?快啲話俾大家聽啦!另外如果想加入超過100個唔同嘅WhatsApp Groups結識志同道合嘅朋友,又或者想出席每月100幾個唔同嘅活動,就快啲下載我地嘅專用App,登記加入Nakama啦!
By Nakama管理員


text:
(A&M Diary)香港人食自助餐,最鍾意一定係生蠔,魚生刺身同海鮮冷盤,今日嚟到位於北角歷山酒店嘅Cafe A,呢度除咗以上嘅選擇之外,我哋更推介絕不馬虎嘅中菜美食,其中勁花心思嘅松子魚就一定感受到廚師嘅功架!話晒能夠喺星級酒店歎高質中菜同魚生海鮮,呢餐自助餐話咁易就回本啦!
生蠔
生蠔即叫即開, 夠晒新鮮,size雖然唔係大大隻,但細細隻反而仲鮮甜,蠔身夠晒飽滿,海水味濃,好creamy!
魚生刺身
刺身選擇有成六款:三文魚,油甘魚,吞拿魚,甜蝦,帶子同赤貝.我哋encore必食推介就係大大粒又厚身嘅帆立貝,我哋特登叫師傅唔好切開邊,一整粒放落口,夠晒幸福感!另外,赤貝非常鮮甜,夠爽口彈牙,加上平時自助餐一向少見,所以我哋食咗好多呀!
海鮮冷盤
海鮮冷盤方面,有海螺,凍熟蝦,紐西蘭熟青口同蟹腳.特別鍾意勁多肉又鮮甜嘅長腳蟹,仲帶有淡淡嘅海水味,非常新鮮吸引.
中式冷盤
冷盤除咗沙律之外,歷山酒店Cafe A嘅冷盤夠驚喜,同平時常見到日式冷盤唔同,呢度大玩川菜風味.冷盤有麻辣豬耳,涼拌雲耳,酸薑皮蛋等等,全部都非常開胃醒胃!但最吸引我哋嘅係蒜泥白肉,蒜香味濃郁.其他選擇仲有煙挪威三文魚,涼拌木耳青瓜沙律,薯仔沙律配芥末醬,巴馬火腿伴蜜瓜,雜錦壽司及加州卷.
特級肉眼扒,香草烤羊鞍
肉類方面都有兩款選擇,可惜我哋兩個都唔食羊,但鍾意食羊嘅朋友一定好開心喇!肉眼薄切,烤到五成熟,肉汁夠晒juicy,牛味香濃.
冬菇炆花膠
每人限定一碟,冬菇同花膠都厚身夠入味.花膠勁厚,又夠膠口,相信骨膠原夠豐富,我就決定唔切開,成舊放入口,呢種就係幸福嘅味道.
熱盤
平時食自助餐,熱盤絕對會被遺忘,但歷山酒店Cafe A嘅自助餐熱盤就絕對唔可以錯過喇!呢度嘅熱盤不定期更新,但代表作松子脆海鮮就係呢度嘅鎮店之寶,推出咗一段時間,仍然大受歡迎.松子魚非常考功夫,廚師嘅功力少啲都唔得.原條松子魚炸到非常生動,非常香口,魚肉嫩滑,加上酸甜醬汁,非常開胃!
另外,encore推介仲有金銀蒜蒸扇貝,蒜蓉味香濃,蒜貝大大粒入晒味,每次一出就瞬間沽清,好彩不斷推出,可以無間任食呀!
其他推介仲有脆皮蛋黃蝦,玫瑰豉油雞,荔蓉炸帶子,海鮑片扒小棠菜,碧綠炒蝦仁,碧綠花枝片,薑蔥生蠔,款式非常多,夠晒豐富.
食到咁上下,仲有鵝肝推出,可惜我哋已經好飽喇!後尾先知道,原來自助餐食到10點,餐廳喺用餐時段會keep住更新款式,勁有誠意,所以大家記住留肚,計劃好食自助餐嘅策略呀!
除咗中式熱盤,今日仲有唔少西式,泰式等多國菜式熱盤選擇,包括:素春卷,照燒多春魚,紅酒燴牛尾,秘製豬肋骨,蜂蜜焗薯配芝士,煙火腿意粉,香煎左口魚配龍蝦汁,香煎三文魚配紅花汁,泰式豬頸肉.
甜品
今日嘅中式甜品有紫米露,除此之外仲有多款甜品,蛋糕,水果.
首先,水果有西瓜,蜜瓜,火龍果,橙.至於甜品方面,有紫薯忌廉蛋糕,士多啤梨慕絲杯,泡芙,曲奇芝士蛋糕,黑森林蛋糕,藍莓芝士餅同芒果拿破崙,蛋糕由酒店嘅餅店師傅每日新鮮製作,有信心保證,非常好味!另外仲有香芒布甸,啫喱杯同即叫即做嘅班戟同窩夫.至於雪糕就係Häagen-Dazs,味道有成六款,分別係芒果,藍梅,曲奇,比利時朱古力,雲呢拿同士多啤梨.好彩甜品係第二個胃,又可以啟動喇!


text:
3 FEBRUARY 2017(FRI)
話說有一日大仁問小小豬想唔想去食大熊貓雪糕,依個為食豬一聽到雪糕兩個字就已經雙眼發光,所以就齊齊嚟食超靚棉花糖雪糕啦~
其實上次我地行經尖沙咀都見到依間小店,嗰時都好想入去試,不過人太多加上一向唔多願意排隊嘅DADDY同行,所以就冇試到.
今次我地就相約店鋪一開就去,所以唔洗點排隊就可以食到啦~
小小豬滿心歡喜可以同佢最好嘅SY哥哥玩,點知SY唔舒服冇一齊嚟,初時佢都有丁點失望,點知一見到餐牌上嘅靚靚雪糕,佢就咩都唔記得,只係識諗食邊款雪糕好啦~
除左雪糕,都仲有意粉食添~
店內仲有一個大公仔同埋好多卡通牌仔可以大家拍照,實行未食就先興奮~
未食正餐又點可以食雪糕?所以我地就叫左兩碟意粉打打底先!
首先就嚟一個羽衣甘藍帶子扁意粉~
店員同我地介紹時話,佢地用嘅羽衣甘藍係每日新鮮送店,然係即榨汁而成,而且佢地唔落味精,所以食得健康.其實個味都OK,不過我個人就覺得比較乾身,不過那兩粒大大嘅北海道帶子就非常鮮甜呀!
夢幻溫泉卡邦尼扁意粉~
其實依個就係將冷榨而成嘅紅菜頭汁加入卡邦尼中,再配上一粒溫泉蛋.我個人覺得依個真係好好味,紅菜頭味道好甜,而且加入左溫泉蛋令到整個意粉帶點濕濕地,啱我口味呀.
小小豬今日食得又快又乖,緊係啦....因為食完意粉就可以食雪糕啦~
先嚟晶晶嘅「粉紅蓬蓬裙」,因為夠晒靚用嚟襯托杯緣子呀~
用粉紅脹卜卜嘅棉花糖,再配合牛奶加朱古力扭紋雪糕,真係超靚呀.小小豬都忍唔住偷食姨姨嘅粉紅棉花糖呀~
之後就到店內皇牌「大熊貓棉花糖」,原本係大仁嘅雪糕,我都真係忍唔到唔借嚟影相呃LIKE呀~
荔枝味嘅棉花糖,再配合巴西70%AMMA嘅可可粉朱古力雪糕,濃郁得嚟又唔太甜,而且仲非常滑.店員仲故我地先撕少少棉花糖,然係點雪糕一樣食,當然我地都有跟依個方法,效果又真係唔錯呀!
終於等到小小豬嘅「烏雲軟雪糕」,我地仲睇住姐姐整添~
以墨魚汁做嘅棉花糖,再配以牛奶雪糕而成,而且中間仲會有少少爆炸糖,口感同味覺真係一絕呀~
睇小小豬依個為食樣,食到成口墨魚汁就知佢有幾鐘意,佢仲過分到一個人食晒大半杯,只係留左幾啖俾我咋........真過分呀~
其實又點止依幾樣食品,我對佢地杯特飲都好有興趣,原本打算留肚食雪糕先冇叫到,唔緊要啦....小小豬一返到屋企就不停同DADDY講個雪糕有幾好食,心軟DADDY又開始動搖,所以相信好快我地又會再嚟食過呀!
**我地的FACEBOOK PAGE,齊齊來交流親子.育兒.烹飪啦**


text:
生涯規劃
面對我嘅生活,其實我從來都唔係一個well-planned嘅人,好多時都係一諗到就去做,冇話咩特別plan過咁,好聽啲咁就就叫即興,難聽啲講就叫做冇方向.我係一個好難有啲咩長遠規劃嘅人嚟,一嚟我有興趣嘅嘢成日變,可以話係咩都有啲興趣嘅咁,可能係三分鐘熱度,更多時候係連我自己都唔知道自己想做啲乜.我一個月前對我將來嘅計劃都已經同依家對同一段時間嘅將來嘅規劃有好大嘅差異,雖然整體嘅目標同埋方向叫做係一直都維持一致,但實行嘅方法同預計時間都有好大嘅分別.
講起興趣,固然物理,電子,資訊科技對於我自己會係強項,但其實自己對於飛都有一定嘅熱程,奈何我係唔會記得SOP,會用嘅短語,所以揸飛機可以講話同我無緣,再者我有幾次入院嘅經歷,就算我做到,都唔會有航空公司請我,因為冇一間公司會願以冒險請一個有機會搞到架機墜毀嘅人,可以咁講,我自己有份毀滅我前途嘅選擇.我唯一可以揀嘅,頂多就係做電子工程,喺航空公司入面踎,整啲In-Flight Entertainment嘅啫.
雖然喺呢啲範疇入面我好似勁過我大多數嘅同輩,但憑我預估出嚟嘅DSE成績,有冇大學會收我都係一個問題(香港嘅大學應該唔算難,但德國嘅大學就好難講),我想考入嘅係TUM(慕尼黑工業),但個問題係,佢作為德國最top嘅理科大學,本地競爭已經夠勁,要諗住入到去都可能算係異想天開,畢竟,我理科成績喺校內好,唔等於夠香港數萬考生匹敵,亦未必夠德國呢一個科技大國嘅考生匹敵,更加難同其他嚟自世界各地嘅學生鬥.再講,考嘅除咗係理科之外,仲有嗰堆莫名奇妙嘅必修科,語言科我感覺就冇乜信心㗎嗱,數學嚟講用我啲Calculus嘅水平嚟計數嘅話應該飛機都炒咗幾架.
以前有諗過讀CS,但如果係讀Programming Languages嚟講對我嚟講冇乜用,對我嚟講得學C叫做比較有意義咁樣.雖然我諗都可以上網search然後自學嘅咁,只係睇下自己有冇心同有冇諗到一啲有義意嘅project去做咁解嘅啫,好似python,PHP嗰啲我都係自學翻嚟,當然我諗C嘅syntax會係更加複雜,但我諗有心要學嘅話又唔知難到我嘅(掛).
依家最大嘅concern係喺德國自己一個人冇friend冇剩點算好嘅啫.
目前打算先喺柏林讀一年Language School先,再報大學睇下邊間收再搬,當然我希望TUM會收我啦,雖然呢個白日夢好似發得有啲大.


text:
文:Chameleon
第一次認識Tjoe (讀Tee-Joe,好似係),係零零年代佢擔任結他手嘅樂隊「PickPak掣」.樂隊明顯受廣東歌影響,但係整體嘅Soundscape並唔係普通「K歌」,無論係伴奏吉他定主音結他,都展現出好強嘅原創性.當時Tjoe 係比較技術型同實驗型嘅樂手,鍾意喺現場表演好playful咁加插一啲古怪嘅effects.
不過,當年PikPak掣用jazz加bossa nova形式玩pop,主音角色亦較重,Tjoe可能未必咁有發揮.直到差不多十年後,Tjoe響2014年喺香港錄咗《FLOW》EP,到2016年喺倫敦遊歷期間,同當地遇到嘅音樂人一齊合作錄咗《FLOW LONDON》,全碟十首歌更加focus喺instrumental,特別注重唔同樂器嘅交流.
《FLOW LONDON》第一首歌〈Walking In The Rain〉一嚟已經二話不說,拋個好似水流般暢順嘅旋律,好似呼應緊呢隻碟嘅名「FLOW」(流動)咁.通常行路落雨都已經好狼狽,但係Tjoe嘅呢首歌,好似好瀟灑咁享受落雨嘅街道.電結他同Fender Rhodes電子琴一齊彈奏句licks時就好似一對戀人係街上面跳舞咁,浪漫得來又唔造作.
成首歌有好大部份係即興演奏,響現代嘅錄音比較少見,因為好多時候就算係爵士專輯,都鍾意預先編好晒,就算有即興,都可能喺一分鐘內搞掂.Tjoe呢首歌就差唔多超過一半部分都係即興(仲有drum solo,好耐未試過聽studio album有drum solo),可見佢都想將現場演出嘅真實感帶俾聽眾.
〈The Music Never Stopped〉雖然基礎都係以爵士樂為主,但係其實同上一首〈Walking In The Rain〉一樣都非常易入口.從前奏簡約得嚟又對稱嘅旋律,可以睇得出Tjoe亦都係一個出色嘅melody writer.
不過呢首歌都聽得出佢駕馭到空心電結他(應該係)嘅獨特音色,每一個音都處理得輕盈之餘,亦都無犧牲到獨奏嘅活力.大碟上面嘅小號手都配合咗結他嗰種平實嘅感覺,只係運用咗極少嘅sliding同bending.去到首歌嘅後半部,bass solo將原有嘅節奏稍為輕輕打破,然後好小心翼翼咁將結他同小號建立嘅節奏重新整理一下,等首歌可以去返開頭嘅平靜,大團圓結局.
〈N5 To Edgware〉應該係取名自倫敦巴士N5去埃奇韋爾.呢首歌展現到Tjoe喺結他獨奏方面嘅活力,靈活流暢嘅技術顯示咗佢受Gypsy Jazz影響之餘,都展露咗佢調皮玩嘢嘅一面,中間不忘加插如〈Für Elise〉(給愛麗絲)等熟悉嘅旋律.不過筆者覺得歌曲後半段以合成器獨奏為完結好似有啲未完成嘅感覺,總係覺得首歌後半段可以有更強嘅dynamic change.
〈Four Seasons〉喺樂器運用上幾有驚喜,古古惑惑嘅bass前奏,加埋突如其來嘅小提琴之間嘅化學作用,好吸引聽眾幻想之後會發生嘅事.之後嘅結他獨奏反而變得頗斯文,仲以為會專登乘機玩弄觀眾嘅耳朵,倒亂原有嘅節奏添.
直到後段鼓手變成主導氣氛嘅角色,成首歌嘅力量慢慢推向高峰,小提琴同結他終於加入一齊幫手將首歌帶去混亂又陌生嘅領域,好似睇緊驚險嘅冒險小說嘅第一頁咁,突然間!首歌完咗,大家又回到寂靜嘅現實世界.
〈Miss Someone You Don’t Know〉作為呢隻EP嘅結尾歌真係好適合,亦都係筆者最鍾意嘅一首歌.好似中樂咁處理簡約嘅旋律,亦唔覺得矯揉造作,令筆者諗起香港另外一位爵士結他手崔展鴻的彈奏方法.小心翼翼嘅結他配上優雅嘅小提琴,彷彿為首歌帶黎一層飄飄然嘅霧氣一樣.而Bass solo就好似一段非語言嘅獨白,為呢隻5首歌嘅EP畫上句號.
如果你係一個平時都鍾意聽easy-listening嘅純音樂的話,Tjoe呢隻《FLOW LONDON》係好好嘅選擇.抽象嘅音符不時令觀眾幻想到唔同嘅景象;編曲方式比較似樂隊現場嘅做法,非常簡單直接,而旋律令人印象深刻,筆者甚至覺得,流行樂成份多過爵士樂.雖然專輯製作方面未能夠完全呈現Tjoe現場演奏嘅力量,但係就係咁,大家先要多啲去睇佢live呀嘛.


text:
跟住落嚟係一個嚴寒嘅冬天.喺風暴季節之後,換嚟鋪天蓋地嘅一片初雪,然後再換上一層一直到二月都未溶化嘅厚冰.動物好清楚外界一直觀察住佢哋,所以繼續傾盡全力重建風車.佢哋知道如果風車唔能夠如期竣工,善妒嘅人類一定會好心涼.
出於憤怒,人類都假扮唔相信破壞風車嘅係斯諾波.佢哋話座風車冧落嚟,只係因為埲牆太薄.動物知道根本就唔關事,不過,大家最終都決定將埲牆由之前嘅十八吋厚改做三呎厚;即係話,佢哋要採集嘅石頭亦都會多好多.有一段好長嘅時間,採石場周圍佈滿咗飄雪,所以大家咩都做唔到.到後嚟,乾寒刺骨嘅天氣嚟到,情況終於有啲進展.不過呢個時候工作環境實在太嚴峻,動物都冇辦法工作得好似之前咁積極樂觀.嚴寒之中工作,唔單只係凍到入骨,仲好容易會肚餓,飢寒交逼.只有博煞同埋高露嬅一直冇灰心過.雖然史叫拿發表咗好多慷慨激昂嘅演說,去提醒大家服務係充滿喜悅,而勞動係充滿尊嚴;不過其他動物覺得,更能夠畀到佢哋啟發嘅,係博煞嘅韌力同埋佢嗰句永遠唔會認輸嘅「我會更努力工作!」
去到一月,食物開始短缺.穀物配給大幅度減少,但同時,特別委員會宣佈話大家會多返一份額外嘅薯仔配糧作為抵償.冇幾耐,動物發現大部份儲存喺泥土下嘅薯仔,都因為層泥冚得唔夠厚而凍爛咗.啲薯仔已經變到軟腍腍同白,好多都已經唔食得落肚.有時佢哋連續幾日,除咗穀殼同紅菜頭之外就乜都冇得食.饑荒似乎已經逼在眉睫.
呢件事自然要保密,唔可以漏出風聲畀外界知道.風車倒塌,激起咗人類製造更多針對動物農莊嘅假新聞.人類之間又再一次流傳話,好多動物都因為饑荒同疾病而處於垂死邊緣,而且佢哋之間不停瞰互相廝殺,甚至進食同類同埋殺害佢哋嘅幼兒.拿破崙好清楚如果儲糧嘅真實狀況外洩,會帶嚟好多壞後果,所以佢決定利用溫珀先生傳播一個相反嘅印象出去.到呢刻為止,每個星期溫珀嚟農莊嘅時候,動物同佢嘅接觸都係少之又少.但係而家,有少部份精挑細選出嚟嘅動物(主要係綿羊)受到指示,要有意無意噉喺佢附近提起最近配糧又增加咗.除此之外,拿破崙吩咐要將倉庫裏面幾乎空廖廖嘅儲糧筒灌沙,然後用剩餘嘅穀物糧食覆蓋.之後,動物會借啲意帶溫珀行過倉庫,等佢可以望到啲儲糧筒.佢不疑有詐,持續向外面嘅人報告動物農莊裏面冇任何糧食短缺嘅問題.
即使係噉,去到一月尾,佢哋好明顯真係有需要搵渠道獲得多啲穀物.最近嘅日子,拿破崙好少喺公眾面前出現,反而多數會留喺農舍裏面,門外由幾隻凶神惡煞嘅大狗把守住.當佢露面嘅時候,排場總係相當鋪張,六隻大狗會包到佢實一實,護送住佢,一見到有其他動物行近就會大吠.好多時佢甚至連星期日朝早都唔會出現,而只係透過其他豬,特別係史叫拿,下達命令.
一個星期日朝早,當母雞啱啱走入穀倉準備坐低生蛋,史叫拿宣布,佢哋必須要交出一陣生出嚟嘅雞蛋.原來,拿破崙透過溫珀簽咗一張一星期提供四百隻雞蛋嘅合約.賺返嚟嘅錢,足夠換到維持農莊到夏季所需嘅穀物同糧食,到時情況自然會好轉.
當母雞聽到呢度,不期然好淒涼噉喊出嚟.雖然之前已經提過呢種犧牲遲早可能會有需要,但係佢哋從來都冇諗過真係會有呢一日.佢哋啱啱先至準備生蛋,等春天到嘅時候可以孵雞仔出嚟.佢哋抗議話,如果而家夾硬要拎走啲蛋,根本就等同謀殺.跟住落嚟發生嘅,係驅逐鍾斯之後嘅第一次起義.喺三隻後生米諾卡黑母雞嘅帶領之下,一眾母雞都下定決心要阻撓拿破崙嘅計劃.佢哋嘅方法係飛到屋椽上面生蛋,等啲蛋跌落地下跌爛晒佢.拿破崙好迅速噉作出咗無情嘅回應.佢落命令停止再配糧畀母雞,仲頒令如果有動物畀任何一隻母雞一粒米咁少都好,都要判死刑.幾隻惡狗將會確保呢啲命令能夠確切執行.母雞前後堅持左五日,最終佢哋都要屈服,走返入自己個巢箱度.事件中有九隻母雞離世,佢哋嘅遺體埋葬咗喺果園度,官方消息話佢哋係死於球蟲病.呢件事,溫珀係完全一無所知.雞蛋最終準時生產,每星期會有間雜貨鋪嘅貨運馬車開入嚟農莊運走佢哋.
呢段時間裏面再冇聽過斯諾波嘅消息.有傳聞話佢匿埋咗喺鄰近嘅農莊裏面,如果唔係狐木農莊就係翩田農莊.拿破崙而家同其他農夫嘅關係改善咗.話說十年前,鍾斯清理一棵山毛櫸樹之後,留底咗一大堆木材喺前院.啲木材一早已經經過風乾,所以溫珀提議拿破崙不如將佢賣出去.旚瓊頓先生同費特力先生兩個對呢批木材都相當有興趣.拿破崙心大心細,一時未諗到賣畀邊個好.大家發現每次當佢就快同費特力達成協議嘅時候,就會有消息流出話斯諾波匿埋咗喺狐木農莊;但當佢一開始屬意旚瓊頓嘅時候,就會有消息話斯諾波其實係喺翩田農莊.
初春嚟到嘅時候,動物突然間發現咗件好得人驚嘅事.原來斯諾波一直都喺三更半夜偷偷哋潛入農莊!大家知道呢件事之後,都食唔安,瞓唔落.據講,每晚佢都會趁黑捐入嚟,然後大搞破壞:偷穀糧,打瀉啲奶桶,打爛晒啲雞蛋,踩爛晒啲苗床,咬爛果樹嘅樹皮,乜嘢衰嘢都做盡.所以,每當出現問題嘅時候,大家通常就會話係斯諾波搞鬼.如果窗門爛咗或者去水位塞咗,就會有動物一口咬定係斯諾波半夜返嚟做嘅.當倉庫條鎖匙唔見咗,成個農莊都會異口同聲話係斯諾波掉咗落個井度.奇怪嘅係,就算佢哋喺糧食袋下面搵返條唔見咗嘅鎖匙,佢哋都會繼續相信呢個故仔.乳牛又會不約而同噉指控斯諾波趁佢哋瞓緊覺嘅時候,靜靜雞走入佢哋廄房搾佢哋嘅奶出嚟.傳聞仲話,一向喺冬天會製造好多麻煩嘅老鼠,原來同斯諾波都係私下勾結嘅.
拿破崙於是下令要徹查斯諾波嘅一切行蹤.喺幾隻大狗嘅陪同下,佢小心翼翼噉搜查農莊入面嘅建築物,而其他動物就保持距離,遠遠噉跟喺後面.拿破崙每行幾步,就會停低嗦一嗦個地下,聞下有冇斯諾波嘅足跡.佢話佢一聞就聞得出嚟.佢度度都嗦下,穀倉又嗦下,牛棚又嗦下,雞棚又嗦下,菜園又嗦下,度度都話聞到斯諾波嘅氣味.佢會將個豬鼻貼埋地下,深深噉嗦幾啖氣,然後大叫:「係斯諾波!佢嚟過呢度!我好肯定聞到佢陣味!」幾隻狗一聽到斯諾波個名,就即刻發出令人毛骨悚然嘅吼叫聲,同埋露出佢哋嘅尖牙.
一眾動物真係覺得好驚.對佢哋嚟講,斯諾波幾乎就好似某種無形嘅能量,瀰漫喺空氣之中,要透過各種各樣嘅危險加害佢哋.到咗黃昏,史叫拿叫晒大家出嚟,一面惶恐噉同大家講,佢有件好重要嘅事要報告.
「各位同志!」史叫拿一路慌張噉跳咗幾下,一路大叫:「我哋發現咗一件好可怕嘅事.斯諾波已經向翩田農莊嘅費特力投誠,佢哋而家正係計劃緊要攻打我哋,搶走我哋嘅農莊.當攻擊開始嘅時候,斯諾波就會做費特力嘅軍師.噉都不特止,我哋一直以為,斯諾波只係為咗佢嘅虛榮心同野心而搞叛亂.但係同志,原來我哋一直都搞錯咗.你哋知唔知道真正嘅原因係咩?斯諾波原來一開始就已經勾結咗鍾斯!一直以嚟,原來佢都係鍾斯嘅間諜嚟.我哋啱啱發現咗一堆佢走嘅時候留低落嚟嘅機密文件,入面足以證明以上所講嘅都係事實.各位同志,我諗呢件事解釋咗好多嘢.喺牛棚之戰當中,我哋唔係親眼睇住佢試圖陷害我哋,要令我哋戰敗咩?好彩佢最後唔成功啫.」
動物聽到目定口呆,呢件事比起破壞風車更加邪惡得多.但過咗幾分鐘之後,佢哋先開始消化到呢個消息.佢哋明明記得,或者起碼係認為自己記得,曾經親眼目睹斯諾波喺牛棚之戰一役中喺佢哋前方奮勇向前,又不停鼓勵佢哋,提高大家士氣,就算喺畀鍾斯用槍射中背脊之後,依然冇停低過半秒.一開始大家都諗唔明,呢一切事實點樣會同話佢其實係幫鍾斯嘅講法夾得埋.即使係平時好少問問題嘅博煞都覺得好疑惑.佢瞓低落嚟,將前蹄放喺身體下面,瞇埋咗眼,好努力噉嘗試整理自己嘅諗法.
佢話:「我唔相信.斯諾波喺牛棚之戰中非常勇敢噉作戰,係我親眼見到嘅.事後我哋唔係即刻頒贈咗『一級動物英雄』勳章畀佢咩?」
「同志,嗰個係一個錯誤嚟.以我哋而家所知——我哋搵到嗰啲機密文件當中全部寫低晒——事實係佢當時係想令到我哋全軍覆沒.」
博煞反駁:「但佢當時受咗傷㗎喎,我哋個個都睇到佢一路跑一路流血.」
「佢哋扯貓尾㗎咋!」史叫拿大叫:「鍾斯嗰槍只係皮外傷嚟,佢自己啲文件有寫㗎,如果你哋識字嘅話,我可以畀你哋睇.佢哋個計劃就係要到關鍵時刻,斯諾波會發信號叫大家撤退,將勝利拱手相讓畀敵人.而且佢幾乎可以成功,各位同志,我會話如果唔係我哋嘅英雄領導拿破崙同志嘅話,佢一早已經得逞.你哋記唔記得,就喺鍾斯同佢手下走入前院嘅時候,斯諾波突然擰轉頭走人,當時好多動物仲跟住佢走.你哋又記唔記得,就喺嗰一刻,大家都驚惶失措嘅時候,拿破崙同志衝向前大叫『打倒人類!』,然後咬落鍾斯隻腳度?你哋肯定都記得嘛係咪,各位同志?」史叫拿一路叫,一路跳,越講越興奮.
史叫拿描述得咁仔細,一眾動物突然又覺得自己好似記得返啲.最起碼,佢哋都記得喺最關鍵嘅一刻,斯諾波的確擰轉身逃走.不過,博煞依然覺得有啲問題.
「我唔相信斯諾波一開始就係一個叛徒,」佢最後終於開口:「佢之後嘅所作所為或者有所改變,但我相信喺牛棚之戰嘅時候,佢都仲係一個好同志嚟.」
「我哋嘅領袖,拿破崙同志,」史叫拿好堅定噉逐隻逐隻字宣讀:「已經斬釘截鐵噉——各位同志,斬釘截鐵噉——講清楚,斯諾波由一開始已經係鍾斯派嚟嘅臥底——冇錯,遠喺我哋有起義呢個諗法之前,佢已經係.」
「哦,噉又唔同講法!」博煞恍然大悟:「如果係拿破崙講嘅,噉一定冇錯.」
史叫拿回應:「呢種精神就啱喇,同志!」但係有動物留意到佢講嘢嘅同時,一對閃爍嘅細眼向博煞好鄙視噉睄咗一下.佢轉身要離開,然後又停低再語重心長噉補多兩句:「我要提醒呢個農莊入面嘅每隻動物,一定要擘大雙眼望清楚.因為我哋有理由相信,斯諾波嘅黨羽間諜喺呢一刻就潛伏喺我哋咁多個入面.」
四日之後嘅下晝,拿破崙命令所有嘅動物要到前院集合.當大家到齊嘅時候,拿破崙從農舍走出嚟,身上佩戴住佢最近頒贈俾自己嘅「一級動物英雄」同「二級動物英雄」兩個勳章,九隻大狗圍住佢身邊跳嚟跳去,發出嘅吼吠聲直刺入動物嘅骨入面,令佢哋心都寒埋.佢哋安靜噉屈喺自己個位置度,似乎預知到好得人驚嘅事即將要發生.
拿破崙以凌厲嘅眼神橫掃在場嘅動物,然後發出一聲尖叫.喺迅雷不及掩耳之間,幾隻狗一撲向前,一口咬住其中四隻豬嘅耳仔,將佢哋拖到拿破崙腳邊.四隻豬嘅耳仔流晒血,喺痛苦同恐懼之中慘叫.狗品嚐過血嘅味道,一時間幾乎發咗狂噉.大家估唔到嘅係,當中三隻狗突然撲向博煞.博煞見到佢哋撲埋嚟,就一腳一伸,喺半空踢中一隻狗,然後撳佢落地.隻狗立即跪地求饒,而另外兩隻就走夾唔唞.博煞望向拿破崙,想睇下佢應該一腳踩死隻狗定係放佢走.拿破崙似乎面色一沉,即刻命令博煞放走隻狗.博煞於是乎舉起佢隻馬蹄,狗就一枝箭咁飆走,身上又瘀又傷,哀嚎不止.
擾攘好快就平靜落嚟.四隻豬一直喺度等,成身打晒冷震,面上邊嘅每條皺紋都寫滿罪惡感.拿破崙要求佢哋供認自己嘅罪行.佢哋原來就係當日拿破崙要廢除星期日大會嘅時候提出抗議嗰四隻豬.喺冇進一步嘅提示下,佢哋招認自己喺斯諾波被逐之後,一直有偷偷接觸佢,又承認同佢裏應外合一齊破壞風車,仲認埋佢哋同費特力先生達成咗協議,要將動物農莊交出.佢哋仲補充,話斯諾波曾經私底下向佢哋承認過,自己過去咁多年一直都係鍾斯嘅間諜.當佢哋招供完畢,狗就立即割開佢哋嘅喉嚨.跟住拿破崙就用一把好嚴苛嘅口吻,問其他動物仲有冇嘢要招認.
喺雞蛋起義中帶頭反抗嘅三隻母雞走上前,承認斯諾波曾經喺佢哋夢入面出現過,教唆佢哋抗拒拿破崙嘅命令.佢哋一樣都難逃一死.之後有一隻鴨上前,招認自己喺嚿年收成嘅時候偷偷哋收埋咗六條粟米,喺夜晚食咗.之後有隻綿羊承認佢曾經喺飲用水池度屙尿,佢話係斯諾波叫佢噉做.又有兩隻綿羊承認佢哋殺咗一隻特別崇拜拿破崙嘅老公羊.佢哋喺佢咳緊嘅時候,圍住營火一直追住佢.佢哋全部都被當場處決.招供同行刑嘅故事一直繼續落去,直至喺拿破崙腳邊已經堆積左一大堆屍體,空氣中已經瀰漫住血腥嘅味道為止.呢種場面,喺佢哋趕走咗鍾斯之後從未發生過.
當一切完結之後,剩低嘅動物,除咗豬同狗之外,全部都一窩蜂跑走.佢哋既震驚又傷心.到底,邊一件事更令佢哋錯愕呢?係勾結斯諾波嘅同伴所作嘅背叛,定係佢哋啱啱親眼目睹嘅殘酷報復呢?舊陣時都曾經有過好多血腥嘅場面,但對佢哋所有動物嚟講,而家佢哋自相殘殺,似乎比起以前更加可怕.自從鍾斯離開咗農莊,一直到今日為止,都冇試過有一隻動物殺害另一隻動物.就連一隻老鼠都冇遇害過.佢哋走到去半完成嘅風車所在嘅小山丘上面,不約而同好似圍埋一齊取暖噉瞓低喺地下——高露嬅,繆維,班哲文,乳牛,綿羊,仲有一大群雞鴨——每一隻動物都瞓低咗,除咗貓,佢喺拿破崙命令動物集合之前就突然消失咗.有好一段時間,冇任何動物講過一句說話.只有博煞繼續企咗喺度.佢一路忐忑不安噉行嚟行去,一路用佢條黑色嘅長尾巴拍打自己身體嘅兩邊,時不時發出一下弱弱嘅叫聲.最後,佢終於開口:
「我睇唔透.我唔相信噉樣嘅事竟然可以喺我哋農莊入面發生.一定係我哋做錯咗啲嘢.解決嘅辦法,我諗,就係要更努力工作.由而家開始,每朝早我會早足一個鐘頭起身.」
佢步態蹣跚噉離開,自己一個走到去採石場.到達之後,佢連續收集咗兩批石頭,將佢哋拖到去風車度,然後先去瞓.
其他動物圍住喺高露嬅身邊,粒聲唔出.從佢哋身處嘅山丘上面望落去,可以睇到好廣闊嘅田野景色.動物農莊大部份嘅地方都喺佢哋視線範圍之內——一直伸延到公路嘅長牧場,乾草場,叢林,飲用水池,生滿一片濃綠嫩麥嘅耕地,仲有農莊建築物上嘅紅色屋頂,煙囪噴出嚟嘅縷縷白煙.嗰個係一個好晴朗嘅春日黃昏.草地同樹籬喺夕陽平射嘅光線映照下,鍍上咗一層金光.對班動物嚟講,呢個農莊從來都未試過令佢哋咁嚮往——而且神奇嘅係,佢哋醒起呢度係佢哋嘅農莊,每一分每一寸都係屬於佢哋自己嘅財產.高露嬅望落山坡嘅時候,雙眼熱淚盈眶.如果佢可以講出心底話嘅話,佢會話呢個唔係佢地好多年前咁辛苦推翻人類嘅時候所想要得到嘅嘢.呢啲充滿恐懼同埋殺戮嘅場面,並唔係當晚老少校激發佢哋起義嘅時候所期待嘅.如果佢可以對將來有一個憧憬,噉應該會係一個動物能夠從飢餓同埋皮鞭中解放嘅社會,所有動物都會平等,每一隻動物都會按照佢嘅能力而工作.強者保護弱者,正如佢當晚喺老少校演講嘅時候用佢嘅前腳保護嗰班失魂嘅鴨仔一樣.但係,佢唔知點解,佢哋竟然嚟到一個冇動物夠膽講出自己諗法嘅年代,一個惡狗四處咆吼嘅年代,一個你要睇住自己嘅同志喺招認咗令人震驚嘅罪行之後,遭受分屍極刑嘅年代.喺佢腦海裏面並冇反抗或者唔服從嘅心.佢知道,即使係而家噉,都仲係好過鍾斯嗰時嘅日子好多.而且要防範人類回歸,比起其他所有事都更重要.無論發生咩事都好,佢都會保持忠誠,努力工作,執行佢所收到嘅命令,同埋接受拿破崙嘅領導.但即使係噉,呢個並唔係佢同埋其他動物奮鬥時所追求嘅.呢個並唔係佢哋興建風車,同埋面對鍾斯嘅槍火時所追求嘅.呢啲就係佢所諗嘅嘢,但係佢始終搵唔到合適嘅字句嚟表達自己.
最後,佢開始唱起《英島眾獸》,覺得噉樣多少都可以替代到佢搵唔到嘅嗰啲字句.其他坐佢隔離嘅動物都跟住一齊唱,足足唱咗三次——唱得音韻悠揚,但緩慢而哀傷,係一個佢哋從來未試過嘅演繹方式.
當佢哋啱啱唱完第三次嘅時候,史叫拿喺兩隻狗嘅陪同下走向佢哋,一臉凝重,好似有好重要嘅嘢要講噉樣.佢宣布,根據拿破崙同志嘅一項特別命令,《英島眾獸》已經被廢除,由而家開始所有動物都禁止唱呢首歌.
一眾動物都打咗個突.
「點解呢?」繆維問.
「因為已經唔再需要啦,同志.」史叫拿好嚴肅噉答:「《英島眾獸》係起義歌曲,但起義已經完成.今日下晝處決叛徒係最終一幕.無論係外部敵人定內部敵人都已經消滅晒.《英島眾獸》所表達嘅係我哋渴望將來有一個更美好嘅社會,但呢個社會我哋而家已經建立咗.好明顯呢首歌已經再冇任何用途.」
雖然佢哋好驚,但有啲動物本來都想提出抗議.不過喺呢個時候,綿羊又一如既往開始佢哋嘅口號:「四腳好,兩腳壞」,一直維持咗幾分鐘,於是乎就將任何嘅討論都中止晒.
就係噉,大家都再聽唔到《英島眾獸》.取而代之嘅,係詩人麥理密所作嘅另一首歌,首歌開頭係噉樣嘅:
動物農莊,動物農莊,
竭我所能,保境安邦!
呢首歌每個星期日升旗之後大家都要唱一次.不過唔知點解,喺動物心目中,首歌無論係歌詞定係旋律都比唔上《英島眾獸》.


text:
(海嘯警告,現正生效): Ep.12
海嘯警告,現正生效. vol.12
「中午十二點 依家由黃維為你報道一節新聞 赤柱監獄逃獄事件尚未平息 事件至今造成28個警員受傷 其中三個傷勢危殆 另外 香港出現移民潮 係過去呢兩日共有13,000人申請移民 入境處表示 唔排除會有更多人申請移民⋯ 」
「咁佢發出左幾多次訊息呀?」
「暫時得三個 我部電腦我可以錄低唔正常嘅音頻」
「話時話 點解你屋企有電嘅?」
「我不嬲有買大型儲電箱 為咗興趣 點知依家大派用場」
「你收藏啲咁嘅嘢咁變態嘅⋯」
「咁我係鍾意電子野架嘛」
「咁又係嘅 好過而家無電用」
『你肚唔肚餓啊 使唔使我煮碗麵俾你食啊?』
「唔使啦多謝」
「其實話說你呢度除咗電子野之外 係咪無其他嘢架?」
「係呀 差唔多當電子係我女朋友架啦」
「而且有女朋友嘅話 佢哋一定又話『唔好擺晒啲冇用嘅野屋企啦』」
「咁唔怪之得你冇女朋友啦⋯」
「喂咁係呀嘛 結咗婚之後我就覺得無晒自由架啦」
「你問題姐 我嗰個不知對我幾好」
「你真係一個好容易滿足嘅人⋯」
突然間 佢屋企嗰個特別收音機響起左
「嘩Hi Hi嚇向左走向右走死我」我直頭驚到彈起身
「2734又響啦⋯」
「你個『又』係咩意思⋯ 你唔係話佢淨係發生左三次咋咩?」
「咁我成日聽數字電台架嘛 你成日喺度捉我字虱嘅」
「sorry慣咗⋯ 其實佢咁樣嘟嘟嘟究竟係度講乜⋯」
「暫時未知⋯ 等佢嘟完再解碼先知…」
「喂 咁我出去行街先啦 留個電話俾我方便聯絡」
「ok 咁你記低佢囉」
「冇見佢咁多年 都係咁長氣⋯」我一路落樓梯一路講
落到樓梯 我見到有堆人圍住喺度傾緊一啲嘢
我仔細一睇 原來又係上次果班人
「喂聽講有移民潮喎」
「有都唔關我哋事啦 我哋都走唔到」
「你游水過對面咪走到囉」
「唔係喎 我聽講有人游水過去對面 之後俾人殺死左喎」
「唔向左走向右走係啊 無啦啦做乜殺我哋呀⋯」
「可能驚我哋有輻射掛」
「驚乜鬼啫 佢哋都有架喎」
「我真係唔知道 政府又冇派人就我地 都唔知點算好」
「乜香港到依家真係有咁差咩⋯」
「我知道點解 赤柱監獄又爆 又好似有霍亂 搞到有啲人話到我哋好危險」
「咁又點啫 我都冇做過果啲野」
「問題係出面啲人唔會知道架嘛」
「咁我哋咪永世唔使旨意離開香港島?」
「正確來講 係」
「Hi咪向左走向右走喺度說三道四啦 中國又點放棄我哋呢!」突然間有啲阿伯亂入
「係你地唔接受現實啫 唔係我地問題」
「你啲後生仔 知唔知中央政府為我哋仲有幾多野啊 我食鹽多過你食米啊」
「中央政府就係做咗好多避開我哋嘅野囉 然之後仲有啲人喺度信拜佢添」
「你哋比外國洗咗腦啦 都唔知你後生仔點諗野 你個腦裝屎架!」
「你哋哩啲已經冇得救啦 仲要講埋啲冇病嘅拉落水 調返轉頭話我地有病⋯」
突然 我部電話響起左
「喂 做乜打來啊?」我行埋一邊講
「Hi Hi啦 有大獲野!」
「入正題啦Hi 你!」
「好好好 我啱啱decrypt咗頭先嗰段火星文 你知唔知我發現左啲乜」
「我點捻知啫!快啲講啦!」
「okok 我翻譯咗出嚟係咁:」
「ISOLATE HONG KONG ISLAND」
「即係點呀 講中文啦!」
「隔離香港島」


text:
游戏竞技407 万字 连载
关键字:海晏山
相关推荐: 玩家请上车 海晏山 玩家请上车无错版本百度云 玩家请上车 百度网盘 玩家请上车讲的什么 玩家请上车txt精校版下载 玩家请上车选书网 玩家请上车完结了吗 玩家请上车txt精校版 玩家请上车是原耽吗 玩家请上车 顶点 玩家请上车主角 玩家请上车听书 玩家请上车女主角 玩家请上车笔趣阁无弹窗 玩家请上车徐获cp 玩家请上车小说免费阅读 玩家请上车最新章节目录 玩家请上车顶点笔趣阁 玩家请上车无删减在线阅读 玩家请上车类似 玩家请上车是什么类型的小说 玩家请上车286章 玩家请上车剧透 玩家请上车 最新章节 无弹窗 类似玩家请上车 玩家请上车在哪里可以看 玩家请上车徐获身世 玩家请上车贴吧 玩家请上车txt精校完整版下载 玩家请上车无防盗无错 玩家请上车小说 玩家请上车在线阅读 玩家请上车txt下载全本 玩家请上车超级道具 玩家请上车精校版下载 玩家请上车百度阅读 玩家请上车免费阅读 玩家请上车黑色玩家和白色玩家有什么区别 玩家请上车讲的是啥 玩家请上车为啥有错版 玩家请上车txt下载精校版百度云 玩家请上车同类型小说 玩家请上车海晏山 玩家请上车全文阅读 玩家请上车无错版本txt 玩家请上车百科 玩家请上车优书网 玩家请上车无广告 玩家请上车徐获 玩家请上车画女 玩家请上车防盗章 玩家请上车完整版 玩家请上车无防盗版 玩家请上车下载txt 玩家请上车好看吗 玩家请上车无错 玩家请上车下载 玩家请上车百度云 玩家请上车精校 玩家请上车格格党 玩家请上车网盘 玩家请上车txt下载百度云 玩家请上车txt下载八零 玩家请上车起点中文网 玩家请上车主角超级道具 玩家请上车 小说 玩家请上车无修改 玩家请上车为什么修改太多 玩家请上车精校版 玩家请上车主角能力 玩家请上车txt精校 玩家请上车顶点 玩家请上车无错版本 玩家请上车无错txt 玩家请上车笔趣阁txt下载 玩家请上车txt下载精校版 玩家请上车起点 玩家请上车txt 玩家请上车无弹窗 玩家请上车女主 玩家请上车写得太乱了 玩家请上车怎么样 玩家请上车txt百度网盘 玩家请上车txt下载 玩家请上车百度百科 玩家请上车txt精校完整版 玩家请上车笔趣阁 玩家请上车 玩家请上车完整版无删减 玩家请上车百度网盘 玩家请上车无盗版 玩家请上车精校完整版 玩家请上车有女主吗
“欢迎玩家登上维度裂缝游戏专用列车,本次列车将由E级始发站开往D级站点,请玩家保证生命安全有序上车,并遵守乘车规则.”
“乘车规则如下:”
“1.非游戏物品请勿带上列车.(内衣裤除外)”
“2.必须消费.(列车工作人员均为无薪上岗)”
“3.熄灯之后请勿开灯.(艺高人胆大者除外)”
“此外,列车鼓励偷袭,斗殴,猎食等多种休闲方式,请玩家随意选择.”
“祝您旅途愉快.”


text:
Sugarlady嘅調味料都係由日本出產,無添加製作安全又安心,喺日本本土都有唔少家庭中意用喺佢地嘅煮食料理入面.正因為調味料日日都要用,所以更加要注意揀返啲對健康有加分作用嘅調味料.今次就由Sugarlady同你推介幾款啱晒夏天用嘅調味料啦!
萬能檸醋
呈現柚子困汁嘅清爽香氣同風味嘅檸醋醬油.以100%丸大豆嘅超特選本釀造淡味醬油為基調,突顯出檸醋醇厚嘅酸味.溫和嘅口味可以配合喺唔同嘅菜式入面.可以用喺日式火鍋,涮涮鍋,燒魚,火炙,唐揚(油炸),餃子,凍豆腐,沙律,醋醃等等,按照你嘅創意用喺唔同嘅菜式入面.
おすすめレシピ
柚子胡椒(迷你裝)
柚子胡椒喺日本巳經成為咗廣受歡迎嘅基本調味料.Sugarlady嘅柚子胡椒(迷你裝)融合咗九州出產嘅未成熟青柚子皮,青辣椒同食鹽,辣味之餘仲可以感受到柚子嘅清爽香氣.可以當香料用喺麵食,牛扒,燒雞,刺食,餃子,火鍋,湯水,醃漬物,調味等等嘅製作上面,用途非常廣泛.
おすすめレシピ
濃縮清湯・萬能調味料
為咗令豬肉,雞骨,蔬菜,魚肉等等嘅食材喺熬製過程中變得清澈唔混濁,細心調節火度,將食材嘅美味熬製濃縮喺調味料之中.味道純淨溫和,作為萬能調味料可以用喺中,西,日式嘅菜式入面.包裝成條狀,一拎上手就即時用得.可以作為調味料用喺湯水,炒菜等等嘅菜式入面.


text:
今年月底即將解散嘅國民組合SMAP,相信大家都對佢哋嘅成員非常熟悉.不過唔係fans嘅話,或者如果你唔係生於佢哋嘅年代,可能唔會知道所有關於佢哋嘅威水史.日本調查網站Goo就搞咗個投票等日本人一齊選出佢哋覺得SMAP最勁,超越日本偶像嘅威水史,一齊睇下結果啦!
第1位:全部成員都曾擔當電視劇及電影嘅主演
第2位:中居正廣開僻咗由偶像擔任節目主持嘅新天地
第3位:仍然同已退出嘅成員森且行保持良好關係,邀請佢嚟睇演唱會又去支持佢嘅比賽
第4位:首次挑戰相聲嘅偶像團體
第5位:屬於偶像參演綜藝節目嘅表表者
第6位:即使是偶像,就算要模仿或著啲傻更更嘅打扮都唔會拒絕
第7位:多年來一直活躍於娛樂圈,提拔整個尊尼事務所
第8位:曾6次成為「NHK紅白歌合戰」嘅壓軸演唱者
第9位:即使時隔5年,仍然喺節目《SMAPxSMAP》上公開為311地震受害者募款
第10位:親自前往受地震影響地方舉行賑災演唱會,以及進行如煮飯派飯等義務活動
雖然今時今日由偶像主演拍劇已經係好普遍嘅事,但講緊嘅係SMAP全部成員都曾經主演過唔少破紀錄嘅大熱作品,證明佢哋嘅演技真係被受肯定嘅.
有睇開日本綜藝節目都知道中居有份主持唔同嘅節目啦.其實佢自10幾歲開始已經好憧憬做主持人,所以一直以來都好努力去學習做主持人嘅技巧,絕對唔係因為佢係偶像先得到優待.佢更加打破咗大家對偶像只不過係「又唱又跳」嘅印象添!
曾經於中居主持嘅《ナカイの窓》節目中,同節目嘅班底女搞笑藝人近藤春菜為中居正廣痛哭,話只係單單想像中居背負嘅重任已經可以喊出黎.唔少網民都話睇到喊,仲話見到中居都眼濕濕.
唔知大家仲記唔記得1996年因為想成為賽車手而退團嘅森且行?雖然大家都以為佢哋已經唔會有咩交集嘅機會,但其實佢都經常去睇SMAP嘅演唱會,而SMAP嘅成員時不時都會喺電台節目到提起佢架!即使走上唔同嘅路仍然惺惺相惜,令唔少粉絲都感受到佢哋嘅牽絆呢!
雖然佢哋嘅解散係一件好可惜嘅事,但我相信佢哋喺日本人,甚至喺全世界嘅SMAP粉絲心目中都會有著不動嘅地位.相信佢哋亦都會繼續喺娛樂圈發熱發亮.本当にお疲れさまでした.
Tags: smap, 中居正廣, 偶像, 尊尼事務所, 排行榜, 日本偶像, 日本娛樂新聞, 日本明星, 木村拓哉, 稻垣吾郎, 草彅剛, 香取慎吾


text:
家用有冇公價?月入15,000,家用畀幾多成先至好?
畀家用應該畀幾多,大家都有唔同嘅意見.坊間公價係由$1000-$6000不等,係介乎子女人工嘅10-40%.
喺華人社會,畀 家用係一種責任,孝順同尊重父母嘅表現.父母供書教學多年,有人覺得畀家用係天公地道,有人覺得係隨心,畀 唔畀 都唔重要.香港地乜都貴,食飯,燈油火蠟,各樣雜費,屋租乜都係錢,同屋企人住的確可以慳唔少錢. 好多人成日羨慕西方國家無畀 家用嘅概念,父母唔會期望子女照顧,自給自足.但係另一方面,當子女18歲成年之後,父母養育子女嘅責任就己經完成.子女開始經濟獨立,需要自己搬出嚟住,如果想讀大學都要用自己名義向政府借錢,零用錢更加係唔會有. 如果子女出嚟做野之後仲係同父母一齊住,佢地係需要俾租金,並支付部分水電煤雜費,而食物都需要自己支付返,佢地唔叫呢啲做家用,而係好似同朋友夾租一樣計法. 如果照咁講,喺香港同父母同住嘅仔女,就算唔俾家用「孝順」父母.係咪都應該參考西方國家嘅做法,支付屋企部份嘅開支呢?當然大家嘅社會文化,物價同樓價都唔同,唔能夠完全同外國嘅做法相提並論.
養育子女係追求投資回報?
有部分父母覺得養育子女需要等價交換,追求投資回報,有養兒防老嘅觀念.香港生活艱難,樣樣嘢都貴.子女應付自己嘅基本開支,儲到幾千蚊都所剩無幾.子女都要為自己未來著想,先唔好諗儲錢買樓,最起碼每個月儲少少錢,如果有咩突發事情發生嘅時候都有錢傍身.如果將剩底嘅錢都用嚟俾家用,對子女未來嘅發展都有好多限制. 養兒防老嘅觀念真係未必適用於今時今日.
平衡期望與實際經濟能力
根據銀行退休策劃指標,單身人士嘅基本生活需要係HK$6985,而兩個人就需要HK$11795.假設父母己經擁有自己嘅物業,如果一個人每日只可以用HK$197-$233,只係啱啱夠基本生活,唔計食飯,交通同其他雜費,去旅行絕對唔係可負擔範圍之內.喺香港物價同樓價都貴,如果賺得少錢,顧得自己又顧唔到父母,有時真係有心無力.親子雙方最重要應該多溝通,究竟應該畀幾多家用呢個問題,其實只要盡量平衡父母嘅期望同子女嘅實際經濟能力,大家商討出一個合理嘅金額,咁就大家都開心啦.


text:
相信大家都知香港升中競爭好大,唔少家長都會幫仔女報呈分試操卷班,或者買小六,小五呈分試補充練習,務求可以令仔女有好嘅呈分試成績.但如果唔留意呈分試計分法,又或者淨係不斷操練小學呈分試模擬試卷,最後仔女都可能攞唔到最理想嘅呈分試成績!今次就等 AfterSchool
話你知小學呈分試比重同埋呈分試攻略啦!
呈分試係香港教育局根據校內考試嘅成績,去編排全香港小學生嘅排名.根據教育局指示,每間小學需要將每位學生五年級下學期考試嘅成績(又叫小五呈分試成績),同六年級頭兩次考試嘅成績(又叫小六呈分試成績)呈交俾教育局.
教育局會根據小六同小五呈分試成績,去決定同學嘅升中組別.簡單嚟講,就係指教育局會根據呈分試成績去排位,成績越好,組別越高,就越容易派到Band 1 中學啦!
Chris Liverani on Unsplash
小學呈分試每科所佔嘅比重都唔同,俗稱「999632」.其中頭三個「9」係指主科中英數,所佔呈分試比重係9;第四個「6」係指常識科,呈分試比重佔6;最後嘅「3」同「2」分別係指視藝同音樂,所佔呈分試比重分別係3同2.呢個就係一般學校嘅呈分試計分法~
但有個別學校會計算埋宗教同普通話成績,一般嘅呈分試比重分別係2同1.但係每間學校都會有輕微嘅差別,所以大家記得要問清楚學校嘅呈分試計分法啊!
仲係唔太明白?即刻睇睇下面個表格啦!
大部分學校嘅小五呈分試都會喺下學期5至6月考.呢個將會係仔女嘅第一次呈分試.
小六呈分試就會有兩次嘅,分別係小六上學期11至12月同下學期嘅2至3月應考.
要留意:呢三次呈分試雖然每科呈分試比重都唔同,但呢三次嘅呈分試嘅最後成績嘅比重都係一樣嘅~
Green Chameleon on Unsplash
唔知大家知唔知原來升中派位都有分自行同統一分配學位呢?如果係選擇自行分配學位,呈分試成績就會顯得好重要,因為校方會睇曬你三次嘅呈分試成績,再同其他同學嘅呈分試成績比較,考慮埋同學嘅特質同課外活動,先會選擇收邊個學生~
如果升中派位嘅結果唔滿意,好多家長都會去唔同中學「叩門」,希望可以把握最後機會爭取入到心儀中學嘅機會!但你又知唔知原來「叩門面試」都會好睇重中小學呈分試成績?
原來,呈分試失手除咗影響統一同自行分配學位嘅結果,仲會係「叩門」最睇重嘅因素之一!所以大家緊記一定要好好準備小學呈分試,千其唔好等到呈分試失手嘅時候先嚟後悔啊!
freddie marriage on Unsplash
首先,呈分試比重係好多家長都會忽略嘅一個範疇,特別係一啲重要嘅呈分試計分法,例如上述嘅「999632」等等,都可能會大大影響仔女最後嘅呈分試成績!
咁點解呈分試比重咁重要?大家一齊嚟睇睇下面嘅表格喇!
大家可以見到,雖然同學B嘅成績係比同學A高分,但計完呈分試比重後,最後嘅成績竟然係比同學A低80分!原因就係同學B喺中文科呈分試失手,雖然視藝同宗教都比同學A高分,但因為有呈分試計分法,所以就算同學A喺視藝同宗教嘅呈分試失手,藉住主科「乘九」嘅優勢,都可以比同學B更加高分,更加大機會入到心儀中學~
所以從呢個例子見到,主科「乘九」嘅威力真係好強,亦都暗示咗準備小五同小六呈分試嘅時候,要擺多啲時間落主科嗰到,做多啲呈分試模擬試題,或者參加呈分試操卷班,到最後一定可以攞到好嘅呈分試成績!
Crew on Unsplash
「我明明識做架,就係唔夠時間囉!」呢句係咪好熟口面呢?雖然仔女喺小六,小五呈分試之前已經溫曬課本裡面嘅知識,但如果無時間寫落答題簿到,一樣有機會喺呈分試失手~
所以家長喺幫仔女準備小學呈分試嘅時候,不妨提醒吓要注意答題嘅速度,同埋要將簡單,容易嘅課題或者題目做咗先,千其唔好不斷停留喺最難嘅題目嗰度.
喺心態上,家長可以提醒仔女:就算平時操練好多呈分試模擬試題,見過好多唔同嘅題型,但都要留意教育局都會出一啲以前無出過/新嘅題型,到時記得唔好緊張,盡量扣連返喺課本學到嘅概念同知識,相信自己嘅能力.咁樣就可以減少浪費時間,同時又可以展現自己靈活變通嘅能力!
Nick Morrison on Unsplash
如果擔心仔女平時操練唔夠,呈分試操卷班可能係你最好嘅解決方法.操練呈分試試卷的確係呈分試最好嘅準備方法之一,但家長可能搵唔到足夠嘅呈分試模擬試卷俾仔女操練,又驚仔女臨場考試唔熟悉呈分試模式或者題型.
呈分試操卷班就可以一次過解決呢啲問題,因為呈分試操卷班會有唔同科目嘅小五小六呈分試資源,例如模擬試題,歷屆試題同精華筆記,又會有資深導師輔導仔女,教識佢地點樣解題最快,或者點樣表達最清晰~
如果同學仔專心上堂,勤力操練,相信呈分試操卷班一定可以幫你攞到唔錯嘅呈分試成績!
Aaron Burden on Unsplash
雖然上面提大家要專注操練呈分試試卷,但唔好唔記得其實「生活係最好嘅老師」.其實小學呈分試雖然需要大家操練,但其實多啲記錄生活中嘅趣事或者得著,可以令你喺中文或英文呈分試試卷裡面脫穎而出!例如寫作卷嘅記敘題材都可以係同學生活中發生嘅事同得著.
仲有就係常識科!因為呢科經常會涉及到生活中嘅議題,例如雨水循環,青少年嘅生理改變或者社會議題等等.同學如果平時有留意生活點滴,就算呈分試出啲歷屆試題無嘅題目,都唔會嚇一跳啦!
fotografierende on Unsplash
呈分試最唔抵嘅就係明明識曬某條題目,但就係錯埋啲唔小心嘅位~ 所以家長要時刻提醒仔女操練嘅時候要預時間檢查答案.簡單嚟講,就係喺操練呈分試試卷嘅時候已經要訓練 「Check 卷」嘅方法,例如數學科要檢查單位同驗算,英文科要練習搵錯別字等等.
如果仔女喺操練嘅時候已經識得預留時間檢查答案,咁喺真正嘅小六,小五呈分試裡面就可以更加準確咁寫到答案!
Eric Ward on Unsplash
首先第一樣嘢:小五呈分試失手一次並唔係世界末日!同埋呈分試成績唔係完全代表一切!
- 準備不足,掌握唔到課本內容
- 操練不足,唔熟悉呈分試題型
- 時間管理問題,呈分試嘅時候唔夠時間做
- 無預時間檢查答案,錯好多唔小心嘅嘢
- 情緒管理唔好,太大壓力
- 臨場發揮唔好,過分緊張等等
除咗以上嘅 Points,都仲有其他原因會令仔女發揮得唔好,最重要係要對症下藥,明白仔女難處,進一步改善問題.咁樣喺下一次呈分試就可以發揮得更加好!
如果係最後一次小六呈分試,成績依然唔理想,咁就要調整心態,接受成績唔理想嘅事實!專心準備升中面試同仔女嘅 Porfolio,咁就可以確保面試發揮得好啦!
Pille-Riin Priske on Unsplash
肺炎施虐,呈分試嘅原定 schedule 都打亂曬,就等我喺度整理一吓最新嘅教育局呈分試安排啦!
如果已經考咗小五呈分試嘅同學仔當然無問題啦~ 但如果仲未考小五呈分試嘅你,又或者你係跨境學童,記得留意學校嘅通知,因為校方可以喺任何情況許可下,補返呢次嘅小五呈分試!
另外,如果疫情反覆,實在無辦法舉行小五呈分試,校方會參考學生喺小五上學期考試,過往段考,小測,網上學習,測驗等等嘅成績嚟評估小五呈分試分數.如果有需要,校方會提早通知家長嘅!所以記得雖然係網上課堂,但同學仔都要認真對待每一個測驗!
教育局會因應疫情嘅變化,俾同學仔喺安全情況下進行小六呈分試~
不過如果對跨境學童嚟講,返學校考試可能唔太可能.如果別無選擇,教育局就會合併「五年級呈分試」同「小六呈分試」,呢兩次呈分試做一次,詳情可以向校方查詢~
喺肺炎疫情下,相信各位同學仔都好辛苦咁準備小五小六呈分試.但記得要平衡返讀書同娛樂,喺不斷操練呈分試試卷嘅同時,都要適當咁放鬆身體,例如做吓運動,行吓山咁.差滿電之後,大家一定可以更有效率咁準備小學呈分試!祝大家呈分試成功!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
「網店」
今個星期好多人都忙於政府嘅《遙距營商計劃》,就算唔係入咗個供應商名單都好多人問,而當中有一項嘅就係建立網店!當然香港最為人熟悉嘅就一定係 Shopline 同掌舖,而海外嘅通常會諗起 Shopify.至於自己起網店就當然離唔開 WooCommerce 啦.Facebook 亦都剛剛發佈佢哋嘅 Facebook Shop,將網店同社交平台結合.至於功能嘅細節依然有待研究,因為目前只開放俾美國用戶.
「需求」
相信今次嘅疫情加速咗大家對電商嘅需求,所以 Facebook Shop 嘅推出引起好多人嘅關注.營運網店都離唔開兩個策略,一個就係 Search Engine主導,一個就係 Social Media 主導,而再成熟啲嘅網店就當然兩邊都會做.好多店舖開始用直播做推廣同營銷,而早前 Shopline 亦都推出咗嚟個功能,當然 Facebook Shop 都唔輸蝕啦,因為佢哋本身已經有 Facebook Live嘅功難.唔知 Google 會唔會都推出類似嘅產品呢?因為佢哋都有 Google Merchant Center 同 YouTube Live.
「整合」
不過相信今次係整合多過取代,因為 Facebook 係同好多電商嘅平台合作,所以應該個模式同而家係 Facebook 專頁嘅 Shop 功能差唔多,如此同時新功能加埋 Instagram 係入面,基本上兩邊食晒.唔好忘記 WhatsApp 都係 Facebook 嘅,所以基本上整個網店營銷嘅渠道都已經覆蓋晒咁滯.當然仲有佢哋最賺錢嘅地方,就係廣告平台啦!所以大家又要諗下點樣變陣,去對應 Facebook Shop.至於好與壞,幫唔幫到客戶銷售,其實依然言之尚早!


text:
《失眠狂想曲》
入夜嘅屋企異常安靜,冇人聲,冇風聲,冇電視,冇收音機,淨係得嘀嘀嘚嘚嘅秒針,一輕一重,一輕一重,提醒我時間嘅流動.飲咗大量咖啡嘅我,心跳慢唔落嚟,微弱噉用秒針一又二分一嘅速度幫我打拍子.
掛鐘嘅安靜嘈到我一片空白,嘈到我連心跳聲都聽唔到.我望住Macbook入面熟悉嘅藍白介面,無論射入我眼球嘅光子反映住幾多光暗對比,眼前嘅影像似乎都無法轉換成有用嘅資訊.我確切知道訊號到咗我腦嘅後方,再向外擴散.我感覺唔到邊樣有意義嘅物件.除咗自己嘅存在之外,我似乎咩都感覺唔到.
自己嘅感覺越強烈,就越覺得周圍冇嘢值得講.明明冇嘢好講,但係呢種想表達自己嘅慾望停唔到落嚟.我嘅布洛克同韋尼奇好似未使抖,唔肯陪伴冇辦法再運作嘅前額葉休息.腦入面嘅小人應該好落力咁提我下一分鐘要做咩,但係我好似聽極都聽唔清左腦同右腦傾緊啲乜——所以我都係交俾十隻手指,就好似玩Ouija,玩碟仙一樣,話我知我跟住要做乜.但係手指打出嚟嘅,係一句又一句,我自己都睇唔明嘅句子.
打字嘅聲音,慢慢蓋過安靜嘅嘈吵.我嘅心跳都放慢返去秒針嘅拍子.我睇到枱面慢慢左傾,畫面時光時暗.
睇嚟我應該去瞓.
#wtfijw #zaak2017


text:
Updated: May 15, 2020
其實我哋成日去開Festival, 係屋企聽開自己偶像出嘅歌, 自己又想玩下/ 學吓要點做?
大家都知電音 (EDM) 其實分開有2嗰最常聽見嘅職業, 一個係DJ 另一個就係Producer.DJ主要係現場mixing, 做Live-set 而producer 則解音樂制作! 大多數人會學DJ 因為嗰種表演慾同想一試响台上對住台下500人嘅嗰種感覺, 但係其實DJ要學基本功唔難, 8至10堂就學晒 不過要真係無壓力咁去上台打碟 完全唔失手就真係要靠累積經驗同勤力練習.
至於整歌方面比學DJ需要嘅時間更長, 因為要深入了解嘅野更多, 呢方面其實最好就緊係搵d有名氣嘅人教啦, 咁樣確保有好多人錯嘅野都可以即時被糾正.不過如果無預算去學亦可以上網自學, 因為大部分宜家出左名嘅DJ 都係响屋企自學完同不斷出歌出到去比Label/ manager 睇中咗就簽㗎啦,到時候就係行運嘅第一步!
小編都知係香港好多好叻嘅DJ同producer, 亦想鼓勵大家繼續努力, 如果真係想出吓show, 試吓首歌得唔得 不防可以試下聯絡我哋睇吓我哋幫唔幫到手囉 ~
Email: Info@remembaasia.com
Whatsapp: +852 9265 2288


text:
新屋入伙,仲(拜四角)?神功師傅多會幫客戶訂立陰契,以防靈界騷擾!!!
大家都知道香港有土地問題,樓價又貴,每次有新樓盤買賣都好墟陷
好多人都將成副成家去買磚頭,自不然都會對自己既物業特別緊張
對一D 人黎講買樓有好多野煩,例如樓齡啦,地段啦, 價錢啦當然
買完樓又會搵人驗樓,而有D 對靈界比較敏感既人,佢地會擔心單位會唔會有D靈界既朋友驚住左落去有得震無得訓,買左樓都唔係話好快可以賣走比人,短則幾年,長則分分鐘十幾廿年一齊住,有D人會好驚既.咁如果層樓好猛既,我諗都唔會有人想租黎住啦!
我諗大部份人都唔係個個買樓前都有會有個隨身師傅幫你睇下有無鬼架嘛
住左落去都唔擔保會唔會無端端有鬼架wo,咁如果唔想買左之後先發生一D 靈界有關既事件,擔心唔知有無鬼,或者型住型住比鬼搞既話可以點呢?
其實我地法科有一樣野叫做 (立陰契) 既法科儀式既,聽落好似好恐怖咁,好似有D 咩同靈界既交易咁,其實就唔係既.相反係一樣好有用既野黎既嗱我地人呢,有屋契有地契, 其實簡單D講係財產既權利啦,其他人無得隨便攞走你層樓既,陰契 都好似既.
原理就係我地法科師傅透過一D 儀式,代屋主話比天上面既神仙知道,呢個單位係屬於你既,唔能夠有其他靈體霸佔或者騷擾.
先君子後小人,先向天上的神仙,土地神報左備,Mark 左層樓係地主既,
如果有一D 靈界既朋友想搞事,或者想霸住呢個單位,如果果個單位一早已經好好做左呢個立陰契既動作既話呢,咁首先道理上佢地係唔可以搞呢間屋裡面既陽人既,其次係佢地如果係都要搞,咁屋主就可以大條道理請法科師傅黎處理,咁佢地就大獲了,有幾大獲呢? 嗱我呢度有一張陰契比大家睇睇,詳細就唔講啦,文字上就寫到好暴力既,比大家睇下呢度,” 橫天梟首, 飛刀吋斬不得留停”,我諗大家都感覺到幾咁嚴重啦!
不過如果真係有事,都係要搵法科師傅解決既,點樣處理,係唔係暴力D 定係講數就可以,每個個案都唔一樣既,不過如果新屋立左陰契, 係對屋主多一重保障.
咁你可能會問,如果我成日型住間屋,或者擔心間屋有野既, 可唔可以立陰契呢? 答案係可以既.但都要先清左宅,處理左原有既問題,確保裡面係無靈體騷擾先得,咁你要搵返個法科師傅睇睇佢.
好今日同大家分享左一D關於立陰契既野,等大家知道其實法科唔一定係撞左鬼先去驅鬼既,仲有好多唔係驅鬼既儀式可以幫到好多人,有機會再同大家分享!


text: 熱門關鍵詞: cnc醫療器械醫療器械醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司,醫療器械手辦模型,深圳市拓維醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司公司,醫療器械手辦模型,深圳市拓維醫療器械醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司,醫療器械手辦模型,深圳市拓維醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司公司公司哪家好 怎樣測合金醫療器械醫療器械醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司,醫療器械手辦模型,深圳市拓維醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司公司,醫療器械手辦模型,深圳市拓維醫療器械醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司,醫療器械手辦模型,深圳市拓維醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司公司公司流動 手板按照不同的功能可分 制作醫療器械醫療器械醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司,醫療器械手辦模型,深圳市拓維醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司公司,醫療器械手辦模型,深圳市拓維醫療器械醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司,醫療器械手辦模型,深圳市拓維醫療器械醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司,醫療器械手辦模型,深圳市拓維醫療器械醫療器械手板模型,醫療器械手辦模型,深圳市拓維手板模型公司,醫療器械手辦模型,深圳市拓維醫療器械手板模型,醫療器械手辦模型,深圳市拓維手板模型公司公司公司公司公司需要注意哪 ...


text:
搵緊香港嘅行山路線推介?以下嘅行山徑一定會令你目不暇給!
無論你平時鍾意陽光與海灘,挑戰水上活動,定係遊歷香港四周嘅島嶼,香港有各式各樣嘅戶外活動俾大家嘗試,而我哋 Honeycombers 就認為週末去行山係一個唔錯嘅解壓方法嘞.以下集合咗香港15條風光明媚嘅行山徑(以地區排列),大家記得出門口之前帶齊裝備同足夠嘅飲料補充水分呀!
香港行山愛好者必到行山徑:九龍區
1. 獅子山
獅子山精神,就係香港精神,所以講起行山,又點可以唔提起獅子山呢?呢段路程一開始唔太難行,但係越上就會越令人越吃力,陡峭嘅梯級好似永無止境一樣…… 但係你知㗎啦,最艱苦嘅旅途往往會帶嚟最靚嘅景色,所以當然獅子山都唔會遜色啦,會俾成功嘅登山者鳥瞰九龍壯觀嘅全景.
路程:大約6公里
交通:喺黃大仙搭18M小巴出發,跟住喺慈雲山法藏寺落車,沿著路行上獅子山郊野公園入口
2. 飛鵝山行山徑
作為九龍第一高山,飛鵝山絕對係眾多香港市民嘅熱門行山地點.呢條行山徑一開始非常之平坦,適合初級登山者.但係如果你想去一去自殺崖嘅話,咁就另一回事喇.嗰度發生過唔少致命意外,所以請大家好好衡量自身嘅體力,千祈唔好高估自己呀.話雖如此,成功攻上自殺崖嘅話可以俯覽港九兩邊嘅美景,幾辛苦都係值嘅.
路程:大約6.8公里
交通:沿住彩虹地鐵站B出口外面嘅清水灣道行,到咗山腳之後向飛鵝山道後轉左然後直行
3. 大老山
大老山嘅徒步路線比較輕鬆,亦都係香港其中一條最獨特嘅小徑之一.呢條寬闊嘅步道一邊係九龍,另一邊就係新界西貢,可以俾登山者180度咁欣賞到香港山脈嘅壯麗景色,亦都當然唔少得秋冬時候盛放嘅芒草啦.不過,大家要注意喇:呢條小徑既係遠足徑又係馬路,所以行山嘅時候要小心有車駛過呀!
旅程:大約3.9公里
交通:鑽石山地鐵站C出口
香港行山愛好者必到行山徑:新界區
4. 蚺蛇尖郊遊徑
位於西貢東郊野公園嘅蚺蛇尖行山徑,雖然都幾有挑戰性,但係見到沿途嘅風光同水清沙幼嘅沙灘,乜辛苦都值啦!喺海拔468米嘅尖峰被譽為香港第一險峰,而登山客喺某啲地段更加需要手腳並用,所以大家最好著好對行山鞋同戴埋登山手套,避免喺泥土鬆軟嘅地方發生意外.
路程:大約12公里
交通:喺鑽石山地鐵站A1出口出面搭96R巴士,然後喺北潭凹落車(巴士淨係喺週末同公眾假期服務)
5. 龍蝦灣郊遊徑
去龍蝦灣郊遊徑欣賞清水灣嘅靚景啦!呢條路線嘅交通非常之方便,而且難度唔高,好適合一家大細一齊去.沿途有海蝕洞同小島等等嘅奇觀,唔少人亦都會喺空地上面放風箏.龍蝦灣郊遊徑對初級行山者嚟講係個唔錯嘅選擇.
路程:大約2.3公里
交通:喺鑽石山地鐵站D1出口外面搭91號巴士,然後喺清水灣第二灘落車
6. 釣魚翁郊遊徑
雖然釣魚翁係「香港三尖」之一,但係佢嘅郊遊徑冇大家想像中咁陡峭.登山客可以坐喺頂峰上面飽覽成個清水灣同鄉村俱樂部高爾夫球場嘅景色.就算你畏高都冇問題,因為你唔使上到山頂都可以享受唔少靚景.走之前,一定要去郊野公園外面嘅香港第一古天后廟啊!
路程:大約8.5公里
交通:喺鑽石山地鐵站C2出口外面搭91號巴士,然後喺五塊田落車
7. 元荃古道
由荃威花園開始嘅元荃古道係一條適合新手嘅行山路線,途中會經過青馬大橋同汀九橋.以往嘅鄉民會透過呢條路線將農作物由元朗運去荃灣市集,極具歷史價值.想休息一下嘅話不妨去田夫仔營地,食返個晏同補充水分之後繼續行程.
路程:大約12.5公里
交通:喺荃灣地鐵站外面搭84號綠色小巴去荃威花園
8. 屏山文物徑
屏山文物徑係全港第一條文物徑,完美保存咗昔日香港嘅樣貌,適合熱衷於歷史嘅登山客.不過,大家唔好因為「文物徑」呢三個字而睇小呢條行山徑呀.佢並非你想象中咁輕鬆,絕對需要足夠嘅體力嚟應付.另外,有二百幾年歷史嘅三圍六村亦係必到熱點,因為佢象徵著香港同鄧氏一族輝煌嘅過去.其他人氣地點包括香港第一古塔聚星樓,神聖嘅鄧氏宗祠,萬石堂等等.
路程:大約1.6公里
交通:到天水圍地鐵站之後喺E出口出閘
9. 烏蛟騰郊遊徑
烏蛟騰郊遊徑喺烏蛟騰群村開始,途中你會經過一啲村屋同一大片森林,係好多唔同種類嘅雀仔同野生動物嘅家園.呢條行山徑難度比較高,平均需要行成一個半鐘,但係喺夏天都唔算太辛苦,因為有樹蔭遮住個太陽,附近仲有涼爽嘅小溪,為路上增添咗唔少舒服陰涼嘅地方.最後,郊遊徑嘅終點站係一條已被遺棄嘅客家村,係香港隱藏嘅文化瑰寶.
路程:大約2.4公里
交通:喺港鐵大埔墟站B出口搭20R號巴士
10. 千島湖
千島湖亦都被稱為大欖涌水塘,無疑係香港被人影得最多嘅行山路段之一.喺晴朗嘅一天,天空嘅倒影反射喺湖面,周圍佈滿大大小小嘅島嶼,景色實在美不勝收.而且徒步嘅路程都大部分都幾平坦,仲有樹蔭添,比較適合行山嘅新手.
路程:大約3.9公里
交通:由屯門搭43號小巴,喺掃管笏村落車,然後沿著麥理浩徑嘅指示牌行
香港行山愛好者必到行山徑:港島區
11. 龍脊
香港最具標誌性同最受歡迎嘅遠足徑之一嘅龍脊,曾經被《時代》雜誌譽為亞洲最佳城市徒步徑,非常之值得去㗎!一路上微風習習,會穿過茂密嘅林地,沿途仲有蝴蝶同雀仔陪伴住你添.終點係喺開闊嘅山坡上面,佈滿野生杜鵑花同桃金孃,可以透淡氣之餘打一打卡.
另外,唔少人會行到去龍脊高處一個小山口放風箏,甚至用滑翔傘向廣闊嘅彼岸跳出去——最啱追求刺激嘅你!如果你係遠足新手,喺龍脊行山就會係一個唔錯嘅第一次.
路程:大約8.5公里
交通:由筲箕灣地鐵站A出口去筲箕灣巴士總站,搭9號巴士或者去石澳嘅小巴,喺在石澳道土地灣落車
12. 孖崗山衛奕信徑
相信各位行山愛好者都有聽過孖崗山啦.冇錯,就係嗰座令人「聞風喪膽」嘅孖崗山!佢無盡嘅樓梯超考腳力之餘,某啲路段仲要手腳並用,認真難行.不過,行孖崗山的確係一個好好嘅鍛煉,旅程仲會喺海灘終結,所以一切嘅一切都是值得嘅.大家可以先行紫羅蘭山,比較輕鬆,然後再去埋孖崗山,最後行到赤柱.如果你想挑戰自己,孖崗山就啱晒你嘞.
路程:大約4.8公里
交通:去到黃泥涌水塘花園之後再行去大潭水塘道,喺衛奕信徑嘅第一部分開始
香港行山愛好者必到行山徑:離島
13. 蒲台郊遊徑
呢條稍有難度嘅路線會帶你飽覽香港最南面嘅景色.蒲台島因為長年經歷風化而變得怪石嶙峋,沿途嘅「烏龜石」同「 佛手岩」並靠住懸崖,係蒲台島嘅地標.另外,你亦都可以自帶帳篷,喺遠離人煙嘅星空下渡過浪漫嘅一晚~走之前,記得試吓當地著名嘅海帶湯同買返啲特色乾海產返屋企呀.
路程:大約4公里
交通:由香港仔碼頭搭船大約一個鐘(逢星期一,三,五暫停服務)
14. 東澳古道
東澳古道雖然長,但係唔算難行,適合一家大細.沿途會經過1765年建成嘅楊侯古廟,樸實嘅水上屋,大澳文物酒店同大嶼山西北部海岸,具教育意義之餘亦都可以俾你感受舊漁港風情,放鬆一日.
路程:大約15公里
交通:喺東涌地鐵站B出口外面嘅巴士總站搭3M,11,23或者34號巴士.喺下嶺皮落車之後行去東涌砲台
15. 手指山行山徑
位於坪洲嘅手指山係老少咸宜嘅行山地點,而且只係需要45分鐘左右嘅路程就可以去到一個休息區,欣賞迪士尼樂園同青馬大橋嘅風景,所以係唔少香港家庭嘅週末好去處.大家記得要影返張相留念呀!
路程:大約7公里
交通:到坪洲碼頭之後跟住指示牌行
最後提提你,去戶外擁抱大自然固然係好事,但係都請大家要愛惜環境,並且記住補充水分同搽定太陽油,最緊要係量力而為啊!


text:
用手機拍出懷舊風?5個免費攝影APP輕鬆拍出底片復古感
最近復古風潮吹愈熱,除咗興返懷舊衣著同冰室之外,影相都有一股復古風!菲林相機又再變返大家嘅新寵,身邊嘅朋友都由單反轉去玩菲林曬相.如果唔想咁煩又買菲林相機又等曬相,但又想隨手影相都有懷舊感覺嘅話,呢5個復古相機APP應該可以幫到你,重點係佢哋全部都係免費㗎!
免費復古攝影APP一:HUJI
HUJI呢個APP可以話係呢排嘅大熱影相APP,講起復古影相APP一定會講到佢!一打開個APP你會見到一個小小嘅視窗,但係只要你用手掩一掩電話螢幕,個細細嘅視窗就會變成正常嘅攝影畫面,所以唔使驚睇到鬥雞!
佢嘅濾鏡係模仿緊便利店可以買到嘅$20菲林相機,所以每張相出到嚟嘅濾鏡效果都係唔同.HUJI 預設咗時間喺1998年,所以每張相嘅左下角都會有 ‘98 加拍攝當日嘅日期!
免費復古攝影APP二:KD PRO
KD PRO 同HUJI嘅玩法十分相似,都係一開頭得小小視窗,但用手掩一掩之後會變全螢幕拍攝視窗.
濾鏡都係每次唔同,所以估佢唔到.顏色上飽和度同對比會無HUJI咁勁,但係用法上極為相似,所以你可以按個人喜好去揀,兩個APP拍出嚟懷舊感到超重!
免費復古攝影APP三:NOMO
如果想影相得嚟又有得玩嘅話不得不提NOMO!透過NOMO嘅小小視窗你可以捕捉你想拍下嘅畫面,但係喺NOMO呢度視窗就無得放大啦!
點解話有得影又有得玩?因為影完相之後你要自己「搖」返張相出嚟!佢模仿即影即有要揮動相紙相片先會浮現嘅現象,所以每次影完相你都要搖動電話,先會見到影出嚟嘅相.
影出嚟嘅相都會有即影即有相框同埋懷舊濾鏡,美美噠!
免費復古攝影APP四:CALLA
如果頭三個APP都滿足唔到你嘅,不妨試吓CALLA!CALLA嘅用法超簡單,只要按下拍攝按鈕就得啦!
影出嚟嘅相會帶有啡色tone,顏色比較深沉,對比同飽和度都唔高.
免費復古攝影APP五:SNOW
如果上面介紹嗰幾個復古相機APP都唔滿意嘅話,都仲有必殺技,就係全能嘅SNOW啦!唔講唔知SNOW依家有懷舊濾鏡嘅效果.
你選取咗呢個效果之後,版面就會直接跳去另一個視窗,喺呢個視窗拍照之後,你可以隨意選取任何一個懷舊效果.
每一個濾鏡同效果都極富懷舊咁,大部分更加模仿即影即有,所以會有白色相紙框.
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
位於金門嘅農林試驗所喺1951年成立,主要任務做係蔬菜,瓜果,觀賞植物,良種繁殖等等試驗研究,1997年後,轉型向自然生態同教育園區規劃,目的主要係想創造農業多角經營,導入觀光遊憩等等活動,提供教學同生態環境改善等等,呢到栽培咗好多農業產品,佔地面積大,仲可以賞花,賞鳥,係好多親子同樂嘅好去處.
金門農試所今次為咗研討會,體驗活動同集比合作推出禮品訂造,idea係想將農試所嘅蔬菜形象特色結合上去,所以揀咗做杯蓋.
農產品郁一郁!
本次設計特登將普通常見嘅農業產品化身為公仔嘅形象,得意嘅造型,可愛嘅表情,花生,芋頭,栗米,紅蘿蔔造型杯蓋就好似係套上玩偶裝嘅吉祥物一樣活靈活現咁喺矽膠杯蓋上面開屬於佢哋自己嘅田園party.
圖型原先嘅構想嚟自內部員工嘅自行創作,根據平面圖再畫成3D立體圖,除咗修改芋頭頭頂嘅顏色同增加花紋之外,再用集比專業嘅軟膠開模技術,兩個月就交到貨,四個款每個製作250個,一共1000個,半年內又加單500個.
支持在地農產品 杯蓋都可以講故仔
呢款”有故事嘅杯蓋”,除咗希望可以推廣在地嘅農產品之外,亦都希望可以令收到訂造杯蓋嘅人更加瞭解農產品嘅文化內涵.我哋除咗不負眾望咁完成任務之外,面對每位顧客嘅要求,集比都會盡全力達成每個企業心目中嘅禮品形象,提升品牌知名度!


text:
位於大埔嘅東昌街體育館將於八月十五日(星期一)起投入服務,係區內嘅第六個室內體育館! 新體育館位於東昌街25號大埔東昌街康體大樓地下及三樓,總面積約9400平方米,設施包括多用途主場,可用作兩個籃球場或兩個排球場或者八個羽毛球場,仲有兩個多用途活動室,兒童遊戲室及室內草地滾球場.健身室亦預計將於二零二三年初投入服務. 體育館開放時間為每日早上七時至晚上十一時,每月嘅第一同第三個星期四嘅上午九時至下午三時會暫停開放,進行定期保養....
大埔
依山傍水係大埔區嘅特色,唔少嘅單車徑同河濱走廊,仲有街坊小店.綠地比其他市區都多,假日投入大自然嘅好地方.
(香港)大埔打卡12米高巨兔,祈福湖放花燈+賞月遊覽小船
大埔LAKE HOUSE今年中秋又有新搞作~ 可以打卡12米高發光巨兔過中秋! 喺木橋可以同巨兔合照~ 餐廳仲有多個活動,包括湖邊許願放花燈祈福,坐上賞月遊覽小船~ 充實節目讓你中秋節都可以過得浪漫. 仲有多個夢幻打卡位~ Le Vow仲推出咗中秋限定menu,想同屋企人去食飯就記得提早預約啦~ 食物質素都唔錯,推介招牌釀蟹蓋,炸子雞同瑤柱蛋白炒飯. 招牌釀蟹蓋:蟹蓋足料,食到啖啖蟹肉,味道鮮美香濃. 炸子雞:皮脆肉嫩,點上少少淮鹽更加惹味. 瑤柱蛋白炒飯:炒飯粒粒分明,好香口. 活動詳情: 日期:9月2日至9月12日...
(香港)大埔新開度假風Cafe,必試焙茶卷蛋+打卡好去處
今次介紹呢間大埔新開Cafe,戶外座位好有度假feel,打卡一流! 地下鋪滿花磚,周圍滿佈植物~影相好靚! 室內空間簡約清新~ 食物有輕食及甜品~ 推介自家製焙茶卷蛋~假期去打卡,食返個甜品,飲杯嘢都幾chill~ E+cafe 懿咖啡 地址:大埔樟樹灘村2B號地舖...
(香港)大水坑至大尾篤街渡7月開航!經馬料水!去玩又多個選擇啦!
馬鞍山大水坑來往大尾篤街渡即將開通啦!運輸署早前接獲營辦商聲威實業申請街渡航線,近日就落實街渡會喺7月9日啟航,提供兩條航線來往大水坑至大尾篤同來往大水坑至馬料水! 沙田區議員鄭仲恒上周二仲喺社交平台表示,相約咗運輸署,康文署,渡輪承辦商同協辦團體,視察有關大水坑新街渡試航,要求有關部門加強留意乘客排隊嘅情況,避免影響海濱長廊嘅其他使用者. 海濱長廊為康文署管轄範圍,所以並未成為寵物共享公園,長廊中亦冇足夠寬度增設寵物通道,所以新渡輪服務並不接受寵物上船....
(香港)季節限定!IKEA榴蓮盛宴~D24榴槤燕麥新地筒/窩夫/Pancake!
在一眾「榴槤控」的熱切期待中,一年一度的榴槤甜品系列再度回歸IKEA. 除了自推出以來已大受歡迎的D24 榴槤燕麥奶新地,今年更徇眾要求加設追加榴槤肉選項,另外多款D24榴槤甜點將同步進駐讓港澳美食站及餐廳. D24榴槤燕麥奶新地筒. 特濃D24榴槤燕麥奶新地. D24榴槤芝士窩夫. D24 榴槤球(香港限定). D24 榴槤班戟. D24 榴槤千層蛋糕....
(香港)慈山寺洗滌心靈一日遊,郊遊好去處+預約攻略
返工日日喺office由早坐到晚,喺屋企又成日睇電話,生活煩悶,壓力大想放鬆下?咁去行下慈山寺啦~ 慈山寺建築借鑒盛唐建築之風格,環境清幽寧靜,入到去就感覺淨化心靈,節奏都慢落嚟,冇咁浮躁. 慈山寺中區沿主軸線依次為山門,彌勒殿及大雄寶殿,層層進深.彌勒殿兩側為鐘鼓樓,鐘樓下層為地藏殿. 寺廟每個角落都好靚,氛圍清淨莊嚴.遠離都市煩囂,放慢腳步感受呢份寧靜. 普門即觀音殿,為慈山寺第二大殿,高達70米觀音聖像神聖宏偉,法相慈悲莊嚴.右手持智慧寶珠——摩尼珠,左手持淨瓶, 施灑淨水....
(香港)隱世神秘樹屋!必影奇幻打卡位!
位於大埔靈顯法院入面嘅樹屋,靈顯法院由海法師於1953年師建立而成,而樹屋就係隱藏於小靈山(靈顯法院)入面,大家前往時候切勿大聲喧嘩,始終呢個地方係屬於寺廟擁有,切勿阻礙他人參拜.另外,小編都建議大家去嘅時候穿著長衫長褲,因為附近比較多樹木,蚊蟲都會非常多. 小靈山顯靈法院. 樹屋周邊全部都係樹木. 大家可以見到樹屋已經荒廢咗好耐,剩餘幾枝柱都被樹根緊緊包住,可想而知應該好多年了. 建議番大家都係企係呢啲位置影相打卡就好喇,另注意切勿亂拋垃圾,自己垃圾自己帶走,切勿破壞環境....
(香港)大埔仙人掌植物園!免費入場參觀,植物工作坊
大埔林村一個佔地3萬呎嘅植物空間,場地經過悉心擺設,從入門口至室內有好多個打卡位俾人影相. 場地超大,包括室內同戶外空間. 例如:門口嘅復古汽車,汽車前後都插滿鮮花,大家入門口前都可以係度影張相先! 大家行入啲就會見到入面幾個唔同位置都擺放唔同設計嘅張藤椅喺度. 呢個位又有啲唔同,張凳可以搖搖下~ 仲有個陳列櫃,擺晒啲植物出嚟,款款多肉植物都咁可愛,多肉愛好者一定要嚟參觀!大家如果想買都可以咨詢店主~ 不定期會有植物工作坊,教導市民種植和培育植物知識. 呢個位係戶外藤椅和超巨型仙人掌,大家可以帶埋寵物嚟一齊影番張....
(香港)大埔人氣小店花雕醉雞,足料高質+必配蝦籽撈麵
今次介紹呢間大埔小店,店內必試花雕醉雞,分量十足,雞肉嫩滑入味,好香酒味~ 醉雞全部都係用雞脾肉,所以唔駛驚下次食就冇雞脾~ 食落又香又滑,醉雞汁微苦得嚟帶甜味~ 配上蝦籽撈麵就最滿足啦~ 蝦籽都落得好多,滿佈一碟~麵嘅質感爽彈,配上大地魚湯,好鮮甜! 兩樣嘢加埋都只係五十幾蚊,都幾抵食! 許記麵家 地址:大埔翠樂街11號美豐花園8號地舖...
(香港)大埔新開希臘風Cafe, 必試鹹牛肉酸菜貝果+手沖咖啡
今次介紹呢間大埔新開Cafe~ 門口位好啱打卡~簡約得嚟又有特色~ 呢個位影相真係好IGable~ 食物主打輕食,加入咗地中海元素.推介Reuben Bagel(鹹牛肉酸菜貝果)~ Greek Boat Pizza Reuben Bagel 店內採用自家烘焙咖啡豆,手沖咖啡選擇都幾多~鐘意飲咖啡可以一試~ 除咗有多款手沖咖啡同輕食之外,另外亦設有多款手沖掛耳咖啡同埋罐裝咖啡. Coco Espresso 地址:大埔超級城C區1樓 587號鋪...
(香港)大埔老字號茶記 馳名煲仔飯!
大埔一間老字號茶記經常排長龍,皆因煲仔飯,腸粉同粥品都好出名~ 店內有超多款式嘅煲仔飯,有選擇困難都唔知點揀好啊! 公司臘味煲仔飯 餡料有臘腸,膶腸同臘肉,聞起已經超級香!!! 臘腸排骨煲仔飯 呢度嘅排骨幾好味,而且份量都幾多 窩蛋牛肉煲仔飯 肉餅裡面加咗蔥花,再配上雞蛋嚟食,一流 [instagram...
(香港)大埔小白鷺全新中菜廳!好有度假feel~高質點心
大埔小白鷺中心除咗有人氣打卡西餐廳,近日仲開咗全新嘅中菜廳,鐘意食中菜嘅你又多個選擇喇!望住湖景歎番個高質點心,不過小編建議大家嚟之前記得book位啊!大家嚟之前都可以要求揀定窗口位坐,食起上嚟個人都開心啲! 餐廳內部環境富麗堂皇,好似去咗外國咁,完全唔係一般中菜宮廷式或酒樓設計,融入歐式建築設計風格. 脆脆鮮蝦紅米腸,這係炸兩腸粉,上檯時依然保持外層腸粉皮軟滑,內裡保持酥脆口感. 田園蘿蔔酥,蘿蔔一絲絲都幾鮮甜,唔會有渣,而且底部加上芝麻做點綴,大家不妨一試. 竹炭叉燒包,外脆內軟,空氣感十足....
(香港)大埔田園風咖啡店!只開放星期六,日!
位於大埔汀角山寮路嘅咖啡店,由白色貨櫃改裝成人氣打卡咖啡店,店舖周圍種植多款植物,戶外檯凳位置就好多,不過要喺室內歎冷氣影相打卡就真係一位難求~只係得一個位!而且呢度只係開星期六日,所以奉勸大家如果都想過嚟chill下真係要早啲嚟排隊等位! 室內唯一一張餐檯,大家想坐喺度歎真係要提早嚟排頭位. 或者大家都可以揀呢張,戶外檯凳都一樣咁靚. 自家製蘋果批,呢度嘅蘋果批真係一定要試,酥皮帶有點焦糖香,內餡有滿滿嘅蘋果肉,帶有些少嘅肉桂香味. 千層蛋糕,口感同外形上都係不過不失,味道略顯有點淡....


text:
Olivais可分為Sul或Norte
今日想講下Olivais呢個區,豬爸個人覺得呢個區幾寫意.呢一區分南北兩個部份:Olivais Norte & Olivais Sul.有啲地圖就唔會分南北,只係得一個Olivais.但我睇呢種既Olivais應該係泛指Olivais Norte,而Olivais Sul就歸左去Marvila.
不同地鐵站連結
呢區係俾紅線既幾個地鐵站包圍住:由北面既Encarnação, Moscavide, Estação do Oriente, Cabo Ruivo同埋Olivais.而地鐵站Olivais本身位置,係響Olivais Sul既.豬爸對葡萄牙既分區,有時都會睇到有少少黑人問號❓☠
住宅區Apartment與獨立屋
呢區寫意在,佢北面有少少似香港既九龍塘,好住宅既區的感覺.而新型既apartment區T1要50萬歐起跳;有傳統既獨立屋區.如果唔係堅持要住海景獨立屋的話,呢區都未嘗唔係一個選擇.
獨立屋主要響Olivais Norte.Olivais Sul就相對好香港屋苑feel,有一個大型既Shopping Mall,有新樓盤,有醫院有學校.Olivais亦有公共資助型既房屋(似香港既居屋),呢一點大家亦要留意,因為之前都講過,💢做GV既朋友係唔可以買呢類型既物業既,睇樓時記得問清楚‼
Olivais區的優點
同Expo有啲似,呢區: 1. 部份物業有𨋢 2. 附近有大型購物中心 3. 地鐵沿線 4. 相對Expo冇咁旅遊化及商業化,易搵當地人長租 5. 有新有舊,豐儉由人
Olivais區要留意
要留意南邊相鄰既Chelas,呢區下次會講講,因為Chelas有間幾出名既工程學院,但Chelas南部既區份又相對......點講呢?本地人既評價,有少少似我地對公屋區既評價,所以要留意.但正因為係咁,所以留學生會租Chelas北部既樓或者Olivais Sul近大學既樓.
如果叫我評分Olivais會係
交通 ⭐⭐⭐⭐⭐ 歷史價值 ⭐住宅區想有乜歷史價值? 配套 ⭐⭐⭐⭐⭐ 商業價值 : ⭐⭐住宅區想有乜商業價值? 地段 ⭐⭐⭐⭐


text:
「網絡」
香港人經常講地產霸權,但係係網絡世界亦都有網絡霸權.如果講到數碼營銷嘅話,基本上絕大部份嘅公司都會投放廣告落谷歌同面書嚟兩間公司.如果係國內嘅話亦都唔係好多選擇,因為都係百度,阿里巴巴同騰訊.而除此之外就係一啲本地化嘅平台!由此可見,因為網上嘅生態圈圍繞著嚟啲公司嘅產品同平台發展,因而形成一個全球嘅網絡霸權!
「霸權」
雖然你問一啲年輕人上網會睇啲乜嘅時候,通常佢哋答嘅都唔係一啲我哋用緊嘅平台.只不過到最後佢哋用嗰啲平台都係屬於谷歌或者面書!所以好多數碼營銷嘅策略一定將大部份嘅資源投放喺嚟兩個平台.而係中國情況亦都一樣,只不過係中國嘅公司而已!當然係網絡世界都有一個週期,而到現時為止仲未有一間公司可以取代谷歌同面書.唔知幾時先至有新嘢,係時候要顛覆市場啦!
「策略」
網絡霸權同地產霸權都係一樣,啲嘢越嚟越強迫性.基本上你係無得反抗嘅能力,因為全世界嘅人都用緊佢嘅時侯,你無可能唔用.所以近年嘅廣告費越嚟越貴,比起幾年前真係增長咗唔少.當然有啲公司會話會暫停係呢兩間公司嘅平台上賣廣告,而其實係網絡世界係有好多唔同嘅營銷方法,有時唔一定靠賣廣告嘅.要有一個全面嘅數碼營銷策略先至係最緊要.
Also published on Medium.


text:
嚟到英國,食得最多嘅一定係fish & chips,但其實好多人都會慕名而嚟歎返個最傳統嘅英式下午茶.
英式下午茶(Afternoon Tea)來自維多利亞時期興起嘅一種上流社會的飲食習慣.當時英國人只食早餐及晚餐的習慣:早餐會較為豐富,而晚餐大約係8點開始,所以中間嘅時間會食點心,飲杯茶.據說當時一位好識享受生活的英國女爵安娜,每日都吩咐僕人係下午4點準備幾塊烤麵包 ,奶油以及茶,再聽著古典音樂,歎返個悠哉的下午.後來安娜女士亦都邀請咗佢啲朋友,afternoon tea就係嗰陣的上流社會流行起來.直到而家,afternoon tea已經有好多唔同嘅選擇,例如champagne afternoon tea,savory afternoon tea等.
傳統的英式下午茶必備:三明治,甜點,茶.而英式下午茶嘅 “茶”必須係紅茶,選擇包括伯爵茶(Earl Grey),大吉嶺(Darjeeling),錫蘭茶(Ceylon)等.至於點心就會放喺一個三層架,每層擺放點心嘅位置同食嘅先後次序都有分別:最底放係三文治,中間放英式鬆餅(scone),頂層放蛋糕同鮮果撻.由最底層食上去,再配埋一壺紅茶,真係無得輸!


text:
見到門口就少女心爆發,全部都係粉紅色!仲有窗口位,啱晒打卡啦! 室內每個角落都係打卡位! 坐窗口位除咗可以影到女神照,影食物都一流! ALL DAY BREAKFAST-首爾早晨:韓式嘅全日早餐,都幾特別! Excutive Set:炸豆腐配香辣番茄酸醬,素黑松露粉果,加州素肉扒配炸饅頭 細細份,可以當係下午茶!炸饅頭漢堡味道唔錯,適合素食人士! Long Black:口味清新,飲品會配上一粒核桃,幾得意. 餐廳有多款義式咖啡,茶類和特飲,主食還有飯類套餐可選擇!鐘意打卡,試新嘢嘅就唔好錯過啦! Trois Cafe...
IG打卡
(香港)零距離纜車咖啡店!仲有戶外小花園,鞦韆
今次推介去呢個Cafe非常特別,位於花園道纜車站側邊嘅咖啡店,仲可以零距離同纜車影相打卡,除咗室內位置之外,呢度仲有個花園仔可以俾大家坐. 咖啡店最佳打卡位,絕對係坐係窗邊,有纜車經過時候即刻影番張. 坐係窗邊食番個All day breakfast,仲配埋個龍蝦火腿忌廉通粉,真係超醒神. 菠蘿幻彩新地. 出邊個小花園仲擺放幾張座椅,仲有個小鞦韆都可以坐㗎. 玫瑰Latte同抹茶Latte都唔錯,大家都可以嗌嚟試下. 大家假日不妨都過嚟呢度放鬆下,同朋友嚟番個輕旅行~ Tram View Cafe 地址:半山䌫車徑2號地舖...


text:
「麻煩」
而家好多人都會怕麻煩,大部份嘅人都會諗多一事不如少一事.好多人都會講,理人咁多嘢做乜呀?顧掂你自己先啦!但係有時真係多一事不如少一事?或者就係你多事就會改變咗某啲事情.或者嗰一刻你會覺得算把啦,唔好理啦關自己咩嘢事,但係轉過頭你又諗理唔理好呢?當然無人可以迫你做多嗰少少,只係如果個個都自私自利嘅話,最終有機會影響返自己!
「多事」
如果你見到一啲唔啱嘅嘢,你會點做?例如你見到有人偷嘢,你會唔會去制止?如果你見到有人受傷,你會唔會打電話報警?其實好多人心入面都會有猶疑,不過有時唔係多唔多事嘅問題!因為如果會導致一啲更嚴重嘅事情發生,之後你先諗點解當初唔做多少少,如果做多少少或者可以改變個結果就已經太遲!其實到事情發生咗嘅之後會就已經太遲了.所以有時如果自己覺得件事係啱嘅話,多一事係真係好過少一事.
「要做」
好多人都會馬後炮話當初點點點,又或者事情發生咗之後先至話如果當初點點點.其實講咁多仲乜?講咁多都係無用,因為件事都已經已成定局!你怕麻煩,你怕多事,就係咁好多嘢無得返轉頭!有時就係做多個少少嘅分別.所以下次如果你覺得件事係啱嘅,真係唔好怕麻煩!仲有千祈唔好求任何回報,事關其實有啲嘢無回報都應該要做!好心有好報!
Also published on Medium.


text:
「齋講」
香港真係好多人只係將仁義道德掛係口邊,往往只係講就叻,做就難.而好多時有唔係當事人,亦都唔知道當時嘅實際情況就走出嚟指指點點,說三道四.老實講真係一個好唔負責任嘅行為!咁叻嘅話不如你去救啦!講到咁巴閉!做任何嘢都要顧及後果,好多嘢都真係唔可以逞強.尤其係一啲極端嘅環境,因為唔係你諗得咁簡單,話救人就救人.如果係咁嘅話就唔需要專業嘅救護人員啦!
「救人」
其實好多人都真係得個講字,永遠淨係講救人一命勝造七級浮屠!首先唔係自唔自私嘅問題或者道德嘅問題,而係如果一個人係一啲極端嘅環境嘅時候,佢有無能力去救人.如果無嘅話其實只係製造更多問題比其他人!佢選擇去唔救一個人係衡量過自己嘅能力,就好似有人遇溺而你唔識游水,明知跳落水到救唔到人,咁你仲跳唔跳落去救人?如果唔跳就係唔係見死不救?
「決定」
乜嘢叫做見死不救?就係你有能力去救人,而你只係眼白白咁企係度乜都唔做,就連打電話搵人幫手咁小事都唔做!但係一個女教師,無收過任何拯救嘅訓練,無任何救人嘅裝備,勉強去救人只會連自己嘅性命都賠上.因此佢哋無選擇去救人係衡量過當時嘅實際環境同情況,而唔係話見死不救!係,有時係好難取捨,但係咁嘅環境,即使真係幫人,恐怕到最後兩人都會喪失性命!
Also published on Medium.


text:
「槍械」
相信大家都有睇到新聞,係美國賭城拉斯維加斯發生歷來死傷最嚴重嘅槍擊案.因為現場正在進行音樂會,好多觀眾起初唔為意到係槍聲,直至啲音樂暫停之後,民眾開始慌忙走避.佢哋大部份走到附近嘅酒店同餐廳.警方接報後到達酒店,疏散酒店住客,不過上樓後發現槍手已經死亡,相信係自殺.而今次嘅慘劇導致五十九人喪生,超過五百人受傷.
「管制」
槍械其實係應該受到管制,而好多時都會聽到係外國有槍擊案發生.亦都因為咁好多慘劇都係因為槍械無受到管制而發生.其實係奧巴馬擔任美國總統嘅時候,佢不斷提出要規管槍械,只不過草案不斷被國會推翻.如果美國通過咗管制槍械嘅或者就唔會做成今次嘅慘劇!究竟幾時美國先至可以通過法案呢?乜嘢叫做唔係時候再次討論槍械管制?真係一分鐘都嫌多!
「點解」
究竟乜嘢人會開槍殺害平民?好明顯今次係有預謀嘅襲擊!一個兇徒竟然係一間酒店房入面有咁多支槍,根據報導案發現場發現二十三支槍,而槍手屋企仲有十九支!一個人點解需要咁多支槍呢?但係最大嘅問題係點解通過唔到條法案?原因係全國長槍協會係美國政治中最有影響力嘅利益團體之一,不僅僅因為該協會用於游說政客嘅資金投入很多,仲因為該協會與五百萬會員嘅緊密聯繫.
Also published on Medium.


text:
>
我面對嘅學生太多被現在嘅考試制度框框限制咗自己嘅思維,加上老師跟學生好似要做一啲無謂比拼: 你識計呢條,咁我又出深啲,深到全部人都唔識做,結果導致一來大部分學生學唔倒嘢;二來考試又失去分析學生學習進度嘅意義,個個對數學失晒興趣同埋話數學無用.
我講過,考試數學,純數學,應用數學係三碼子嘅事.如果淨係睇住考試問你嘅嘢,就話實際應用唔倒,所以數學無用,絕對係犯咗直線邏輯嘅謬誤.數學通常係一種工具,若果你非要看到佢應用層面不可,佢通常係會同其他範籌一起應用,例如搭上Computer Science 可以發展到AI ,Big Data 呢啲大名;配上Finance可以為期權,債券,人壽保險等定價;Natural Science就不用多提;就算唔係咁專業,細到好似摺紙手工Origami,都可以應用到數學嘅differential equation (後來呢個技術應用到太空科技上用來將太陽能板摺細)
今日係講下新興嘅比特幣(Bitcoin) 之類嘅奇怪嘢.
喺貨幣經濟學上嚟講,一種貨幣之所以能通用大概都係因為佢信得過,而信得過大概都真係有舊實物喺背後頂住,例如好耐以前美國實行過金本位制度就係美國有舊金幫手,貨幣同金有相應對等價值,咁就有人信啦.咁當然現代有更多玩法,例如香港聯繫匯率港元同美元綁死喺7.75~7.85兌1嘅比例,啲人信美元就等如信港元,亦有啲方法係綁一籃子貨幣,亦有其他做法.
咁啲人點解信得過比特幣呢啲電子嘢呢?不敢太班門弄斧,用BB入門理解就係佢有個加密系統記錄低人與人之間交易紀錄,基本上人手係唔可以自己刪改紀錄,否則個系統係會發現唔啱數的.亦即是話用得比特幣嘅人信就係信個加密系統,呢個系統係有如金一樣咁值錢.咁加密系統係點做架,講到加密學(Cryptography)就當然關數學嘅Number Theory事啦.Number Theory 嘅基礎就可以係簡單如 3x + 2y = 1,揾晒所有整數(x, y)嘅答案啦.
所以再話咩equation 無用呀,數學淨係加減乘除街市買菜有用呀之類,其實係因為你嘅生活圈子同埋認知俾個街市框死咗,而你由細至大又真係俾人洗咗腦,個思維永遠逗留喺分數,小數,百分數四則運算,果啲係小學topics嚟架,係時候進化啦!!!


text:
聖誕過咗,好快又新年,跟住又到農曆新年,然後到你生日,佢生日,乜乜紀念日,乜乜週年等等,總之每年都有好幾次送禮物嘅機會.收禮物嗰個會好開心,但其實送禮物畀人都好開心,見到對方真心鍾意你份禮物,更加會令你有種飄飄然嘅感覺.講起送禮物,有人鍾意送得意嘢;有人鍾意送實際嘢;有人鍾意送自己鍾意嘅嘢,以下10種禮物Giver,你屬於邊種?
- 實際型
哩類Giver最怕就係自己份禮物會阻到人,所以實實際際可以用就最好.
- 自我型
我鍾意你,你又鍾意我,所以我鍾意嘅嘢你都一定會鍾意.
- 提醒型
見你係地獄廚神,就會特登買本手殘女食譜畀你;見你減肥永遠都唔成功,就送運動用品畀你,務求提醒你一啲你已經唔記得/唔想記得嘅嘢.
- 無聊型
最鍾意送啲得啖笑嘅禮物,朋友收到1刻會可能會笑得好燦爛,之後佢就會開始煩惱點處置份禮物.
- 估你唔到型
SURPRISE!
- 二手型
都係環保型嘅,自己唔啱用,可能人哋啱用呢.
- 我有你都要有型
我哋係好朋友嚟㗎嘛,有好嘢冇理由唔同你分享啫?
- 愛心型
善良嘅你會放眼世界所有有需要嘅人,施比受更為有福,一於心意至上.
- DIY型
連幼稚園美勞都可以拎C嘅小編,特別羨慕有1雙巧手嘅朋友,就算只係簡簡單單整1張心意卡,都已經甚具收藏價值,更何況係啱你用嘅嘢?
- 完美型
花紙,絲帶,心意卡同埋份禮物係有襯過㗎!一定要 1 Set 咁送,缺一不可!
送禮物都係講心意,只要你有心,收嗰個一定會開心.佢係咩類型又咩所謂吖,最緊要都係大家識珍惜會送禮物畀對方嘅嗰位啫!


text:
「假期」
今次嘅假期我諗最興奮嘅係郭大少,因為佢一見到間酒店房個泳池就已經想衝落去游水.今次間酒店房其實都幾大,所以佢基本上可以好開心咁周圍爬,而最近佢好想自己行,所以佢要我哋拖住佢圍住間房不斷行.唔知係唔係心理作用,我同老婆都覺得每次佢去完旅行都好似長大咗.好啦放完假又要回歸現實,因為之後有排忙,真係放完假好似無放假咁.
「完結」
話咁快就去完五日四夜嘅蘇梅陽光與海灘之旅,真係好好彩,因為去之前一直睇天氣預測都係話會狂風雷暴,仲要落足五日!心諗有無咁黑仔呀,之前去沖繩已經落足五日雨搞到我哋基本上無游過水.今次蘇梅之旅真係玩好開心,因為每朝起身去食早餐,之後返房游水同食晏.食完又可以再游水曬太陽.不過開心嘅時間真係過得好快,希望可以好快再去渡假啦!
「專心」
今次旅行終於可以影到好多相,因為真係天氣太好,雖然大部份嘅時間都係酒店,但係好開心同老婆終於去到蘇梅渡假.放假嘅日子真係好少上網,基本上唔知香港發生緊啲乜嘢事.不過其實有時無得上網都唔係一件懷事,因為可以安安靜靜咁同老婆同郭大少去玩.但係一返到香港就要處理一大堆累積落嚟嘅工作.不過唔緊要啦,因為去旅行真係好開心嘅!
Also published on Medium.


text:
來至中歐的爽朗男人?|簡單直接滿足你嘅耳朵
講起嚟歐洲嘅斯洛伐克,你會諗起啲乜嘢?木偶?陶瓷?今日店長會介紹一樣來自斯洛伐克嘅手工藝品 - Dowina 木結他.Puella 係 Dowina 入門手工結他,即使係呢個等級,佢哋係聲音調整同造工上花咗好多心思,所以出嚟嘅感覺非常有特色.就等店長我比3大原因你,等 Puella Carry 你嘅結他入門彈唱之路!
木如其名?| Dolomite 爆發力驚人
一支需要伴奏嘅木結他當然需要足夠嘅音量啦!一般比較經濟啲嘅木結他通常有個問題就係比較細聲.除咗作為觀眾嘅聽感問題之外,其實音量足夠嘅結他都同時容易反映使用者彈奏嘅音色,從而令到初學者更快掌握自己不足.
Dowina Pullea D 用上 Dolomite Spruce,再加上大桶身,係細室內環境幾乎唔需要開 Amp 已經夠聲,背板用上 Laminated Sapele,佢比起一般桃花心木嚟得更通透,中高音更加突出,等成支琴聽落好爽好精神.
白到反光|純樸嘅外觀非常討喜
外表方面,店長我只有一個評語,好白!Dolomite Spruce 其實係歐洲雲杉嘅一種,而呢種木材出名夠曬白!如果夠好彩,仲會有機會遇到熊抓紋,令支結他有番啲貴氣係度,非常獨一無二.佢上面仲有一層薄嘅塗層,用嚟保護個面板.如果你係鍾意好 Raw ,鍾意摸木嘅朋友們,呢支咁靚仔嘅木結他一定會係你杯茶!
性價比極高|4500 蚊歐洲琴只在峰弦專門店!
一般呢個價位嘅好多都係來自內地嘅工廠,但係 Dowina 呢間歐洲琴非常有誠意,所有原材料都係斯洛伐克度挑選,保證佢有一定嘅音量同通透度,非常適合需要伴奏同用 Pick 嚟掃和弦嘅結他手.Dowina 非常有心,佢哋知道香港天氣比較潮濕,所以下弦枕嘅設計擁有一定嘅深度,有更大嘅調整同 Setup 空間.單單係呢啲細節,已經令到越嚟越多嘅入門彈唱者追捧!
.Pro 會員更加享有 9 折優惠,峰弦結他專門店更有現貨,歡迎點擊 Whatsapp 聯絡我們連結更多.如果聽下支琴嘅聲音的話,可以參考下由峰弦導師 呀 yo 所彈奏嘅銀河修理,同埋店長彈嘅呢首 - 周興哲 終於了解自由嘅 Fingerstyle.


text:
澳門12T巴士
澳門12T巴士,舊時叫12X,係一條由澳巴做緊,由亞馬喇前地來回外港碼頭嘅循環巴士線.
背景[編輯]
12X[編輯]
2011年11月15號,澳門舉行格蘭披治大賽車期間,外港客運碼頭附近實施臨時交通措施,原本行經外港碼頭嘅巴士線全部改道唔再停「外港碼頭」站,交通事務局為咗紓緩外港碼一帶的交通壓力,響原有嘅31號接駁外港碼頭專線,再開多兩條接駁外港碼頭專線,分別係12X同28CX,而呢條線就畀咗澳巴嚟做[1].
2018年4月16號,交通事務局召開記者會,公佈巴士加價同回應4月15號嘅氹仔嘉樂庇總督馬路巴士奪命交通意外,會上交通事務局局長林衍新局先公佈會響4月21號澳門所有公共巴士統一收六蚊葡幣,用澳門通拍卡畀錢就分普通線同快線收費,普通線收三蚊葡幣而快線就收四蚊,餘額由政府補貼,學生卡就響澳門通嘅價錢上再半價,老人同殘疾人士免費,將原本傾好嘅分澳門居民澳門通同普通澳門通收費(普通澳門通重有補助不過補少啲),學生寒暑假期間取消優惠,老人同殘疾人士卡朝早同晏晝繁忙時間取消優惠(唔想老人同殘疾人士同返工啲人逼車)嘅全部內容唔實行,又將六十分鐘入面補差價由澳門線轉氹仔線嘅轉乘安排取消,澳門線轉氹仔線同澳門線轉澳門線轉乘時間一樣四十五分鐘,轉路環線就保留六十分鐘轉乘時間,林衍新話加價係基於澳門巴士好多年都冇加價(同樣理由已經響早排交通事務局服務費,鎖轆費,分階段調整咪錶收費用過),同埋佢嘅局預算冇加,但係補貼巴士公司嘅錢就不停噉加,所以點都要加,重話加幅比2008年巴士加價幅度細,調整幅度相對溫和,被人批評交通事務局冇經過大多數民意支持就霸王硬上弓話加就加夾硬嚟,2008年巴士雖然加價,但係當年第一任交通事務局局長汪雲為咗吸引多啲人搭巴士支持綠色出行,第一次推出澳門通拍卡有補貼,變相減咗價,但係由於冇區分澳門居民同遊客,所以交通事務局補貼費用年年上升,惹嚟澳門市民反感,要求區分收費,但今次方案諮詢嗰陣有提到,但冇實行[2][3].
12T[編輯]
2018年4月21號,澳門巴士票價調整,呢條線嘅收費亦跟住調整:全程收費係六蚊葡幣,唔再分區收費,只分X尾係快線,用澳門通畀錢要畀多一蚊葡幣,由於呢條線唔係快線同埋係特別活動先開辦,而且免費,所以將呢條線由12X改冧巴做12T.
用車[編輯]
走線[編輯]
車費[編輯]
免費.
服務[編輯]
停站[編輯]
攷[編輯]
睇埋[編輯]
拎[編輯]
- (繁體中文)澳門公共汽車有限公司


text:
「公司」
不論一間公司係大定細都好,其實都係一個金字塔!而慢慢每個打工仔都會發現自己可以向上游嘅空間會越嚟越細.嚟個係一個無可避免嘅現實,只不過大部份嘅打工仔都依然希望有晉升嘅機會.只不過越接近金字塔頂,所需要嘅能力係有啲唔同,因為所兼顧嘅嘢再唔係一板一眼嘅功夫.當然每個老闆嘅要求都唔同,而有啲員工以為自己做得夠耐,晉升嘅機會會比起講入公司嘅高.只不過嚟個係一個一廂情願嘅諗法!
「上位」
作為一個打工仔,當然就希望升職加薪.唔同人會用唔同嘅方法上位,但係要具備乜嘢條件先至可以上位?有啲人認為死做爛做,老闆要佢做嘅全部都照做.有啲人就走精面,不斷奉承老闆希望有日得到回報.有啲人樣樣親力親為,覺得自己永遠做得好過人哋.有啲人就有功自己拎有彩自己攞,有鑊就卸俾人.而以上通通都唔係一個合資格嘅領導者,咁又邊度有得上位呢?
「機會」
當然自己係打工嘅生涯入面都希望不斷有晉升嘅機會,而係每一個階段所學到嘅嘢都會有少少唔同.要由一個平平無奇嘅員工,慢慢變成管理層嘅職位當中最重要嘅一個條件就係識得放手.與此同時一間公司或者部門嘅成功唔係單靠一個人嘅力量,而係一整個團體嘅力量.如果要服眾就嘅話,當然就係要齊上齊落,有事嘅話唔係淨係識得卸膊.而大部份嘅老闆都係係需要一個有能力去帶領團隊嘅人,同解決問題嘅人!咁你上位嘅機會或者會比其他人多少少.
Also published on Medium.


text:
搬咗嚟深水埗住成個星期,終於叫做差唔多執好屋企可以放假去嘆番吓,今日就先嚟呢度叫「添好運點心專門店」嘆番一盅兩件啦!
我晨早一起身就建議話不如去附近呢間點心專門店試吓
但係我知成日都好多人排隊所以就一支箭刷牙洗面就落去拎飛先
未去到門口已經見到好似排隊買新iPhone咁企哂踎哂喺門口
我梗係快快手去門口呀姐面前拎番張飛先
拎到個number係168,飛就叫到158
因為好多都係2個嚟(我要4個位枱),所以等咗15分鐘度就到我
不過呢度要齊哂人先至俾入去
就算我隔離有個人佢話其他人行緊過嚟都冇面俾
呀姐話「行緊過嚟即係未齊啦」跟住就嗌另一張枱入
冇辦法因為人哋真係唔憂做,見到好多人係一個個Gip拉住入去食
勁做遊客生意,反而Local人佔少數
冇計啦!香港人都唔鍾意排隊,見到咁多人即閃
我同呀姐講話未齊人,可以一陣間齊人再話佢知就有得入
咁我就拎住張點心紙Tick住先(有好多筆喺度唔駛驚冇筆)
雖然佢點心紙有d點心打咗粒星星係側邊
但係打星嗰d點心都唔係Openrice推介嗰d
所以覺得有少少好似會中伏嘅感覺就冇揀到
坐喺度等等吓之際望去門口
原來佢來頭真係好巴閉!
連續幾年米芝蓮指南推介(心諗是咪真係咁勁先)
但係我見佢嘅價錢又唔算好貴喎
其實如果齊人的話同埋早少少應該唔駛等好耐
但係過咗十點半之後就越嚟越多人
差唔多十一點佢哋嚟到啦
我同呀姐講番168號齊人跟住唔駛1分鐘就入得啦
我哋坐咗張四人枱(唔記得影室內環境)
有冷氣,頗懷舊裝修,坐得唔算舒服仲幾迫
呢度茶錢不分年齡位位$2
但係茶冇得揀,唔駛諗住有鐵觀音定水仙
全部一式一樣都係好似茶餐廳你一坐低送嚟個杯食筷茶
不過嘢食上得好快(可能因為人流快卦,所以我估廚房一路做樓面一路出點心)
唔知有意無意首先嚟咗個酥皮焗叉燒包做頭盤
拎上手熱呼呼,外面脆卜卜,裡面叉燒熱辣辣!10分我俾9分!
之後就嚟咗籠蝦餃,合格之作,仲有d鹹!
勝在皮係實正,唔會一夾就爛
蝦都算大大隻,唔會混水摸魚落埋d蝦膠充大粒
呢個豬潤燒賣掂,塊豬潤真係用紹興酒醃過嚟
食入口真係連口都聞到香味,但係下面舊肉就平平冇奇!
輪到呢個古法糯米雞
個個話嚟親都要叫
我專登夾開俾大家睇
如果有食開一定知道食親糯米雞對筷子一夾落去就黐住哂d糯米
但係呢個糯米雞真係食得出新鮮,糯米好爽
裡面唔會好似大家樂咁放隻雞翼喺度咁唔正宗(不過都食慣咗幾好食)
有大大隻冬菇同新鮮雞肉同臘腸!
仲有一個驚喜就係潤腸
雖然唔大條,只係一細楷!但係一食落去就知道唔係揸流撻!
10分我俾滿分!
跟住嚟個鳳爪排骨飯,冇咩特別
純綷Hysan鍾意食所以嗌俾佢食!
仲有個齋腸(拉布腸)
佢係滑,不過好多地方都做到,所以唔算特別!
呀劍評語: 好唔好食見人見致,老實講「唔好食」一定唔輪到佢,但係你話佢特別好食又唔見得上,不過以我食糯米雞咁有經驗嚟講真係算唔錯,其他仲有酥皮焗叉燒包同豬潤燒賣好食!
添好運點心專門店 簡介
地址
深水埗福榮街9-11號地舖
電話
2788 1226
營業時間
星期一至五: 10:00-22:00
星期六至日: 09:00-22:00
招牌菜
古法糯米雞 / 布拉腸粉 / 杞子桂花糕 / 晶瑩鮮蝦餃 / 酥皮焗叉燒包


text:
《Pokemon Go多次錯判 營運面臨的巨大危機》
文:Dixon Cheung
作為一位遊戲設計師,Pokemon Go呢款遊戲已經唔再係玩與唔玩嘅抉擇,而係冇得唔研究嘅功課.結果玩咗10日之後,我越來越發現呢個遊戲嘅處境嚴峻.尤其最近一次嘅update,Niantic幾個改動令好多人好嬲.點解會突然作出咁嘅改動?可能問題其實係來自一d早於開發遊戲初期已經埋藏咗嘅錯誤決定.
— 腳板系統慘遭刪除 —
根據Niantic最初發表嘅資料,Pokemon Go原先嘅玩法應該係想用GPS話俾玩家知附近有咩Pokemon,距離以及方向大概喺邊,等玩家唔需要盲目靠運氣.可惜自遊戲推出以來,好多地區嘅玩家都話個腳印系統唔work.如果小問題的話,通常開發商都會執一下bug,更新一下就可以解決.但Niantic今次update竟然唔係執bug,而係索性將個腳印系統攞走咗…. 咁嘅可能性有三個,一係就個功能要大維修,一係就處理唔到問題要重新搵個新方法(會郁動到遊戲核心).兩者都係應該開發時候已經知道嘅Technical問題,點解會而家先嚟反應?至於第三個可能性係,將雷達抽出嚟,當限時道具俾人用真錢買.咁即係暗示,官方覺得賺Pokeball同Lure都未夠,要連遊戲核心之一都要拆嚟賣錢…. 點解會咁?
— 提高難度延遲死期 —
另外,Pokemon Go最近突然大幅調高捉小精靈嘅難易度.一隻10CP嘅小精靈都可以爆開Pokeball幾次,呢個舉動暗示咗Niantic錯誤估計玩家消耗content嘅速度.響未有新content嘅情況下,調高難易度嚟減慢玩家進度,響MMORPG上係經常都可以見到.呢種做法響早年嘅《World of Warcraft》更加係相當有名.作為一間同Blizzard一樣位於美國嘅公司,Niantic唔可能唔知道調高難易度呢個舉動會引嚟玩家鼓譟.但點解明知會出事都依然要孤注一擲?
上面兩個問題,其實答案都係同一個.「錯判市場反應,冇擺放適當嘅資源落個project度.」當羊毛長在羊身上,低估需要嘅資源之後,唯一解決方法就係開源(拆嘢出來做In-App)以及節流(加強難度).
— 成也品牌敗也品牌 —
Pokemon係世上號召力最強嘅3大IP之一(其餘嘅係Disney同Marvel)同IP代理傾過合作嘅人都知道,絕大部份IP持有人所講嘅「合作」同「投資」,只係表示佢願意俾佢個IP你使用(甚至只係收平D).對於開發者嚟講,冇真金白銀投放開發嘅「合作」,開發費用就變咗要由開發者自己墊支出黎.所以站於開發者嘅立場嚟講,同IP合作其實就係賭究竟出黎件事有冇錢分.好多時候開發者為咗降低風險,唔想額外投資太多公司嘅資源落個project度,只係盡量用現有嘅嘢,等個產品出黎有咗效果之後先再諗下一步.我個人當然唔會知道任天堂,Pokemon以及Niantic嘅合作協議內容,但從各種跡象估計,實在好難令人唔諗起IP合作嘅陷阱.
從Niantic一開始要封地區續步開放遊戲,到而家技術出問題嘅後知後覺,再到唔夠content用而要調高難度.一切都暗示Niantic錯誤估計呢個遊戲所需要嘅資源.假若Pokemon Company同任天堂無法突破傳統IP持有者嘅思維,加上Niantic無及時投放適當嘅資源,呢個史上冒起得最快嘅遊戲,好容易會變成史上最快爆破嘅泡沫.
而家時間係Pokemon Go最大嘅敵人.究竟Niantic而家再擺資源落嚟個遊戲,後加嘅content同遊戲核心嘅問題趕唔趕得上玩家棄game嘅速度?大家拭目以待啦.


text:
-
荷蘭豆嘅發音發音人 feudgen (男,來自香港) 男,來自香港發音人 feudgen
User information
Follow
1票 好 毋好
添加到喜愛嘅發音裡肚
下載報告
-
荷蘭豆嘅發音發音人 Sab15 (女,來自香港) 女,來自香港發音人 Sab15
1票 好 毋好
添加到喜愛嘅發音裡肚
下載報告
-
荷蘭豆嘅發音發音人 lau0wing (男,來自中國) 男,來自中國發音人 lau0wing
User information
Follow
0票 好 毋好
添加到喜愛嘅發音裡肚
下載報告
-
荷蘭豆嘅發音發音人 ilovecantonese (男,來自香港) 男,來自香港發音人 ilovecantonese
User information
Follow
0票 好 毋好
添加到喜愛嘅發音裡肚
下載報告
-
荷蘭豆嘅發音發音人 daudau (女,來自香港) 女,來自香港發音人 daudau
User information
Follow
0票 好 毋好
添加到喜愛嘅發音裡肚
下載報告
-
荷蘭豆嘅發音發音人 vaniceli (女,來自香港) 女,來自香港發音人 vaniceli
User information
Follow
0票 好 毋好
添加到喜愛嘅發音裡肚
下載報告
-
荷蘭豆嘅發音發音人 tsuiyuk (女,來自中國) 女,來自中國發音人 tsuiyuk
User information
Follow
0票 好 毋好
添加到喜愛嘅發音裡肚
下載報告


text:
每當臨近測驗考試,相信唔少同學都會好頭痕邊到有溫書好去處,其實每個溫書地方都各有特色以及優缺點,揀選一個合適嘅溫書地方,溫書效率定必大大提高!AfterSchool
為大家介紹全港唔同嘅溫書好去處,由屋企,圖書館自修室,溫書Cafe 到新型樓上自修室,務求幫大家搵到最適合自己嘅溫書/工作空間!
圖片來源:Pixabay
雖然自修室環境寧靜,適合同學集中精神專心溫書.但如果同學覺得喺自修室環境太過安靜,覺得壓力好大嘅話,相信喺cafe溫書會更加適合你!
Cafe 嘅氣氛相對輕鬆,自由,仲可以一邊飲住咖啡食住蛋糕一邊溫書𠻹!就算約埋一兩個朋友一齊溫書,間唔中討論課題都唔怕俾人投訴(當然唔好太大聲~).
現時市面上較受同學歡迎嘅連鎖咖啡廳分別有 Starbucks 同埋 Pacific Coffee.前者較容易滿座,顧客可以憑單據上嘅密碼享用無限時嘅 WiFi;而後者嘅 WiFi 則只有 20 分鐘時間,但滿座情況不常見.
不過等小編介紹啲更正嘅地方畀大家!唔知你有冇停過 Coffee Academics 呢?Coffee Academics 喺全港設有十三間分店(銅鑼灣,尖沙咀,九龍塘等等),啲環境都幾好㗎!
除咗連鎖 Coffee Shop,港九新界都有唔少小型 Cafe 畀大家溫書喎,小編今日就精選咗幾間 Cafe 畀大家作參考〜
- 銅鑼灣:Desk One溫室,Moment
- 堅尼地城:Ethos
- 深水埗:Dog99 Coffee(通宵24小時營業)
- 旺角:神經餵飼
- 佐敦:Cafe Rovel
- 油麻地:Kubrick
- 觀塘:木讀 Wooder Space
- 大圍/沙田:屋子空間,Whitewood Coffee
- 天水圍:博愛Cafe
- 荃灣:咖啡賞館
- 元朗:ACCRO COffee
以下係小編喺 Cafe 溫書心得,可以幫助同學溫習更有效率:
貼士1: 揀人流少時間先去 Cafe
同學亦應該儘量揀人流較少嘅時間先去 Cafe 溫書,一來喺安靜少人嘅環境下可以專心溫書,二來亦唔會因為繁忙時間而被趕走.
貼士2: 唔好食太飽
小編都明白美食當前好吸引,但記得去 Cafe 溫書唔好食得太飽,以免飯氣攻心集中唔到精神溫書!溫書溫到有啲攰嘅時候可以食咩好呢?除咗飲咖啡提神之外,建議同學可以喺 Cafe 揀啲有雞蛋嘅食物,提供到能量之餘亦有助提神嘅效果.
圖片來源:unsplash
雖然 Cafe 可以一邊飲咖啡一邊溫書,但喺 Cafe 逗留得太耐又驚被人望望下咁,而且 Cafe 原意唔係畀學生溫書,所以未必有完善嘅設施配套.例如張枱太細放唔到太多筆記,WiFi 有設時限,搞到啲溫書時間變得好倉促......
如果同學想有個闊啲嘅溫書地方,但同時又可以長坐嘅話,相信樓上自修室會更適合你.
近年新興嘅樓上自修室專為學生溫習而設,自修室內會提供無限 Wifi,獨立充電位,影印同掃瞄服務,當然仲有必備嘅零食飲品,有啲樓上自修室仲會有手沖咖啡飲𠻹!
樓上自修室店內主要分為幾個區,例如有私人會議室,共享空間,靜音自修區等等,想幾個朋友研究課題又得,想自己一個靜靜地溫書都得.而且相比圖書館自修室,樓上自修室採光優良,環境闊落環境清靜,令到整體氣氛放鬆冇咁大壓力,絕對幫到一班想喺自修室專心溫書嘅同學!
現時市面上比較出名分別有 focus, My Base, Deskone, Apsire Upper Room, Andotherspace.
focus 位於旺角彌敦道,同油麻地地鐵站只有 1 分鐘嘅步行距離,所以非常方便 !!!
focus 可以話係旺角鬧市入面嘅一點寧靜.呢個共享空間為大家提供咗一個靜靜哋嘅地方,集中工作,自修,又或者放鬆休息下.
小編自己覺得 focus 場地設計都幾特別.呢個自修室主要分為 Immerse Zone (獨立座位配合高私隱度嘅間隔設計,可以專注溫習),Imagine Lounge (畀大家享受自然光嘅靠窗座位),Hot Desk (適合 2 - 4 人的工作及學習交流)同埋 Meeting Room,成個地方啲都幾有 feel~
佢有基本嘅設施同服務,例如會提供免費小食,飲品,咖啡同埋收費打印服務.
話說小編發現到佢哋有學生優惠,而且學生全日收費都只係 $115.(如果大家勤力嘅話,計返條數其實唔使 $10 一個鐘,非常適合需要集中溫書嘅同學仔!)
另外,如果你係打算長期喺自修室作戰,其實佢哋有 5-day Pass
同 Monthly Pass
計劃,再加埋學生優惠
,咁就抵上加抵!非常推介!(詳情可以去 focus
官網睇睇)
小貼士:如果想用學生優惠,大家要先去下面呢條 link book 時間.到時去 focus 嗰陣,show 封 confirmation email 畀啲 staff 睇,順便講埋自己想用「學生全日優惠」就 ok 㗎啦!
My Base 位於旺角,位置方便之餘空間亦寬敞舒適
,有共享工作桌,會議室並且有多款座位空間選擇!My Base 間唔中亦有舉辦 workshop,可以約埋三五知己去整吓手工藝.場內收費$98/三小時,或可逗留全日$135,亦有月票計劃,詳請可以去My Base
官網詳閱.
Deskone 位於銅鑼灣,旺角以及荃灣
,分別都有大約1,400呎嘅共享空間,店內有提供影印服務,充電位,零食區等等基本服務.Deskone場地主要分為 Reading Lounge, Quiet Focus Zone, Private Room,方便唔同用家嘅需要.場地以時租,日租和月租計算,最低消費一小時 $44,平日的收費三小時的價錢是 $88,1天則是 $128,亦設有平日三小時券,平日全日券以及月費計畫,詳請可以去Deskone
官網詳閱.
Apsire Upper Room 位於炮台山
,同樣設有獨立溫習空間以及共享空間,場內除咗提供基本 WiFi 以及充電插座服務外,亦有提供養生湯水,精品花茶咖啡.Aspire Upper Room 亦定期舉辨活動,例如有大專生 Mentorship 計劃等等.收費方式分別有 Credits 收費(Credits Plan)或 按月收費(Monthly Plan),詳請可以去 Apsire Upper Room
官網詳閱.
Andotherspace 位於中環,場內分為五個區域,靜音區,休閒區,會議室等等.服務亦同以上查上自修室相若,收費方面有按每小時,每三小時,每日,每月計,學生亦有優惠
.詳請可以去 Andotherspace
官網詳閱.
圖片來源:香港特別行政區新聞公報
若然覺得喺屋企容易分心,無法專注溫書,小編建議同學可以選擇到附近嘅公共圖書館自修室
溫習.環境安靜而且充滿學習氛圍,絕對係一個可以專心溫書嘅地方.同學亦可以免費享用政府嘅 WiFi 以及一個小型嘅工作空間,相當符合經濟效益.不過提提大家每年一到 DSE 或考試嘅季節,各自修室門前定必大排長龍,同學記得要早啲起身排隊等位,雖然溫書時間相對上較少彈性,但亦係一個強迫自己早啲起身溫書嘅方法.
若同學係應屆中學文憑試考生嘅話,不妨等年頭嘅時候申請「學生自修室考試期間入座證」.喺每年嘅三月初至五月初,亦即係各 DSE 考生分秒必爭之時,同學只要喺各入座時段前準時到達,即可憑證 skip-the-line 直接入座,慳翻唔少寶貴時間.
以下係小編嘅自修室溫書心得,可以幫助同學溫習更有效率:
貼士1: 遠離電子產品
雖然自修室有免費 WiFi,但同學唔可以因為咁而去打機,碌 IG,睇片,否則會嘥哂溫書時間,大大降低學習效率.同學喺自修室溫習期間應該將電話關機或者調至飛行模式,專心溫書,直至小休時間先玩 10 分鐘電話.
貼士2: 早啲去霸位 + 帶齊所需物品
霸個靚位置溫書人都精神啲!如果想搵到有海景位,窗邊位,單人位呢啲靚位,記得要盡早出發去霸位唔係就會畀人坐咗㗎啦.同埋計劃咗去自修室溫書,記得前一日要 check 清楚自己有冇帶齊溫書要用嘅嘢,萬一帶漏文具,筆記,Past Paper 到時溫唔到書就唔好啦.
圖片來源:Pixabay
雖然公共圖書館嘅自修室配套完善,一向係不少同學溫書地方嘅首選,但考慮到某啲同學嘅屋企同自修室嘅距離較遠,同學可以考慮去設有自修室嘅大型社區中心丶青年中心或者係青年廣場,慳翻排隊同埋搭車嘅時間.而且大型社區中心滿座嘅情況較少見,同學唔洗擔心要趕住搭車出去自修室排隊,週末亦可以瞓晏少少先再去社區中心自修室溫習,溫書時間更加彈性之餘仲可以享有舒適空曠嘅學習空間.
圖片來源:Pixabay
出去以上地方溫書,每次溫書之前都要拎一大堆書丶補習筆記同埋文具出嚟「擺陣」,因為所需嘅物品實在太多.但若然同學屋企有一個寧靜舒適嘅私人空間溫書,其實留係屋企溫書都係一個唔錯嘅選擇.一來可以慳翻去圖書館自修室,cafe 嘅行路或搭車時間;二來溫書時間亦更加有彈性,三來屋企有水有糧食,有 WiFi,唔驚肚餓同上唔到網.所以屋企都係其中一個溫習好去處.
唔少同學都會擔心喺屋企容易分心,以下係小編在家溫書嘅小心得,幫你更有效率地溫書:
貼士1: 制定溫習時間表
制定時間表係幫自己好好規劃溫書嘅時間
.譬如暑假逢星期一溫中文科,朝早溫 12 篇範文,食完 lunch 就作文同溫綜合能力,然後食晚飯休息.同學應該每一日溫唔同嘅科目,咁就可以平均分配每一科嘅溫習時間.另外休息時間都好重要,溫習時間太長會令到專注力下降,有一段短暫嘅休息時間都可以令溫習效率提高.但同學應記住休息時間不宜過長,否則會變得懶散,提唔起精神繼續溫習.想知點樣規劃一個好嘅備戰溫書時間表?大家不妨入嚟睇下《(DSE溫習時間表)中六備戰時間管理 Time Management 攻略
》啦!
貼士2: 避免喺房間溫書
喺屋企溫書最大誘惑就係屋企張床,當溫到有啲攰,見到張床就想瞓覺,點知一起身就已經係夜晚,咁就白白嘥咗同學寶貴嘅溫習時間. 所以千祈唔可以喺睡房溫書!
揀完溫習地方,下一步就可以諗下點樣提升學習效率,想掌握一招可以輕鬆Double學習效率嘅方法就入嚟呢度
喇!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
色日放送:同事三分親 隨時搞搞震
好多打工仔與同事相處嘅時間分分鐘仲多過屋企人,所以關係可以話相當親切.而喺日本AV作品中,一眾男女同事嘅關係更係好到不得了,隨時隨地喺辦公室上演肉搏戰,真係親密過同自己嘅伴侶呀!
樂在車廂中
由Ideapocket推出嘅《癡女美人同事與我一起坐商務車》,講述中年大叔吉川每日都要揸車為公司將文件送遞到不同地方,最近就多咗一個幫手,就係年輕貌美嘅OL岬奈奈美喇!吉川做事態度認真,令奈奈美對佢心生愛慕,不過佢一啲都唔怕醜,一有機會就主動挑逗對方,更趁揸車去到僻靜嘅地方時撩玩車震!雖然吉川已經結咗婚,但係面對發姣又主動嘅奈奈美完全唔抗拒,除咗車震之外,有時亦會乘外出之便,兩人去爆房偷情,每日返工都不知過得幾快活!
嗒盡全公司
同樣由Ideapocket出品嘅《勤務中,專嗒同事的女子社員》中,櫻空桃呢位巨乳美人表面上係一位斯文大方嘅OL,但其實骨子裏絕對係一位超級大淫娃,只要發現有男同事獨處工作,佢就會借啲意上前酥胸半露,然後再主動勾引對方開波!雜物房,茶水間,男廁等統統都係佢獵男嘅好地方,另外留低加班嘅男同事亦難逃過阿妹嘅魔爪,趁對方埋頭苦幹之際,就殺佢一個措手不及,突然施以手口刺激,繼而強迫對方嚟個辦公室激戰!
慾火失控
喺片廠本中推出嘅《戀人未滿女性友人亂性相部屋NTR》入面,美谷朱里同男同事武田被公司派去出差傾生意,由於洽談過程太長,搞到趕唔切搭尾班車,所以兩人決定租住酒店共度一宵.入到房後,朱里飲過武田畀佢嘅飲品後就漸漸覺得渾身火燙,加上武田上下其手挑逗更加慾火失控,主動對武田又攬又錫,繼而瘋狂騎乘一番.而武田同朱里激戰完一次又一次依然雄風強勁,搞到阿妹連男朋友都忘記埋,沉醉於享受高潮快感之中.事實上,杯飲品當然係有問題啦,就係被武田混入咗催情劑喇!
專家評語
代號:神仙乙
年資:26年
活躍地點:先達中心
簡評:本仙一向贊成與同事搞好關係,但係就千祈唔好亂搞男女關係,因為一出事分分鐘會打爛個飯碗,所以不如睇日本AV嘅色慾辦公室系列好過喇!喺3部作品中,本仙最鍾意櫻空桃主演嘅《勤務中,專嗒同事的女子社員》,因為桃妹又索又好身材,身材纖巧又大波,真係頂呱呱!佢今次仲玩盡辦公室每個角落,有時會偷偷喺暗角同男同事激戰,有時亦會明目張膽喺辦公室同會議室交歡,相當精彩!
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
「生意」
做生意好多時候都係要睇時機,就好似以前珍珠奶茶,好多人見到好多人飲,之後就開到一街都係,但係市場係會飽和.所以通常賺到錢嘅都係第一水開舖嘅人,之後所謂嘅加盟店其實相對嘅賺錢能力會低咗.所以好多時做生意都真係好睇時機,因為如果錯過咗機會嘅話,分分鐘最後蝕錢收場.就好似好多人因為今年嘅亦稱而去投資開廠做口罩.
「時機」
因為年初武漢肺炎嘅關係,亦都因為咁啱遇著農曆新年,所以導致全球嘅口罩短缺,甚至乎好多國家之後要禁止出口.好多人見到咁嘅情況就開始去搵生產口罩嘅機器同原材料,希望除咗可以本地生產口罩之外,亦都可以賣俾其他國家.當然做生意嘅就當然希望賺錢,最起碼唔好蝕錢先.但係而家口罩嘅供應已經回覆正常,如果而家再投資生產口罩嘅都真係未必可以再賺到錢.所以一係就做得快,如果唔係錯過咗就不如唔好做好了.
「等待」
有時真係估唔到乜嘢會成功,乜嘢會失敗.見到商機通常都係鬥快.不過有時就係等待,當然等待唔代表守株待兔,只係需求因為好多環境因素仍然未普及.就好似數據分析一樣.十年前已經開始做,只不過到今時今日依然未普及.當然有好多大公司開始投放更多資源去利用數據,不過依然係少數.雖然環境未如理想,但係相信經過今次疫情,大家開始轉型,而數據亦都應該慢慢變成必需品.


text:
今個12月我地去左斯里蘭卡十二日,其實都幾耐下,一開始留左三既係Colombo,book左airbnb係Colombo 7既Rockwood Apartment,去市區既景點都算幾近,都係坐十分鐘tuktuk左右.
第一日坐tuktuk已經中伏,爸媽同家姐既tuktuk司機車左佢地去好遠,我地第一個目的地係想去印度廟,佢就車左佢地去火車站附近,途中仲同佢地鬧交,好彩有另一個好司機叫佢地即刻上車,仲話唔收錢,之後我地包左兩架tuktuk個半鐘,每架1000rupee.我地係印度廟開始坐,依兩個司機都算係好司機,不過都想sell我地去睇d唔知咩寶石,但我地拒絕左.
Temple of Sri Kailawasanathan, Colombo District Hindu Temple 印度廟
去既時候無睇清楚個時間,間廟要五點先可以入去,廟上面既雕塑做得好detail同埋側邊睇係好薄身,都幾好睇,不過去完成個trip,係其他地方都有類似既廟,廟既周邊都係好普通既小店區,唔係鬧市,好多本地人同埋無咩遊客,我地好快就離開左.
Water Temple, Blair Lake
水中廟位於湖上面,入場費300rupee,包埋Gangaramaya Temple,唔係好大,要除鞋先入得,地方好乾淨,其實我覺得係出面睇已經好夠了.
Gangaramaya Temple
距離水中廟幾分鐘路程,入面令我有d confuse,好似咩像都有,見到壽星公關公個啲,但又有好大既佛像,唔止係間廟,入面仲有museum擺啲古董,同宗教無關,好靚既古董車都有.


text:
肯亞被稱為長跑皇國,有好多着夠跑長跑跑手都係嚟先肯亞.除此之外,仲有好多嚟先世界各地跑嘅手,包括香港跑手,都會專程去到肯亞學跑.田徑界更加有一個講法:短跑牙買加,長跑肯亞.肯亞運動員係中長跑賽場上嘅霸主,尤其擅長馬拉松項目.根據國際田聯官網統計,到目前為止嘅馬拉松世界最好成績頭十三名入面,除咗一個係埃塞俄比亞人之外,另外12個都係肯亞人所創下嘅.到底點解肯亞人可以跑得咁快架呢?
肯亞同埃塞俄比亞高原,平均海拔係2500米,香港最高嘅山峰大帽山都只係得957米.長期生活於高原嘅肯亞人天生嘅心肺功能都會比較強.東方男性血紅蛋白含量只係12-15g/L,而非洲人就係18g/L,血液攜氧能力特強,一口氣跑上五樓,都唔會喘氣.另外,體脂比例,大腿小腿長度比例方面,非洲人民都好有優勢.
亦有研究顯示,肯亞人有以下生理特點:胳膊和腿部嘅皮下脂肪比較少,膊頭比較寬,股四頭肌比較結實,肌肉組織非常發達;肺腔比較小;重心更低,髖部更窄,腿肚更輕;體節嘅伸展範圍更大;膝蓋骨肌腱嘅反射速度更快;身體嘅密度更大,可能係他們骨骼中礦物質密度更大,骨骼更重的緣故;體內睪丸酮含量(3%到19%)有利於促進新陳代謝,增加肌肉,減少脂肪,令力量更大,動作收得更快;快速收縮嘅肌纖維和純厭氧酶嘅比例更高,能夠產生更強嘅爆發力.
除咗天生嘅優勢,後天因素都令到肯亞人係長跑方面咗出色.因為肯亞相當貧困,睇見咁多肯亞長跑好手嘅成功例子,跑步成為咗小朋友夢寐以求去脫貧致富嘅一條捷徑,所以佢味會效仿,希望可以出人頭地.


text:
「常態」
因為乜嘢原因搞到香港今日咁亂?一年前嘅今日,香港將經歷咗無數嘅催淚彈,橡膠子彈同布袋彈.亦都因為一條逃犯條例搞到香港爆發大規模嘅示威,同時警方使用過份武力去驅趕示威者,引致大規模嘅衝突.最離譜嘅就係當日嘅衝突一度被政府定性為「暴動」,民怨爆發再觸發其後嘅大遊行.一年過去,無數嘅衝突,無數人被捕,無數嘅不公平,不公義嘅事情依然不斷發生.
「一年」
六一二,一個改寫香港嘅一個日子.催淚彈已經變成家常便飯,警察嘅暴力亦都已變成常態.接二連三嘅打壓,無助修補社會撕裂,反而加深矛盾.原本一個本土問題亦都變成國際問題,令到香港淪為國際政治角力嘅籌碼.歸根究底,都係因為一個人,一個唔輸得嘅人.究竟過去一年香港人聽咗幾多次廢話?相信十隻手指都數唔晒.就係因為咁,一年過去,大家仍然堅持守衛自己嘅家!
「日子」
大家依家除咗記住人生嘅大日子同節日之外,仲要記得過去一年每一個不公義同不公平嘅日子.每一件事件都令人匪夷所思,而最重要嘅係除咗大事件之外,每一日其實都發生緊一啲被定性為無可疑,無疑點同無法解釋嘅事件.是非黑白基本上完全顛倒!香港人當然睇得清,睇得透,只係政府繼續視而不見.雖然香港人係善忘,但係無可能唔記得過去一年所發生嘅事情大家依然為自己嘅將來去捍衛自己同下一代.


text:
Q: 你由幾時開始鍾意Hist? 😃
.
A: 竟然有個唔關歷史考試嘅問題,實在太有趣了~始終自己唔係啲咩有影響力嘅人,講個人經歷出嚟都唔知有冇人想知,嘻嘻.
.
其實我嘅故事唔特別,甚至可以話有啲老土.本身唔係啲咩精英班學生,中一中二成績差到唔敢睇,前排搵返中二份中史大考卷得38分(講緊100分係滿分).日日都係返學等放學,放學飲可樂.日頭果陣搵周公,夜晚果陣搵信長(無玩過11.2B係你嘅損失).咁嘅生活都咪話唔開心,起碼日日都有班朋友一齊玩一齊笑.
.
如是者去到中三,又係時候揀科.沉迷喺網路世界鬼知有咩科揀咩,記得開學頭已經要填份意向表,見隔離果個寫化學物理,就照樣喺自己張表到寫化學物理.事後諗返都幾神奇,基本上我係唔識計數(成日比人笑我六六三十六,三十六除六等於六),當年真係讀化學物理嘅話完全想像唔到2017年嘅今日我會做緊咩.
.
開頭講咗我個故事係有啲老土,原因係我當時太過鍾意吸引人注意,上堂太多嘢講又犯埋啲弱智校規(跳咗上朋友個身到叫佢「咩」我,點知有老師經過以為我哋隻揪…),終於比班主任(後來嘅歷史老師)捉咗去傾偈.講過嘅話實太多,傾咗啲乜唔喺到講啦.啲心靈雞湯好鍾意話生命影響生命,每個人走入你生命都係有原因,我剩係相信教學相長 — 當你擺個心出嚟學生係感受到,或者依啲就係知性教育.
.
就係咁中四開始讀雙史,更加希望喺依兩科拎到好成績 — 我係個極度膚淺嘅人,即係第一次測驗高分老師貼貼紙,會為咗繼續拎貼紙而搏命讀書,所以當年中四就搵補習確立目標係5**啦.
.
講住咁多先啦,想知再講~


text:
咁大家好啦咁我見好多人呢就睇完我哋個直播之後呢都有一個問題就係話搵唔到佛羅裏達州嗰個泡沫危機下我地就跟大家分享下呢段故事啦好嗎咁其實呢段故事呢就發生係幾時呢發生喺大髀個大蕭條之前咁呢喺嗰陣時呢其實呢就未過經濟呢就開始迅速發展開始亦都會有一個叫做中產嘅出現呢就發生係1923 年至到 19 26
年嘅咁 20 世紀嗰陣時呢美國1913 年嗰陣時發生美國嘅工業呢因為你見到就嗰啲電氣化對發展都開始令到美國工業水平亦都可以提供已經佔咗差唔全世界嘅三分之一以上超越咗得英國德國日本
呢個時間開始有中產出現同埋開始呢就鐵路化, 咁佢哋就可以去偏僻嘅地方去渡假同時有汽車佢出現汽車啲字幾年開始有啦咁佢去海灘呀海邊呀或者比較暖嘅地方去玩啦咁之後呢咁佢哋呢就開始呢就去咗就係呢度啦呢度好多時間去嗰陣時咁嗰陣時呢就好平好平好平所以佢哋咪買過小屋買塊地之後呢諗住呢即係退休佢嗰度住呀或者係冬天太時就過嚟你嗰邊即係你東西看啦咁所以呢後尾呢就慢嚟到呢就令到好多人呢就嚟到呢度買樓投資人口呢同埋咩呢人口同埋嚟到呢度嘅人呢佢哋都有好多人呢就可以去到佛羅裏達州呢佢就開始人口就喺 1923 年資料之外面對人口增長喇好地價格呢更加驚人1923
年八十萬美元嘅 24 年已經一百五十萬呀咁去到 1925
年呢就已經去到差唔多四百萬呢就咁你基本上你個地一聲咁基本上一樣咁但係問題係而家因為佢哋係Leverage是非常大一九二三年就 80 萬咁你嗰個兩年內升至400萬,而且只是土地價房價更誇張只有大概七點五人口但係當中入面二點五萬係做經紀 平均三個市民入面有一個係做地產經紀,
全國的錢都湧入佛洲因為要爭生意希望真係唔好輸畀啲房價咁結果就係亦都唔再睇你的還款能力有呼吸就給你就可以借錢啦咁即係投機嘅人呢亦都好容易貸款所以佛洲樓價上升更快1925 年底啦咁開始個價格呢上升減慢要來炒房的人已經來,沒人接盤塘水滾塘魚, 慢慢地價格開始跌喇咁但係呢問下呢啲都唔係一個問題每一次跌嗰陣時亦都會有新嘅一批人就覺得我而家喺價值投資嘅時候啦咁直到有一日就係 1926
年嘅 9 月份呢一場大颱風小時一百二十五公里橫掃整個城市就算美國佛洲現在颱風都係好勁, 咁你更何況嗰陣時呢咁成個地區呢即刻移為平地,
佛洲其中兩個城市移為平地13000 間嘅房屋署吹冧吹冧曬, 死了四百一十五個人就令到樓價急跌地震核子輻射係保險賠唔知當時保險是否一樣,但現在的保險是否賠幫佢啦咁咁原本係邁阿密嘅房地產交易呢係喺 1925
年呢有十億美元大概下咁呢就即刻到之後1926年只有 1.4 億啦, 好多人都還唔到房貸貸破產都好多銀行家企業發癲自殺咁去到
29 年就美國開始大蕭條全球之後十幾年經濟都大蕭條故事咁呀希望即係大家會睇到啦呢啲就係當時個地方咁就好多人過去到㗎原因就係你要睇返個訊息我今日先係咁樣啦


text:
點解康復時會咁痕?
到底會痕幾耐?
可以點樣止痕?
-
建議使用紋身專用藥膏(唔好用凡士林呀),紋身藥膏當中成份幫助皮膚修復,同時為傷口提供滋潤保濕.需跟從紋身師指引,唔好亂咁搽呀.(將會有另一篇文章詳細講解)
-
戒口,避免進食刺激性食物(將會有另一篇文章詳細講解)如果體質容易敏感,就記得一定要戒口.
-
輕力向傷口吹涼風,可以做到短暫嘅舒緩作用
-
喺傷口表面輕力拍打,可以做到短暫嘅舒緩作用.並不是最建議做法,因為會對傷口造成刺激.不過如果真係要拍打,要記得手必需要清潔乾淨,同埋係輕力,真係只可以好輕好輕力,唔可以令到影響到結痂同表皮!
- 做啲唔關紋身事嘅無謂嘢,去分散下注意力😅.
有人教我咁樣做嚟止痕,又啱唔啱?
有客人曾經話,見過網路上有人教,用酒精搽喺傷口外圍,可以幫助止痕.❌絕對係錯㗎!千其唔好咁做呀,酒精對傷口太刺激喇,只會令你容易出現過敏同埋令到皮膚過乾.另外,亦會有人選擇不斷用清水沖洗,以舒緩痕癢感,但請注意,不能沖太長時間,以免被水長時間浸泡傷口以令細菌入侵,同時記得要用紙巾將所有水份印乾,唔可以用毛巾.同埋亦有人教隔住毛巾冰敷或用濕毛巾敷,濕毛巾將會直接接觸傷口,當然你需要確保所使用嘅布係乾淨衛生無細菌之餘,亦要留意毛巾嘅表面都會有機會影響結痂.


text:
一直以來都對啲 food substitution 嘅網頁好有興趣,因為有好多食材喺香港唔係咁容易買到,即使俾你買到,但可能其實都只係用好少份量,真係唔想為咗用少少又走去買,呢個時候用代替品就最好,試過食譜之後覺得好先再買都未遲,但更重要嘅係,希望學識用唔同嘅食材去代替雞蛋同奶類製品,不但只係因為我唔鍾意奶類製品嘅臊味,食齋日我係連蛋都唔會食㗎!就算唔好話係因為個人問題,用其他天然食材去代替奶類製品某程度上都係有利健康,大家都值得參考一下.
最近就睇咗唔少關於烘焙包餅時用液體油脂代替固體油脂嘅資料,例如用菜油代替牛油.雖然有好多網頁都有唔同嘅見解,但綜合咗各方面資料,有幾點係比較重要,想同大家分享一下.
1. 由於液體油脂比起固體油脂更能將麵粉粒子完全包住,從而阻礙麵粉嘅吸水能力,因
此成品質地會比較濕,所以如果用菜油去代替牛油的話,菜油用量只可以係牛油用
量嘅 3/4,留有少量無被油脂完全包住嘅麵粉粒子可以幫助吸水,對成品質地影響唔
會咁大.
2. 製作磅蛋糕時,牛油與糖會先混合再打發至發白,做成牛油霜,藉此將大量空氣保留
喺麵糊內,到入爐烘焗時,麵糊內嘅空氣就會遇熱膨脹,將組織撐大,達到鬆軟效果
.但液體油脂就無呢種保留空氣嘅能力,所以需要用到分蛋方法,利用蛋白霜去代替
牛油霜將大量空氣留住.
3. 之前喺《原味鬆餅食譜》中提過,混合材料時必須將濕材料一次過倒入乾材料內快手
拌勻,做到質地粗疏鬆散嘅效果,但如果係整磅蛋糕的話,質地就要求比較綿密細緻
,所以將材料混合時,應該將乾材料分數次拌入濕材料內,做好麵糊之後再拌入蛋白
霜.
希望以上資料可以幫到對奶類蛋白過敏嘅朋友,素食者或有需要嘅朋友啦!


text:
頻寬(bandwidth)係點解?
頻寬(bandwidth)係點解?
咁頻寬係乜嘢意思又或者頻寬係點樣解呢?咁我哋最為常見見到頻寬呢兩隻字呢,應該就係當你需要上網服務嘅時候呢就會同你講,有1000m頻寬或者係甚至乎10G頻寬.咁究竟係乜嘢意思呢?我哋平時所講嘅Mbps譬如係100m,500m,1000M,其實係講緊megabits per second.意思即係每秒可以傳輸資料嘅數量.咁個數值越大呢就代表每秒可以傳輸資料嘅數量呢就越多.咁一般家居上網比較多人關心,就係下載頻寬,同埋上載頻寬究竟有幾多.下載頻寬呢就係當你平時上網睇一啲串流影片,瀏覽社交網頁,下載應用程式,遊戲等等所需要嘅頻寬.上載頻寬呢,就係當你需要上載影片去到互聯網,發佈圖片,訊息去到社交網頁等等所需要嘅頻寬嚟嘅.咁好多人睇網速嘅時候呢,其實都會比較注重下載嘅頻寬有幾多嘅.原因好簡單因為可能我哋大多數時候呢,都係會從互聯網下載資料去到個人電腦度嘅.相反,一般人應該就好少會上載一啲大型檔案去到互聯網.所以上載頻寬一對於大部分人嚟講呢應該就冇下載頻寬重要.咁呢個時候呢可能就會有人問啦,乜下載頻寬同上載頻寬唔係應該一樣㗎咩?咁相信喺大多數情況底下呢,呢兩個數字呢應該都係唔會完全一模一樣嘅.咁有興趣嘅朋友呢可以自己上speedtest.net自行測試一下自己屋企嘅上載頻寬同埋下載頻寬究竟有幾多.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
「壓力」
如果你有壓力你會點樣處理?相信每個人都會有自己嘅唔同嘅方法.當然無人會清楚得過你自己有幾大壓力,甚至乎自己亦都唔知自己有幾大壓力,但係當爆煲嘅時候先察覺就已經太遲.邊個唔想有一個平穩嘅生活?邊個唔想無煩惱?只不過人越大就越避免唔到.問題天天多,尤其而家咁嘅時世,叫大家正面啲其實真係嘥氣.問題天天都多,只係睇下點樣去處理.
「唞唞」
幾時先至可以唞啖氣呢?當問題一個接一個出現嘅時候,究竟處理邊樣先?尤其依家咁嘅時勢,真係想唞啖氣都難.只係想所有嘢歸零之後再重新由頭做起.當然冇嘢係解決唔到,只係用咩嘢嘅方法,同要用幾多時間.有時只係希望可以靜靜地處理問題,同諗方法去處理啲問題.每個人都有難捱嘅日子,有時真係煩少啲就已經幫到好大期望.相信今年大家都應該同我一樣想快啲可以唞啖氣.
「寧靜」
其實我鍾意夜晚做嘢嘅原因係因為真係可以好寧靜,可以靜靜地咁諗下嘢同處理下啲問題.每日都忙於處理唔同嘅工作,每日都只係希望將要做嘅嘢快啲做完.好多時已經無時間去諗啲多餘嘅嘢,只係希望做晒應該要做嘅嘢就已經好滿足.當然已經唔會盼望太多嘢,只係希望可以唞啖氣就已經心滿意足.人生就係咁,無嘢係一帆風順,頂得到逆境,其實就已經贏咗.